ועדת הפנים והגנת הסביבה, כנסת 25, פרוטוקול מספר 10, 2023-02-07 00:00

יעקב אשר: אני פותח את ישיבת הוועדה

יעקב אשר:  הנושא שעל סדר-היום הוא דיווח שנתי של שר הבינוי והשיכון על פעולות הרשות הממשלתית להתחדשות עירונית

יעקב אשר:  נמצא איתנו יושב-ראש הרשות הממשלתית, עו"ד אלעזר במברגר, גם אנשים נוספים

יעקב אשר:      הנושא שנמצא בעצם על סדר-היום הוא הנושא של התחדשות עירונית

יעקב אשר:  התחדשות עירונית נשמע דבר מאוד מלבב ומאוד נכון ומאוד נחמד, אבל בתוך המילים הללו מסתתרים כמה דברים שהם מאוד מאוד חשובים

יעקב אשר:  אני חושב, גבירתי מנהלת הוועדה, שלא יכולנו לקבל תזמון כל כך נורא לישיבה הזאת שאנחנו נמצאים בה היום, כי כשאנחנו קבענו את הישיבה הזאת אף אחד לא חלם שבגבולנו הלא רחוק כל כך תהיה רעידת אדמה כזאת

יעקב אשר:       כמובן שהדיון היום יתייחס לכל הדברים אבל ברור שאנחנו חייבים לשים דגש גם על העניין הזה, כי בעצם המושג של התחדשות עירונית, אני חושב שהוא הפתרון המוביל

יעקב אשר:  נדבר על זה אחר כך כי יש גם את התמ"א ותוכניות נקודתיות

יעקב אשר:  אני חושב, בראיה שלי גם מניסיוני כראש עיר, שזה הפתרון המוביל בסופו של דבר אם יינתנו המשאבים הנכונים, אם יינתן התקציב הנכון, אם יינתן תשומת הלב הנכון

יעקב אשר:      אני רוצה לומר דבר אחד

יעקב אשר:  הוועדה לא יכולה לבנות שכונות, הוועדה לא יכולה לחזק מבנים

יעקב אשר:  הוועדה הזאת היא ועדה שהתפקיד שלה לגרום למדינה, לממשלה לעשות את הדברים נכון

יעקב אשר:  אני מודיע כאן ועכשיו, היום אנחנו מתחילים בעצם ישיבה שהייתה צריכה להיות סטנדרטית, של דיווח שנתי שהוא דבר מקובל, שהוא חלק מהחקיקה וחלק מעבודת הרשות מול הוועדה

יעקב אשר:       הנושא הזה של התחדשות עירונית וכל ההשפעה שלו במיוחד בעניין הזה של רעידות אדמה שעצם מכוון אותנו, ומי שרואה היום, כל המאמרים שהוציאו מהבוידם עוד פעם והתחילו את כל הכתבות שכבר קראנו 20 שנה, אנחנו רואים שמסומן מטרה חלילה וחס, אבל המטרה יושבת ברובה על האזורים שנקראים פריפריה

יעקב אשר:  המטרה המסוכנת הזאת של רעידת אדמה בעוצמות בעייתיות עם הרס שעלול להגיע, ממוקדת במיוחד באזורי פריפריה

יעקב אשר:  אף אחד לא מיקד אותה

יעקב אשר:  היא ממוקדת שם

חוה אתי עטייה: לוד, רמלה זה גם פריפריה?      

יעקב אשר: אמרתי, במיוחד

יעקב אשר:  צריך לדייק

יעקב אשר:  אם אנחנו מסתכלים, אנחנו מסתכלים על האזורים הללו

יעקב אשר:  אם אנחנו מחברים לכך שבאזורי פריפריה יש הרבה מאוד מבנים ישנים שניבנו בימי אנו באנו ארצה מה שנקרא, ואם ניקח את זה שכמעט מחצית מהמבנים שהם נקראים מבנים מסוכנים או בעלי היתכנות לסיכון, הם בפריפריה

יעקב אשר:  אם ניקח את זה שגם מבחינה כלכלית, ערך הקרקע וכו', נכוון לאזורי ביקוש, ואם אני ראיתי בדוח, תקן אותי עו"ד במברגר, אני מבין שרוב ההתחדשות העירונית שנעשתה היא באזורי הביקוש

יעקב אשר:  תן לי את האחוזים, אני לא רוצה לזרוק סתם, אם אתה זוכר או שראיתי את זה באחד המסמכים

אלעזר במברגר: אנחנו נציג את התמונה

אלעזר במברגר:  היום חד משמעית רוב מכריע של המבנים - - -     

יעקב אשר: נדמה לי 5% בפריפריה

יעקב אשר:  אם אנחנו לוקחים את כל זה, המקום הכי בעייתי מבחינתנו ששם המדינה צריכה כרגע לתת את מרב תשומת הלב, צריך לתת גם לדברים אחרים, זה למקומות הללו

יעקב אשר:  הדיון היום יהיה דיון על הנושא של ההתחדשות העירונית עם מבט לעניין הזה

יעקב אשר:  בשבוע הבא ביום שני יתקיים כאן דיון רחב בנושא של רעידות אדמה, שהתחדשות עירונית יהיה חלק ממנו כמובן, ואנחנו לא נניח לדבר הזה כי יש פה סכנה מוחשית שהיא ממוקדת לצערנו הרב באזורים מסוימים

יעקב אשר:  יש שתי מדינות ישראל, מדינת ישראל המרכז ומדינת ישראל הפריפריות והדברים הללו

יעקב אשר:  על זה אנחנו נהיה ממוקדים

יעקב אשר:       אני רוצה לקרוא מכאן, אני בטוח שגם זאת הכוונה, להקים מיידית קבינט, ועדת שרים בנושא של רעידות אדמה ולמנות מתחתיה צוות מקצועי

יעקב אשר:  אני חושב שקיים איזשהו צוות, ועדת היגוי שמשתרשרת מקדנציה לקדנציה

יעקב אשר:  אני קורא לראש הממשלה, למשרד ראש הממשלה, למנכ"ל משרד ראש הממשלה להקים את ועדת השרים הזאת, להקים את צוות ההיגוי, לעבות אותו באנשי המקצוע שצריך

יעקב אשר:  אנחנו מבחינתנו נעשה את המעקב הזה

יעקב אשר:  זאת החובה שלנו, זאת היכולת שלנו

יעקב אשר:  היכולת שלנו זה להתריע, היכולת שלנו זה לעקוב, היכולת שלנו זה לדאוג לכך שהמשאבים ילכו למקומות הללו כדי שחלילה יום אחד לא נקום בבוקר ונראה שכל החלומות הרעים הללו יתגשמו לנו בפרצוף, לכן אני אומר, התזמון הזה, מי שעדיין לא מאמין, אז הנה עוד מקום למחשבה

יעקב אשר:      עכשיו אנחנו נבקש מעו"ד אלעזר במברגר, יושב-ראש הרשות, להציג בבקשה את הדוח עם האספקטים שדיברנו עליהם מקודם

יעקב אשר:  תודה

אלעזר במברגר: (הצגת מצגת)     תודה רבה אדוני היושב-ראש ובוקר טוב

אלעזר במברגר:  אני חושב שנגעת אולי בנקודה המרכזית ולכן אני אתחבר ישר לדברים שבהם פתחת

אלעזר במברגר:  אנחנו מציגים כאן דיווח שנתי על התחדשות עירונית במדינת ישראל, אבל צריך לומר כמה מילים בוודאי על רקע האירועים האחרונים בטורקיה, על האתגר הגדול שבפנינו, כי מהנתונים אתם תיראו תמונת מצב, אני חושב, מאוד דיכוטומית

אלעזר במברגר:  זו התמונה שעולה מהדיווח שלנו

אלעזר במברגר:       אנחנו נראה כאן נתונים, אני חושב, מאוד יפים על הצלחות, על הצלחה של הפעילות הזאת אחרי עשור אני חושב, שבה חווינו איזה שהם חבלי לידה

אלעזר במברגר:  זה ענף פעילות חדש יחסית בעולם הנדל"ן, שהלך וצבר תאוצה ובשנים האחרונות הולך ומבשיל

אלעזר במברגר:  אתם תיראו כאן פעילות מאוד מאוד ערה ואפילו דרמטית אני חושב בשנה האחרונה, בהיקפי הפעילות שלה, קראנו לזה

אלעזר במברגר:  זה כבר לא מרכז הארץ, זה קורה היום גם באשדוד ובבאר שבע ובלוד ובבית שמש ובקרית ים ובחיפה ובעכו ובנהריה

אלעזר במברגר:  יש פעילות, התחדשות עירונית גם במעגל השני למרכז הארץ

אלעזר במברגר:  זה מצד אחד, כברקע לדבר הזה אפשר לומר גם, הרבה מאוד רגולציה שהלכה והשתכללה, וכאן צריך לומר, בוועדה הזו שקידמה הרבה מאוד מההסדרים החוקיים שעוטפים את עולם הפינוי בינוי, כולל בחוק ההסדרים האחרון

אלעזר במברגר:       היינו כאן לפני שנה וחצי, הבאנו חוק הסדרים מאוד משמעותי

אלעזר במברגר:  טיפלנו סוף-סוף בעולם היטלי ההשבחה, אחד מהדברים שיצרו הכי הרבה חוסר ודאות בשוק הזה, וכלים רבים נוספים, והכלים הללו הלכו ושכללו את השוק

אלעזר במברגר:  כמובן עולם המינהלות העירוניות, נציג אותו, כלי חשוב מאוד שאנחנו מפעילים כדי ללוות את כל הצד החברתי של הפעילות הזו, וגם כמובן יזמים, זה מן זרוע שלנו ברשות המקומית לקידום התחדשות עירונית

אלעזר במברגר:      צריך לומר גם על השוק הפרטי שצבר ניסיון והלך והשתכלל

אלעזר במברגר:  הפעילות הזאת מקודמת היום במאות מתחמים בהיקפים מאוד מאוד גדולים

אלעזר במברגר:  זה למעשה הפך להיות כשליש באופן גס, מכלל פעילות שוק הנדל"ן הישראלי

אלעזר במברגר:  כל הדבר הזה קורה כמו שאמרנו, באזורי הביקוש ובמעגל שני

אלעזר במברגר:  תמונת הראי של זה בפריפריה

אלעזר במברגר:  כאן אדוני היושב-ראש, אתה צודק לחלוטין

אלעזר במברגר:  הנתונים הם מדאיגים גם אותנו

אלעזר במברגר:  נכון לרגע זה ועל אף מהלך משמעותי שעשינו בשנה האחרונה ונציג אותו, עדיין, אני לא מתכוון לטשטש, התמונה היא לא טובה

אלעזר במברגר:  יש מעט מאוד פעילות התחדשות עירונית בפריפריה ולמעשה חלק גדול מהמטרה מבחינתי היום מול הוועדה היא לקבל את תמיכת הוועדה למהלך גדול שאנחנו מנסים להניע על מנת להביא את אותה פעילות באותם היקפים גם לפריפריה

משה סולומון: כשאתה אומר פריפריה אתה מתכוון לחברתית או רק גיאוגרפית?     

אלעזר במברגר: בעיית ערכי הקרקע בסוף היא זו שקובעת

אלעזר במברגר:  כשיש לך קרקע בערכים גבוהים והיום היא כבר קיימת גם בשכונות חלשות במרכז הארץ, לזה אתה מכנה אני מניח חברתית, אנחנו מצליחים לייצר פעילות התחדשות עירונית גם בשכונות חלשות במרכז הארץ כי ערכי הקרקע טובים

אלעזר במברגר:  כשאנחנו מגיעים לערכי מכירה של 10,000, 9,000, 8,000 שקל למ"ר וזה קורה בטבריה ובצפת ובקרית שמונה ובמצפה רמון, המקומות האלה שגיאוגרפית מרוחקים ממרכז הארץ, שם אנחנו חווים את הקושי הגדול ונתאר כמובן ממה הוא נוצר וגם איך פותרים אותו

יעקב אשר: מה שבעצם אמרת, שאתה מצפה מהוועדה לתמיכה להמשך כי אתם מכוונים היום לכיוון - - -, אז אני יכול להגיד, שר השיכון שאתם יודעים שהוא גם חלק מהסיעה שלי, בדיוק בנקודה הזאת אחת הדרישות שלנו שהציג אותה שר השיכון שהיה אז שר השיכון המיועד אבל היום הוא כבר שר השיכון, היה הגדלה מאסיבית מאוד של התקציב בנושא של התחדשות עירונית, בצורה מאוד משמעותית מ-150 מיליון ל-450 מיליון לשנה ראשונה ו-450 לשנה שנייה

יעקב אשר:  תיכף אנחנו נשמע באמת את הדברים הללו

יעקב אשר:  התקציבים הללו מיועדים בדיוק לנקודה הזאת של להפוך את הפרויקטים לפרויקטים כלכליים, כי אם אין פרויקטים כלכליים ואין לי יזם, אין כלום

יעקב אשר:  אין פילנטרופים שבאים לבנות בחינם

יעקב אשר:  מי שיודע, שישלח לוועדה את השמות שלהם

יעקב אשר:  אם זה לא יהיה כלכלי, זה לא יהיה, לכן המדיניות של שר השיכון והמדיניות עכשיו של הרשות, ואנחנו שמחים על העניין הזה וזה גם נחתם בהסכמים הקואליציוניים

יעקב אשר:  אני אומר שבהסכמים קואליציוניים בדרך כלל אתה חותם על המינימום, זאת אומרת לפחות זה

יעקב אשר:  אני מקווה שבשיטות נכונות שתיכף אולי גם נדבר עליהן ונרחיב, ודיברנו עליהן בשיחות המקדימות שלנו, יהיה אפשר אפילו להוסיף יותר, כשהמטרה היא לחזק את אותם מקומות שאין בהם היתכנות כלכלית, אחרת לא יהיה שם התחדשות עירונית לעולם

אלעזר במברגר: בוודאי

אלעזר במברגר:  אני אומר כך, זה אולי המסר האופטימי שיש לי לומר היום

אלעזר במברגר:  הדבר הזה, על אף ששנים מדברים עליו ולא נפתר בעינינו, הוא פתיר, הוא לא מחייב העמדת סכומים דמיוניים

אלעזר במברגר:  אנחנו כבר יודעים את הנוסחה לדבר הזה, גיבשנו אותה, נציג אותה גם כאן

אלעזר במברגר:  היא מצריכה השקעת משאבים סבירה מאוד

אלעזר במברגר:  אם הזכרת, אדוני היושב-ראש, אז אני אחדד

אלעזר במברגר:  בסיכומים הקואליציוניים מדובר על 800 מיליון שקל לתקציב הדו-שנתי הקרוב, סכומים באמת חסרי תקדים ששר הבינוי והשיכון הנוכחי שהרשות תחתיו, דרש לטובת הדבר הזה

עינת גנון: אנחנו מוכנים לקבל 900

אלעזר במברגר: צריך 900 ויותר

אלעזר במברגר:  כאן לא נדבר על סכומים אלא יותר על מהות, איך אנחנו בסוף מביאים את ההתחדשות העירונית לפריפריה

חוה אתי עטייה: אתה יכול להתייחס גם לקרן?     

אלעזר במברגר: בוודאי

אלעזר במברגר:  בתוך זה יש גם את נושא הקרן, נזכיר גם אותו

אלעזר במברגר:       אני אומר כך לסיכום הנקודה הזאת, אני חושב שנכון לרגע זה מדינת ישראל לא יכולה לייצר מצב שנכון לעכשיו אנחנו מתחילים לזהות אותו, של מרכז הארץ וכמו שאמרתי, מעגל שני שהולך ומתחדש, הולך ומתחדש

אלעזר במברגר:  זה כשלעצמו בשורה נהדרת, שכונות חדשות שהולכות ומשנות את פניהן

אלעזר במברגר:  מי שיגיע היום לקריית משה ברחובות ויגיע לשם בעוד חמש ועשר שנים, לא יראה את אותה שכונה

אלעזר במברגר:  הרשויות הללו נבנות מחדש בחלקים הכי חלשים שלהן וזה בשורה אדירה, אבל אם בצד השני של זה לא יקרה אותו דבר בערי פריפריה, פשוט ייווצרו כאן שתי מדינות שאחת הולכת ומתחדשת ומתחזקת

אלעזר במברגר:  זה גם חיזוק כלכלי כמובן ברמה הפרטית-המשפחתית לאנשים, זה מנוף חברתי שזה נהדר, אבל אם הדבר הזה מנגד לא קורה וכל שנה שחולפת השכונות הולכות ומזדקנות בשנה, זה עובדה שקשה להתווכח איתה, אז אנחנו ניצור כאן פשוט שתי מדינות שאחת הולכת ומתרחקת מהשנייה

יעקב אשר: שתי מדינות שאחת מוגנת יותר לאם חלילה יקרה רעידת אדמה ואחת חשופה לרעידות אדמה

אלעזר במברגר: אז יש כאן שני דברים שאני מפריד ביניהם, לפני הכול הצלת חיים

אלעזר במברגר:  אדוני היושב-ראש צודק לגמרי

אלעזר במברגר:  אגב האירועים האחרונים, קודם כל פתרון לחיי אדם שזה כמובן כרגע הוא לנושא חיזוק מרעידות אדמה, ותזכרו שכל שנה-שנתיים יש גם סבב של ירי טילים לצערנו ואז התודעה הציבורית עוסקת בנושא הממ"דים

אלעזר במברגר:  התחדשות עירונית היא כמובן פתרון לשניהם

אלעזר במברגר:      אני אמרתי דבר שהוא לדעתי מעבר לזה כי הוא נכון גם לשגרה

אלעזר במברגר:  זה בסוף גם מדינת ישראל הולכת ומזדקנת

אלעזר במברגר:  השכונות הללו מזדקנות

אלעזר במברגר:  הן חייבות חידוש

אלעזר במברגר:  המבנים הללו בני 60 ו-70 ו-80 ואנחנו רוצים לחדש את הפריפריה כפי שאנחנו עושים היום במרכז הארץ

אלעזר במברגר:  הדבר הזה אפשרי

אלעזר במברגר:      אני אעבור להציג את הדיווח ואז נרד לפרטים עצמם ונראה גם את ההצעה שלנו, איך נכון לעשות את זה

אלעזר במברגר:  אני אספר שגם התחלנו בזה בשנה החולפת

אלעזר במברגר:  נראה את הדברים שכבר נעשו ואיך מייצרים פעילות לשנים הקרובות

אלעזר במברגר:      הרשות הממשלתית להתחדשות עירונית, למי שפחות מכיר, הוקמה בשנת 2016 מכוח חקיקה

אלעזר במברגר:  אני חושב שאפשר לראות את זה כהבשלה, כהפנמה של הרעיון שהתחדשות עירונית היא לא עוד נושא שבאמת היה בשולי הפעילות הרחבה של בניית שכונות חדשות על שטחים פתוחים, מה שמדינת ישראל עשתה לאורך 70 שנה כשעדיין לא הרגשנו בחריפות את בעיית הקרקע שהיום הולכת ואוזלת ומחייבת היום פגיעה בשטחים פתוחים

אלעזר במברגר:       בשנת 2016 התחדד הרעיון, ההכרה שצריכים גוף סטטוטורי שמוקם למטרה הזו

אלעזר במברגר:  אלה המשימות שלו, הוא אמון עליהן תחת שר הבינוי והשיכון, עובד כמובן בסינרגיה עם משרד הבינוי והשיכון ועם רשות מקרקעי ישראל אבל הוא אמון על כפי שכתוב בחוק, להגדיל את היקף המימוש של מיזמים להתחדשות עירונית, להאיץ את הביצוע, הכול כמובן בתוך המרקם הוותיק, כשבסוף המטרה היא כפי שאני חושב הזכרנו אפילו בדיון הקצר שכבר עשינו, גם לפתור את הבעיות של חיזוק ומיגון אבל גם להביא לחידוש של המבנים הישנים כשהמדינה הולכת קדימה, ומבינים שכל הבנייה של פעם צריכה להתחלף בבנייה חדשה, מודרנית, בתקנים חדשים עם כל איכות החיים שהיא מביאה, לובי גדול ומחסן וחנייה, מה שכולנו מכירים בשכונות החדשות והיפות שנבנות היום בפתח תקווה וראשון לציון

אלעזר במברגר:  אנחנו רוצים את אותו דבר קורה בלב הערים

אלעזר במברגר:      גם כאן אומר, הרבה ראשי ערים הרגישו שהעיר הולכת ונבנית לטובת שכונה חדשה ועוד שכונה חדשה כשהמרקם הוותיק, השכונות הישנות של אותה עיר נשארות מאחור, והתחיל הלחץ הזה לחדש את מרכזי הערים

אלעזר במברגר:  על הרקע הזה הוקמה הרשות הממשלתית להתחדשות עירונית

אלעזר במברגר:  זו הפעילות שאנחנו עסוקים בה יום-יום

אלעזר במברגר:       היקפי הפעילות – מה שננסה להציג לכם כאן, אני אגיד בכותרת, אנחנו בוחנים קודם כל את עצמנו במדדים פשוטים של מבחן התוצאה, כמה תכנון התחדשות עירונית הצלחנו להעביר את ההליך התכנוני ולקבל תוכניות מאושרות שמאפשרות הוצאת היתרים ובנייה, ומדד של הוצאת היתרים, כי בסוף זה מה שמביא למימוש המתחמים

אלעזר במברגר:       יש כאן שקף שמבטא במידה רבה את מה שתיארתי, את השנים הראשונות שבהן הפעילות הזאת הייתה בחיתוליה

אלעזר במברגר:  אתם רואים את היקפי התוכניות המאושרות

אלעזר במברגר:  המספר הוא יחידות דיור בתוכניות מאושרות, כלומר תוכניות שקיבלו תוקף

אלעזר במברגר:  אתם רואים את הזינוק של השנה האחרונה

אלעזר במברגר:  אנחנו מנסים להיות מאוד מדויקים אז כתבנו כאן שהנתון עדיין לא סופי אבל המספר יהיה סביב או קרוב מאוד למספר הזה, 41,300 יחידות דיור, כלומר יחידות דיור בתוכניות מאושרות שקיבלו תוקף בשנת 2022

אלעזר במברגר:  זה הנתון

אלעזר במברגר:  אתם רואים אותו שהוא בסדרי גודל של מאות אחוזים גבוה משנים שהיו רק לפני חמש ושש ושבע שנים

אלעזר במברגר:  זה מראה את המהפכה

אלעזר במברגר:  כמובן זו היא העתודה לשנים הקרובות

אלעזר במברגר:  אנחנו מהרף הזה לא מתכוונים לרדת

אלעזר במברגר:  אנחנו ב-2023 מתכוונים לייצר לפחות את אותה כמות וגם גדולה ממנה

משה סולומון: מה הסיבה לקפיצה, כי הושקע כסף? מודעות?     

אלעזר במברגר: זה שילוב של ממשלה ושוק פרטי, רק נגיד

אלעזר במברגר:  חלק גדול מהתוכניות הללו הן תוכניות שלנו, כלומר של הרשות הממשלתית להתחדשות עירונית

אלעזר במברגר:  תיכף אני אראה את התכנון שאנחנו עסוקים בו היום

אלעזר במברגר:  אלה יהיו יחידות הדיור שנאשר ב-2023 ו-2024

אלעזר במברגר:  האמת, כשכרכנו את הנתונים לדוח, אני חייב להגיד, אני נדהמתי כי אנחנו עושים את זה ביום-יום

אלעזר במברגר:  אנחנו מפעילים היום תכנון בהיקף של רבע מיליארד שקלים

אלעזר במברגר:  תכנון זה לא פיתוח

אלעזר במברגר:  בפיתוח, רבע מיליארד שקלים אתה בונה מט"ש, זה כסף קטן

אלעזר במברגר:  בתכנון, רבע מיליארד שקלים זה כסף עצום, זה מסה אדירה של תכנון

אלעזר במברגר:  לשאלתך, זה תכנון שלנו

תומר רוזנר: מה זה תכנון "שלנו"? סליחה שאני שואל

תומר רוזנר:  מתוך 41,000 אתה יכול לפלח, להגיד לנו כמה זה יוזמות של הרשות וכמה זה שוק פרטי?     

אלעזר במברגר: אין לי את זה פה אבל זה כמובן אפשרי

אלעזר במברגר:  אני אגיד שהשנה אנחנו עוד חלק יותר קטן, נדמה לי - - -

אלעזר במברגר:  את יודעת אולי?     

עינת גנון: אלעזר דיבר על תוכניות שכרגע בתהליכי תכנון

עינת גנון:  השקף שפה מוצג על תוכניות מאושרות

עינת גנון:  קודם כל הנתון של 250 מיליון לא מדבר על התוכניות האלה

עינת גנון:  מתוכן אנחנו, אני יכולה להגיד, אני כבר אבדוק

אלעזר במברגר: אני רק אגיד, השאלה היא נכונה, תומר, במובן הזה שעל 2022 החלק שלנו הוא עדיין לא רוב המסה, אבל כשאנחנו מסתכלים על הפעילות שאנחנו היום עסוקים בה, אני חושב שבשנה אולי הנוכחית ואם לא אז זו שאחריה, אנחנו נהיה רוב המסה

אלעזר במברגר:  לשאלתך, זה לא כל כך משנה לי

אלעזר במברגר:  שוק פרטי שמקדם תכנון זה מצוין

אלעזר במברגר:  יש כאן את התאחדות בוני הארץ, יש קבלנים בשוק הפרטי שמקדמים היום תכנון לצידנו

אלעזר במברגר:  כאן הם עדיין רוב המסה

משה סולומון: זה כן משנה

יעקב אשר: גם אתם כשאתם מקדמים, זה ביחד עם השוק הפרטי

עינת גנון: ברור

עינת גנון:  מי שמבצע את התוכניות זה השוק

יעקב אשר: שלא יבינו לא נכון

יעקב אשר:  זה לא המדינה באה ובונה

משה סולומון: יושב-ראש הוועדה, אמרת בתחילת דבריך שלא פעם זה עניין של כדאיות

משה סולומון:  יכול להיות שכרגע מפולחים דווקא מקומות שיש בהם אולי לא כדאיות במעלה ראשונה אבל במעלה שנייה, וככל שנתקדם עם הזמן המעלה השלישית והרביעית כבר לא תהיה כדאית, לכן ההתערבות של המדינה היא הרבה יותר משמעותית דווקא במקומות האלה

אלעזר במברגר: אתה צודק

אלעזר במברגר:  בעצם המהלך הוא כזה, אני אתאר אותו

אלעזר במברגר:  זה קצת קדימה, מה שנקרא, בהמשך הדיון

אלעזר במברגר:  הרעיון הוא כזה: כשאתה מקדם תוכנית, אתה רוצה לקדם תוכנית לא למגירה, תוכנית שבסוף באמת יהיה יזם שיראה בה פוטנציאל כלכלי, יהיו בעלי דירות שמעוניינים לקדם את התהליך

אלעזר במברגר:  אני מזכיר לכולנו, זה קרקע פרטית, זה אנשים פרטיים, זה דירות שהן בבעלותם

אלעזר במברגר:  זה שוק פרטי שבונה אותם

אלעזר במברגר:  אנחנו, יש לנו את האחריות להניע את המהלכים הללו, אבל בסוף לא אנחנו בונים וגם הדירות הן לא שלנו

אלעזר במברגר:       אתה צודק, אנחנו היום רואים בעיקר תוכניות איפה שיזמים רואים פוטנציאל כלכלי

אלעזר במברגר:  אם אנחנו כמדינה נדע לייצר לשוק הפרטי אופק, כלומר הם יראו תוכניות כלכליות שהממשלה תומכת בהן ויודעת גם לסבסד אותן בכלים שונים שנראה, או לתת בהן הטבות מס שהופכות אותן לכלכליות, נפרט אחר כך את הכלים השונים, גם באזורי פריפריה אתה לא תופתע לראות יזמים רצים למקומות האלה

עינת גנון: לשאלתו של תומר, סדר-גודל מתוך התוכניות המאושרות, 40% מתוכן הן במימוש שלנו

יעקב אשר: של 2022

עינת גנון: של 2021

עינת גנון:  עוד אין לי נתון של - - - 

עינת גנון:  מבחינת היקפי מימון

יעקב אשר: המאושרות?     

עינת גנון: כן, כן

אלעזר במברגר: עוד דבר שצריך להכיר

אלעזר במברגר:  בתוכנית האסטרטגית לדיור, מי שלא מכיר, מדינת ישראל בנתה תוכנית 20 ויותר שנים קדימה כדי לבנות, כדי לדעת שהיא מייצרת בתכנון מספיק מלאי תכנוני כדי להלום את צורכי הדיור

אלעזר במברגר:  בלונג ראן ההתחדשות העירונית צריכה לתת סדר-גודל שליש מהכמות הזאת, לכן הנתון הזה שאתם רואים כאן הוא נורא קריטי לשנים הבאות

אלעזר במברגר:  אנחנו צריכים לייצר מתוך ההתחדשות העירונית שליש מצורכי הדיור של מדינת ישראל ולכן חשוב מאוד לעמוד ברמות האלה וזה מה שאנחנו עושים היום

יעקב אשר: כן, אבל אתה צריך לשאוף ל-win-win, שגם תייצר את השליש וגם שהוא יהיה במקומות הנכונים מכל ההיבטים

אלעזר במברגר: ברור

יעקב אשר: לכן צריך מה שנקרא, להתחיל לשנות - - -      

אלעזר במברגר: אנחנו מרוצים מהכמות, אנחנו עדיין לא מרוצים מהפיזור

יעקב אשר: מהפיזור, בדיוק

אלעזר במברגר: דיברנו על תכנון

אלעזר במברגר:  אני עובר לדבר על היתרי בנייה

חוה אתי עטייה: יש שאלה לגבי הקשישים והמוגבלים

חוה אתי עטייה:  אתם גם לוקחים אותם בחשבון?     

אלעזר במברגר: בוודאי

אלעזר במברגר:  אנחנו נעסוק בזה תיכף בעולם המינהלות העירוניות

אלעזר במברגר:  הם מקבלים דגש מיוחד, עולם בפני עצמו

יעקב אשר: יש מה לשפר

אלעזר במברגר: נדבר רגע על היתרי בנייה, ויש מה לשפר, זה אתגר לא פשוט

אלעזר במברגר:  בתוך הדילמה הזאת אנחנו משחקים

אלעזר במברגר:  רוצים לראות התחדשות עירונית ורוצים לראות אותה מתנהלת נכון ובאחריות ובלי לפגוע באנשים חלשים

אלעזר במברגר:  זה האתגר אבל ניגע בו בהמשך

אלעזר במברגר:      אני מדבר רגע על היתרי בנייה כי אנחנו צריכים עוד להספיק לתת כאן מסה של חומר

אלעזר במברגר:  היתרי הבנייה, בסוף זה המתחמים שיוצאים למימוש

אלעזר במברגר:  אני מחלק את זה להיתרים בתמ"א 38 והיתרים בפינוי בינוי

אלעזר במברגר:  בתמ"א 38 יהיו סדר-גודל קרוב ל-16,000 היתרי בנייה

אלעזר במברגר:  זה מספר יפה, הוא לא מאוד רחוק מהשנים האחרונות אבל הוא עדיין תרומה מאוד מאוד משמעותית למלאי הדיור

אלעזר במברגר:  תזכרו, זה 16,000 דירות, משפחות לצורך העניין שזוכות בדירה חדשה, מחודשת, מחוזקת, ממוגנת עם כל האיכויות של הדבר הזה

אלעזר במברגר:       השקף הזה עוסק בהיתרי בנייה בפינוי בינוי

אלעזר במברגר:  בפינוי בינוי אתם רואים שוב, אני חושב שהשקף הזה מספר את הסיפור של העשור האחרון

אלעזר במברגר:  המון השקעה שלקח לה זמן להבשיל

אלעזר במברגר:  המון אנשים עשו המון עבודה הרבה שנים כדי שאנחנו נוכל בעצם לראות סוף-סוף ב-2021 וב-2022 מסה גדולה של היתרי בנייה, 7,000 יחידות דיור שנה שעברה

חוה אתי עטייה: כמה זמן לוקח לקבל היתר בנייה?     

אלעזר במברגר: שוני גדול מאוד בין רשויות

אלעזר במברגר:  שאלה טובה במובן הזה שזה עדיין אחד האתגרים הגדולים

אלעזר במברגר:  תיכף אני אציג לכם את עולם הסכמי המסגרת

אלעזר במברגר:  הסכמי המסגרת נועדו לטפל בדיוק בשאלה הזו

אלעזר במברגר:  יש קושי גדול בהוצאת היתרים ואת הקושי הזה אנחנו מנסים לפתור ומצליחים אולי לפתור באמצעות תמריץ כספי לרשויות מקומיות

אלעזר במברגר:  זה מה שעושים הסכמי המסגרת

אלעזר במברגר:  הם במידה רבה מסבירים את הזינוק הזה

אלעזר במברגר:  כמעט כל הזינוק הזה הוא במקומות שבהם הפעלנו הסכמי מסגרת

אלעזר במברגר:  אני פשוט לא רוצה להקדים את המאוחר, נראה אותם עוד מעט

יעקב אשר: אוקיי, בוא תמשיך את הנתונים

אלעזר במברגר: עד כאן נתונים למי שקשה לו עם מספרים

אלעזר במברגר:  אתם רואים את הזינוק בהיתרי הבנייה ובתכנון

תומר רוזנר: לפי הנתונים שלו הרוב המכריע זה תמ"א 38

אלעזר במברגר: עדיין

אלעזר במברגר:  עדיין 16,000 בתמ"א ו-11,500 בפינוי בינוי

תומר רוזנר: אז פה השאלה הנשאלת

תומר רוזנר:  תמ"א הולכת בדרך כל חי בשנה הקרובה

תומר רוזנר:  איך אתם נערכים בעצם?     

אלעזר במברגר: לנו ברור שהפעילות הזו שאתה קורא לה תמ"א, אבל במהות היא טיפול בבניין בודד אל מול טיפול במרחב גדול, רחב יותר בפינוי בינוי

אלעזר במברגר:  לנו ברור שהפתרון הזה של התחדשות בניין בודד חייב להישאר על אף כל התזה שאנחנו מאמינים בה, שנכון יותר תכנונית לעיר, למדינה טיפול מרחבי

אלעזר במברגר:  זה נותן יותר במוסדות ציבור וזה נותן יותר איכות לשנים הבאות

אלעזר במברגר:  הכול נכון אבל בסוף נהיה חייבים לייצר בכל רגע נתון פלטפורמה פעילה שמאפשרת התחדשות בניין בודד ולכן זה ברור שתהיה רציפות

אלעזר במברגר:  אני לא יכול עוד לומר בדיוק איך

אלעזר במברגר:  חלופת שקד כבר אושרה

אלעזר במברגר:  כידוע לכם זה קרה פה

יעקב אשר: רק תקנות לא - - -      

אלעזר במברגר: התקנות, בסדר, זה ברור שהן בעבודה והן יגיעו לאישור

יעקב אשר: בלי התקנות אתה לא יכול

אלעזר במברגר: לא יהיה מצב של ואקום

אלעזר במברגר:  יהיה בכל רגע נתון פלטפורמה, בין אם זה תמ"א 38, בין אם זה חלופת שקד לכשתושלם

תומר רוזנר: תמ"א 38, כבר הוחלט שהיא לא תהיה

תומר רוזנר:  מה החלופה?     

אלעזר במברגר: אז אני מסביר

אלעזר במברגר:  יש שתי חלופות: חלופת שקד היא אחת

אלעזר במברגר:  החלופה השנייה שפשוט נציג אותה מייד היא תוכניות מחליפות תמ"א 38 שאנחנו מקדמים היום בכל הרשויות המקומיות שבהן יש היום פעילות תמ"א 38

אלעזר במברגר:  נגיד רגע למי שפחות חי את עולם התכנון, זה חלופה דומה מאוד בסוף לתמ"א 38 אבל עם יתרון גדול

אלעזר במברגר:  היא לא תוכנית ארצית שאמורה להתאים לכל עיר ועיר, וכולנו מבינים שתוכנית ארצית לא מתאימה תמיד לכל עיר ועיר

אלעזר במברגר:  זו תוכנית עירונית

אלעזר במברגר:  אנחנו מכינים אותה היום עם כל הערים שיש בהן פעילות תמ"א

אלעזר במברגר:  אנחנו כבר די מתקדמים עם התהליך הזה

אלעזר במברגר:  נראה לכם את הפריסה, נראה לכם את כל המקומות

תומר רוזנר: אלעזר, השאלה היא אם באמת יהיה את אותו רצף שאתה מדבר עליו, כי התמ"א הולכת להסתיים בחודשים הקרובים

חוה אתי עטייה: אוקטובר 2023

תומר רוזנר: השאלה אם אותן תוכניות שאתה מדבר עליהן, שהן באמת חשובות, הן באמת יכולות להיות תחליף?     

יעקב אשר: השאלה כמה הן בשלות

תומר רוזנר: השאלה אם הן באמת יהיו אותו רצף או שהשוק יצטרך לחכות חודשים ארוכים עד שתהיה לו את החלופה?     

עינת גנון: צריך להזכיר שברגע שהוגשה התוכנית לפי סעיף 23 לוועדה המחוזית, היא מאריכה את תוקפה של תמ"א 38 באותה רשות מקומית, אז ככה שיהיה רצף

עינת גנון:  חד משמעית יהיה רצף

אלעזר במברגר: בוודאי

אלעזר במברגר:  זו הפעילות שאנחנו עושים, שהמטרה שלה היא להבטיח כמו שאמרתי, שבכל רגע נתון תהיה פלטפורמה שמאפשרת את הדבר הזה, או תמ"א עד פקיעתה או התוכניות שאנחנו מקדמים שיאפשרו הארכה של התמ"א כפי שציינה עינת גנון, הסמנכ"לית של הרשות, וגם כמובן חלופת שקד שתושלם בתקנות

משה סולומון: אפשר מילה על חלופת שקד, מה זה אומר?      

אלעזר במברגר: כמו שאמרתי, אנחנו רוצים שתהיה פלטפורמה שמאפשרת לא רק פינוי בינוי אלא גם התחדשות בניין יחיד

אלעזר במברגר:  חלופת שקד בעצם אמרה, אנחנו נאפשר קידום תוכנית לבניין, שזה יתרון מבחינה תכנונית כי זה ייעשה בצורה יותר מוקפדת

אלעזר במברגר:  זה יאפשר שילוב של מוסדות ציבור בתוך הדבר הזה

אלעזר במברגר:  זה ייעשה בסמכות ועדה מקומית וגם זה כמובן נותן סמכות שלא הייתה קודם לכן

אלעזר במברגר:  יש כאן הרבה מאוד יתרונות בחלופה הזאת

אלעזר במברגר:  אני לא נכנס לרזולוציות אבל בסוף היא מאפשרת ליזמים וקבלנים לקדם תוכנית לבניין ולייצר לו אופק להתחדשות עירונית ברמת הבניין גם ביום שאחרי פקיעת התמ"א

אלעזר במברגר:  זה היה הרעיון של החלופה

אלעזר במברגר:  כמו שאמרתי, זו חלופה אחת

אלעזר במברגר:  לצידה אנחנו מקדמים את התוכניות הללו בכל עיר על מנת שמי שירצה לא לקדם תוכנית או בחלופת שקד אלא פשוט ללכת להוציא היתר בנייה מכוח תוכנית עירונית, כמובן זה תהליך יותר קצר, יוכל לעשות גם את הדבר הזה

אלעזר במברגר:  נציג את זה בפירוט תיכף, לכן אני עוד מדבר בכותרות

יעקב אשר: אוקיי, בואו נתקדם

אלעזר במברגר: אוקיי

אלעזר במברגר:  מה אנחנו עושים כדי לגרום לדבר הזה להצליח גם במרכז הארץ, גם בפריפריה? אנחנו נדבר על הפעילות של המינהלות העירוניות

אלעזר במברגר:  יש כאן שחקנים שמכירים את זה מאוד מאוד טוב

אלעזר במברגר:  המינהלות הללו הן מאוד מאוד דומיננטיות היום בעולם ההתחדשות העירונית, אבל יש גם מי שלא מכיר, נתאר את הפעילות

חוה אתי עטייה: יש טוענים שהן לא כל כך אפקטיביות

חוה אתי עטייה:  הרשות המקומית גם צריכה להפוך אותן לאפקטיביות

אלעזר במברגר: נדבר על זה, אין בעיה

אלעזר במברגר:       דיברנו בכותרות על התכנון שעשינו

אלעזר במברגר:  נציג קצת את התוכניות השונות שאנחנו עושים ובתוכן מחליפות התמ"א שדיברנו עליהן, הסכמי המסגרת שהזכרנו במשפט

אלעזר במברגר:  הנושא המורכב ואולי החשוב מכולם כאן בהקשר שלנו היום, היציאה מחוץ לאזורי הביקוש, ולסיום נדבר גם על עדכון מנגנון קרקע משלימה

אלעזר במברגר:  גם בו אנחנו עסוקים לא מעט

אלעזר במברגר:       נתחיל לדבר על פעילות מינהלות עירוניות

אלעזר במברגר:  מינהלת עירונית, למי שלא מכיר, זה כלי מאוד מיוחד

אלעזר במברגר:  זה מנגנון שהוא שיתוף פעולה של שלטון מקומי ושלטון מרכזי שלנו עם הרשויות המקומיות

אלעזר במברגר:  זה תקציב ממשלה, תקציב מדינה שמממן את הפעילות הזאת

אלעזר במברגר:  זה גוף שיושב בתוך העירייה

אלעזר במברגר:  הם בעצם בסוף מועסקים כעובדי הרשות המקומית

אלעזר במברגר:  הם יכולים לשבת תחת מנכ"ל העירייה, תחת מהנדס העיר

אלעזר במברגר:  הכוח של הדבר הזה זה באמת החיבור שלו לרשות המקומית

אלעזר במברגר:  זה גוף שיושב במינהל הנדסה בדרך כלל והוא עושה שני דברים: הוא גם מלווה את היזמים

אלעזר במברגר:  יזם רוצה לקדם פינוי בינוי בעיר הזאת, זה הגוף שאמון על קודם כל יצירת מדיניות ברורה של הרשות המקומית בתחום הפינוי בינוי

אלעזר במברגר:  הוא יושב עם היזם ועוזר לו לקדם את התכנון ואחר כך גם את הרישוי, את הוצאת היתר הבנייה

אלעזר במברגר:       הפעילות אולי היותר חשובה של הגוף הזה זה הפעילות אל מול הציבור, אל מול התושבים

אלעזר במברגר:  פינוי בינוי הוא אתגר גדול

אלעזר במברגר:  זה אפילו עלה מדברים שכבר נאמרו כאן

אלעזר במברגר:  הוא אתגר גדול בחוויה של האדם שעובר את התהליך

אלעזר במברגר:  הוא מעלה המון שאלות, המון חששות

אלעזר במברגר:  זה תחום מקצועי מאוד

אלעזר במברגר:  אנשים מן היישוב בדרך כלל לא מבינים בו שום דבר

יעקב אשר: זה ברור

יעקב אשר:  החשיבות של זה ברורה, בוא נתקדם

יעקב אשר:  איך פותחים מינהלת כזאת? מי מבקש את זה, הרשות? כשאני מסתכל על המפה, אז אני לא רואה את ירוחם פה, אני לא רואה את דימונה

יעקב אשר:  השאלה איך זה מתחיל?     

אלעזר במברגר: אני אסביר

אלעזר במברגר:  הפעילות הזאת התחילה בקטן ברשויות מקומיות ספורות

אלעזר במברגר:  היו רשויות שהתחילו את זה עוד לפנינו

אלעזר במברגר:  היו ניצנים של הפעילות הזאת שבאמת חוו את הצורך הזה מצד התושבים

אלעזר במברגר:  אנחנו עד לפני כמה חודשים הפעלנו 26 מינהלות עירוניות ב-26 ערים

אלעזר במברגר:  זה נעשה תמיד בהסכמה ובשיתוף פעולה או בדרישה של הרשות המקומית

אלעזר במברגר:  יש תמיד רצון כזה

אלעזר במברגר:  אני לא זיהיתי רשות שאמרה לי, לא מעוניינת

אלעזר במברגר:  כמובן שהפעלנו אותם בהתחלה במקומות שבהם זיהינו את עיקר הצורך, את עיקר הפעילות, אבל המהלך הגדול שעשינו בחודשיים האחרונים של 2022 היה להרחיב את הפעילות הזאת דרמטית

אלעזר במברגר:       סך הכול אנחנו מפעילים היום 42 מינהלות מהסוג הזה

אלעזר במברגר:  39 מהן הן מינהלות עירוניות שעוסקות בכל העיר ושלוש מהן הן מינהלות שכונתיות שמכוונות לאזורים שהם מאופיינים ביוצאי אתיופיה: שלוש שכונות ברחובות, ראשון לציון ונתניה

אלעזר במברגר:  יש 39 מינהליות עירוניות

אלעזר במברגר:  זה פריסה, אתם יכולים לראות אותה, היא מדברת בעד עצמה, פריסה מדהימה

אלעזר במברגר:  הניסיון שלנו היה במהלך הזה להקים מינהלות לראשונה גם במקומות שעוד אין בהם פעילות ערה של התחדשות עירונית מכיוון שאנחנו מזהים את הניצנים של הפעילות הזו - - -      

יעקב אשר: לא רק זה

יעקב אשר:  אולי המינהלת באותם מקומות - - -      

אלעזר במברגר: תעזור בהתנעה

יעקב אשר: לא רק בהתנעה אלא גם בלחפש את המקומות המתאימים, ליזום את התוכניות, לעזור לרשות המקומית לחשוב וליזום ולראות את הבעיות

אלעזר במברגר: לייצר מדיניות עירונית, לזהות את המתחמים שמתאימים לה, אבל לא פחות חשוב, אני כן חייב להתעכב על האנשים

אלעזר במברגר:  האנשים במקומות האלה עוד לא חוו את מה שחוו החבר'ה בגבעתיים ורמת גן

יעקב אשר: ברור

אלעזר במברגר: לראשונה הם חווים את היזמים שמתעניינים ואת האנשים שעוברים בין הדירות

אלעזר במברגר:  אנחנו רוצים שלאנשים האלה יהיה ליווי במקביל לכניסת הפעילות, לא להגיע באיחור, להגיע כבר היום

אלעזר במברגר:  מניסיוננו, זה יקל מאוד על קידום המיזמים בשלב הבא ולכן עשינו כאן מהלך - - -      

יעקב אשר: אם אני לא רואה כרגע במפה ערים מסוימות, זאת אומרת שראשי הערים לא רוצים את זה?     

אלעזר במברגר: לא

משה סולומון: כשאני מסתכל על המפה הזאת, הסתכלתי עליה גם קודם לכן ולאור הסיטואציה המאוד מורכבת שאנחנו נמצאים בה עכשיו עם הרעד וכן הלאה, אז אם מסתכלים על השבר הסורי-אפריקני ומחברים את זה לפריפריה, אז דווקא ערים כמו קריית שמונה, צפת, בית שאן לא מופיעות כאן

יעקב אשר: נכון

יעקב אשר:  אני אסביר

יעקב אשר:  כשאנחנו נדבר תיכף על המהלך שאנחנו רוצים להניע, אותם 800 מיליון שקלים שיסבסדו פרויקטים במקומות האלה בדיוק, לא במקומות האלה שרואים על המפה, דווקא בפריפריה הרחוקה יותר, הכסף הזה גם כולל את התקציבים האלה לליווי חברתי, מה שנקרא

יעקב אשר:  אנחנו בכל אותם פרויקטים נפעיל גם את הליווי החברתי, לכן מה שאתם רואים כאן זה את המינהלות שפועלות איפה שהפעילות קורית היום ואולי טיפה מעבר

יעקב אשר:  כשנצא למהלך של פריפריה עם הכספים שהזכרת, אדוני היושב-ראש, הכספים הללו גם מממנים בדיוק את זה, זרוע חברתית שמלווה את כל האנשים שהם חלק מאותם מתחמים, שחיים שם

יעקב אשר: מינהלת, בקיצור

אלעזר במברגר: מינהלת מקומית כזו

אלעזר במברגר:  לא קורא לה בשם הזה כי זה פשוט פועל בצורה אחרת

אלעזר במברגר:  אני בוחר מיזמים שהם זוכים בקול הקורא בכל ערי הפריפריה ולהם אני מצמיד את הליווי החברתי

חוה אתי עטייה: זה היוזמה של ראש העיר למעשה?     

אלעזר במברגר: זה שיתוף פעולה שלנו עם ראש העיר

אלעזר במברגר:  אנחנו קודם כל פונים לראשי הערים כמובן, מציעים את הכלי, משיגים לזה את התקציבים

אלעזר במברגר:  אני אגיד, מי שלא מבין לבד, זה כמובן השקעה ממשלתית אדירה בסכומים מאוד מאוד גבוהים שמושקעים בזה

אלעזר במברגר:       כאן אתם רואים פריסה של כל סוגי התוכניות שאנחנו מקדמים היום

אלעזר במברגר:  אתם רואים כאן, באמת אני חושב, את כל המגוון

אלעזר במברגר:  באמת הזמן קצר, אני לא אפרט

אלעזר במברגר:  כל אחד מהסוגים האלה הם עולם בפני עצמו

אלעזר במברגר:  זה גם תוכניות מתאר שאמורות לסלול את הדרך לתוכניות מפורטות

אלעזר במברגר:  שימו לב, 84 מתחמי פינוי בינוי, תכנון מפורט

אלעזר במברגר:  גם פעילות במגזר הערבי, גם פעילות בפריפריה כבר היום עוד לפני המהלך שנצא אליו, מתחמי פינוי בינוי שאנחנו מקדמים את התכנון שלהם

יעקב אשר: מה זה תוכניות מפורטות מוטות הסעת המונים?     

אלעזר במברגר: זה גם מטרו

אלעזר במברגר:  גם עוד דבר שגילינו, אנחנו עושים היום, זה מעניין, במתחמי תחנות מרכזיות גדולות היום, מי שיוצא לו להסתובב, הם בדרך כלל, בוא נגיד את זה בעדינות, מוזנחים הם לא נראים טוב ומצד שני הם פוטנציאל אדיר להתחדשות עירונית גם לחלק המסחרי שלהם, גם לתוספת יחידות דיור

אלעזר במברגר:  זה עוד דבר שאנחנו עושים, לוקחים מתחמי תחנות מרכזיות ומחדשים אותם

יעקב אשר: ידעתי שזה המטרו וכדומה

יעקב אשר:  מה זה אומר, הפעילות הזאת?     

אלעזר במברגר: זה אומר שאנחנו מקדמים היום תכנון מפורט לתחנת מטרו בראשון לציון, ברחובות, בנס ציונה

אלעזר במברגר:  אנחנו מסתכלים קדימה, מבינים שהמטרו יעבור במקומות האלה

יעקב אשר: התחברתם לעניין הזה, בדקתם מה מתקדם

אלעזר במברגר: כמובן יד ביד עם האוצר, עם כל השחקנים

עינת גנון: התחנות עצמן הרי יושבות בלב האזורים הוותיקים, רובן הגדול, ולכן אנחנו לוקחים ומתכננים גם את התחנה עצמה וגם את הבניינים הסובבים אותה

יעקב אשר: כולל הדפו

עינת גנון: דפו לא

עינת גנון:  בדרך כלל הדפו הוא בשטחים פתוחים, הוא לא במרכזי הערים

יעקב אשר: הבנתי

יעקב אשר:  מדובר בקרקעות של המדינה?     

עינת גנון: זה קרקעות פרטיות

יעקב אשר: יפה

יעקב אשר:  מה ההשקעה שלכם בעניין הזה?         

אלעזר במברגר: אנחנו מקדמים את התכנון, אבל זו עבודה שגם דורשת השקעה כספית

תומר רוזנר: תיראו, יש פה כמה שאלות

תומר רוזנר:  יש החלטה שמקפיאים את כל התכנון בגלל המטרו?      

עינת גנון: לא מדויק "מקפיאים"

עינת גנון:  יש החלטה שנוגעת להיתרים מתוקף תמ"א 38 על מנת שלא יסכלו תוכניות

תומר רוזנר: לא, גם בקידום תוכניות

תומר רוזנר:  אם זה לא נכון, אני אשמח

אלעזר במברגר: אני אתייחס

אלעזר במברגר:  כשמקדמים תכנון למטרו, כמו שאמרתי, בערים שאנחנו עושים את זה, היום בפתח תקווה, זה ברור לחלוטין שבאותו מתחם שהוא ליבת התחנה אין מקום לקדם, להוציא היתרים היום להתחדשות ברמת הבניין

אלעזר במברגר:  זה נכון, זה הקפאה שאנחנו עושים היום בליבת התחנה

אלעזר במברגר:  אנחנו יזמנו החלטה במועצה הארצית שעשתה בדיוק את הסדר הזה וקבעה שבמתחמי ליבת התחנה עושים את ההקפאה הזאת, אבל משהו רחוק יותר, מעגל שני של הדבר הזה, טבעת שנייה לא עוצרים, באופן גורף הוצאת היתרים

אלעזר במברגר:  השאלה היא נכונה

אלעזר במברגר:  זה ברור שבכל תוכנית שאנחנו מקדמים זה הרעיון הרי, לנצל את העובדה שכאן תקום תחנת מטרו שמאפשרת הסעת המונים, וגם להשביח את הקיים

יעקב אשר: אבל השאלה מה המדינה משקיעה בזה או מה אתם נותנים לשוק הפרטי לעשות? כי מקום כזה שהולך להיות בו תחנה והולך להיות בו הסעה של המונים, הוא הולך להיות בוננזה, נכון?     

תומר רוזנר: יש הטוענים כך

יעקב אשר: יש הטוענים ככה, לכן השאלה, וזה מעניין אותי לדעת, האם המשאבים - - -      

אלעזר במברגר: יש משהו, אולי לזה אתה מתייחס

אלעזר במברגר:  כשאנחנו מקדמים תוכניות שאנחנו מזהים - - -      

יעקב אשר: שוב, אנחנו בתוך אזורי הביקוש, בתוך מרכז הארץ, במקומות של הסעת המונים

אלעזר במברגר: זה החיבור בין תכנון למימוש

אלעזר במברגר:  כשאנחנו מקדמים תוכנית ואנחנו מזהים שהיא תהיה מאוד מאוד רווחית, זה בוודאי הזדמנות לייצר בתוכה עוד ערכים ציבוריים

אלעזר במברגר:  למשל, דוגמה מאוד חשובה, דיור בר-השגה

אלעזר במברגר:  כשאתה עושה תוכנית שאתה רואה שהכלכליות שלה היא מעבר למינימום שצריך כדי לאפשר את ההיתכנות שלה, אין סיבה לא לקבוע בתוכנית שחלק ממנה ישרת מטרה ציבורית שהיא כמובן גורעת - - -         

יעקב אשר: למה רשות מקומית שיש לה מתנה כזאת שנקראת תחנה או מקום שהולך לזה, למה שהיא לא תקדם את התוכניות? למה המדינה צריכה לקדם את התוכניות עצמן?     

אלעזר במברגר: זה חוויה שאתם לא מכירים, אנחנו עובדים בתוכניות שלנו מבחינתי יד ביד עם מהנדס העיר, יד ביד עם הרשות המקומית

יעקב אשר: יד ביד, כן

יעקב אשר:  אני שואל, קופה, קופה

תומר רוזנר: הם לא נותנים

תומר רוזנר:  התשובה היא שהאוצר לא מסכים

משה סולומון: יד בתוך הכיס הוא התכוון

תומר רוזנר: האוצר לא מסכים כי הוא רוצה את הכסף

אלעזר במברגר: היית רוצה שהתכנון יבוצע דווקא על ידי - - - ?     

יעקב אשר: אני לא יודע, אני רוצה דבר אחד

יעקב אשר:  יש מקומות שהשוק יודע לעשות את העבודה לבד בליווי מקצועי שלכם כמובן

יעקב אשר:  הפוך, אני מאוד שמח על האיגום של הדברים הללו

יעקב אשר:  מינהלות צריך בכל מקום, גם בגוש דן ובמיוחד בפריפריה

יעקב אשר:  אני אומר דבר אחד, יש מקום שצריך לתת לכוחות השוק לעשות את שלהם

יעקב אשר:  רכבת, תחנה וזה, זה כוחות שוק

עינת גנון: אנחנו לא מתכננים את כל תחנות המטרו

עינת גנון:  קודם כל יש עוד גופים ממשלתיים

יעקב אשר: הכותרת הזאת מפחידה אותי

יעקב אשר:  הולך להיות הרבה מאוד התעסקות בשנים הבאות

עינת גנון: אדוני היושב-ראש, בעיניי זה לא מספיק, זה צריך להיות הרבה יותר

יעקב אשר: מאה אחוז, אבל לא על חשבון - - -      

עינת גנון: לא, לא, זה לא על חשבון, אני אסביר

מיכאל ביטון: בינתיים בחשבון יש אפס התחדשות עירונית בפריפריה וזה ייקח את תשומת הלב, עוד למנף פעילות כלכלית על פני מה שראוי לעשות

אלעזר במברגר: דיברנו על זה בפתיחה ואמרנו שנרחיב גם בהמשך

אלעזר במברגר:      אני עובר להסכמי מסגרת

אלעזר במברגר:  יש עוד נושאים משמעותיים

אלעזר במברגר:  הסכמי מסגרת, דיברתי על זה מקודם בכותרת

אלעזר במברגר:  אלה הסכמים שנועדו להתמודד עם בעיה אחת שזיהינו לפני שנתיים

אלעזר במברגר:  הבעיה הייתה שגם כשתוכניות מאושרות, ראשי רשויות, וכאן זה לא דיון של פריפריה, זה מקומות אפילו רווחיים מאוד, לכאורה מתחם אמור לצאת לפועל באופן קל כמו שאמרת, יזמים מזהים אינטרס כלכלי, יבואו לעבוד

אלעזר במברגר:  ראינו המון המון תוכניות מאושרות, כלומר עברו כבר את כל הויה דולורוזה של מוסד התכנון, אפשר להוציא היתר בנייה וזה לא קורה

אלעזר במברגר:  כשניתחנו את זה, כמובן זה עולם מורכב, יש כל מיני סיבות

אלעזר במברגר:      אחת הסיבות המשמעותיות שזיהינו היא שראשי הערים חוששים מהוצאת היתרי בנייה וזה לוקח להם הרבה מאוד זמן, הזכרת את זה מקודם

חוה אתי עטייה: כן, אבל למה?     

יעקב אשר: הם לא רוצים מגורים, לא כולם

אלעזר במברגר: זו סיבה אחת

אלעזר במברגר:  נכון, זה עולם מורכב

אלעזר במברגר:  יש גם את הקושי שתוספת יחידות דיור מביאה איתה גם הוצאות כמובן, אבל הקושי היותר מיידי, אדוני היושב-ראש, הוא דווקא הפיתוח

אלעזר במברגר:  אני מזכיר, כשהמדינה בונה שכונה חדשה, היא מממנת את כל הפיתוח של כל השכונה במאות מיליוני שקלים

יעקב אשר: שאני אומר מגורים, זה בגלל הדברים האלה, פיתוח, בתי ספר, מועדונים

חוה אתי עטייה: אבל לפעמים יש, קיים

חוה אתי עטייה:  אני גרה בבניין של 62 שנה, כדאיות כלכלית ואנחנו חוששים מחלופת שקד, מה יהיה אחרי אוקטובר 2023

אלעזר במברגר: אני אגיד כך, כשמדובר בשכונה ותיקה מאוד ולפעמים מזדקנת, אתה אפילו מגלה שבתי הספר קצת התרוקנו וגני הילדים התרוקנו, ומרקם ותיק שמתחדש יכול לעשות שימוש במוסדות ציבור קיימים וזה כמובן מוזיל מאוד מאוד את העלויות ביחס ללבנות שכונה חדשה, זה ברור, אבל בשכונה החדשה ראש הרשות מקבל מימון מהמדינה, מלא

אלעזר במברגר:  כל הפיתוח ממומן על ידי המדינה במאות מיליוני שקלים

אלעזר במברגר:       כשהוא מוציא היתרי בנייה לשכונה הקיימת במרקם ותיק, נכון לעד לפני שנה וחצי המדינה לא השתתפה בזה

אלעזר במברגר:  תזכרו שגם לפעמים את היטל ההשבחה שהוא יכול לגבות, הוא מוותר עליו

אלעזר במברגר:  זה גם תיקון שהעברנו לפני שנה וחצי

אלעזר במברגר:  הרבה רשויות מוותרות בפינוי בינוי על היטלי השבחה כדי לעודד את הפעילות הזאת

יעקב אשר: התחושות שאתם תקבלו במהלך הדיון הזה, תיכף המצגת הזאת תסתיים, שמישהו צריך לחשוב שלפני שבונים שכונות חדשות וכו', יש כלי שיכול להיות יעיל פי כמה וכמה

משה סולומון: השאלה היא האם אפשר להפוך את הסדר במקום עכשיו להתחיל להתקדם לזה?     

יעקב אשר: אני לא בא לעצור שכונות חדשות

יעקב אשר:  השאלה אם יש גם הסתכלות מערכתית או לא? זה כבר דברים שהם לא בתחום שלו, בראייה שלו

יעקב אשר:  אתה מתכוון לזה בחלק שלך

יעקב אשר:  המשאבים בסוף כשבאים לדירות חדשות, לשכונות חדשות הם הרבה יותר גבוהים

אלעזר במברגר: אני כן יכול לומר שגם משרד האוצר, אני לא אדבר בשמם אבל אני חושב שהם מבינים את זה, וההשקעה שאתם רואים כאן היא בסוף מסתכמת בסכומים מאוד מאוד גדולים וגם במבט קדימה לפריפריה

אלעזר במברגר:  הזכרנו 800 מיליון שקל תקציב שהולך - - -      

יעקב אשר: אבל בלי שום פרופורציות להשקעה של שכונה חדשה

אלעזר במברגר: יש כאן הבנה שכמה שאתה מטה את הכף ליחידות דיור שאתה מייצר מתוך מרקם קיים, אתה חוסך למדינה מיליארדים בבנייה חדשה

אלעזר במברגר:  אני חושב שהמהלך הזה, הסיבוב הזה מתחיל לקרות

אלעזר במברגר:  הוא קורה בשנה האחרונה

משה סולומון: אפשר להגיד רק הערה? בסוף יש פה תוכניות יפות, יש פה באמת גם תהליך שהוא מתקדם לכל המעגלים שדיברת בתחילת השיחה, אבל בסוף אנחנו כבר חיים פה הרבה מאוד שנים, יודעים שהדברים לא עובדים בצורה הזאת, אלא יש משהו שהוא נמשך לא מאיזשהו כוונת מכוון, לפחות כך אני מקווה לחשוב, אלא אני אומר, בואו נהפוך את הפרדיגמה

משה סולומון:  בואו ננסה לראות איך באמת קודם כל יוצרים מענה למקומות במעגל השלישי כמו שדיברנו בתחילת השיחה ואז מתחילים להתקדם למעגל פנימה ולא הפוך, מפנימה החוצה אלא ממש לייצר משהו שהוא שונה לגמרי, החוצה פנימה

יעקב אשר: מיכאל ביטון ביקש כמה מילים כי הוא צריך לצאת תיכף

מיכאל ביטון: היושב-ראש, ברכות קודם כל

מיכאל ביטון:  לדעתי לא הייתי איתך בוועדה

מיכאל ביטון:  דבר שני, לקחת את נושא הדיור אליך, לקחת את הדברים החדשים אבל גם את הכישלונות שיש למדינה בתחום הדיור

יעקב אשר: לקחתי את זה מוועדת כלכלה, חלק מהדברים

מיכאל ביטון: אחרי שהלכתי

מיכאל ביטון:  לא הייתי משחרר

מיכאל ביטון:       העיסוק הזה בהתחדשות עירונית, יש לו כמה מרכיבים: אחד, צמצום פערים בחברה

מיכאל ביטון:  יש שכונות מוזנחות, נשכחות

מיכאל ביטון:  אנשים בונים בתים, יש סבסוד של בתים חדשים על ידי המדינה באדמות מדינה במחיר מטרה, מחיר מופחת

מיכאל ביטון:  הכסף הזה הולך לחזק והשכונות הישנות לא מקבלות את ההשקעה שהמדינה הייתה צריכה להשקיע

מיכאל ביטון:      הדבר השני, הערובה לכך שנטפל ברעידות אדמה

מיכאל ביטון:  זה כישלון חרוץ של המדינה

מיכאל ביטון:  אין מתאם בין מה שהיה צריך לעשות ברעידות אדמה לאיפה שההתחדשות העירונית מתקיימת

מיכאל ביטון:  הכשל הכלכלי שדיברתם עליו, הכלכליות של ההתחדשות העירונית

מיכאל ביטון:      עוד נקודה שאתה צריך להבין אותה

מיכאל ביטון:  אלפי בניינים בישראל הם בסוף באשמת המדינה

מיכאל ביטון:  מה הכוונה? במברגר היה יועץ משפטי של משרד השיכון

מיכאל ביטון:  המשרד שמח למכור לרוב רוכשים בניין ישן בן 70 שנה, אבל הוא בעצם מכר אותו בלי קונסטרוקציה ראויה 50 שנה קדימה

מיכאל ביטון:  אדם קנה דירה בדיור הציבורי ובאותו יום הוא קנה ביוב גרוע, מים גרועים ואפשרות שהבניין יפונה

מיכאל ביטון:  קריית שמונה, בן אדם קנה דירה, אחרי שנה אומרים לו צא כי זה בסכנה

מיכאל ביטון:  המדינה פה מעלה באמון של האנשים, מכרה להם בניין שאין לו עתיד

יעקב אשר: נכון

מיכאל ביטון: אז זה יהיה חובה מוסרית וזה גם פוטנציאל לתביעה ייצוגית מול המדינה

מיכאל ביטון:  מכרתם לנו בניין ואין לו עתיד? הקונסטרוקציה, מי יבטיח לנו אותה? זה דבר שצריך להבין אותו ולעבוד עליו

מיכאל ביטון:      עוד נקודה חשובה זה התחדשות עירונית של חברות של דיור ציבורי

מיכאל ביטון:  עמיגור עושים את זה טוב ונכון, עמידר לוקחת מתחם בגילה של 200 דירות, הופכת אותו ל-1,000 ולא מתחייבת להוסיף שם עוד 200 דירות

מיכאל ביטון:  אתה שואל אותה, למה? אומרת, לא, אני ארוויח פה הרבה כסף, מהכסף אני אבנה, אשפץ

מיכאל ביטון:  בסוף בדוחות שלהם רווחים והדירות על הפנים

מיכאל ביטון:  צריך לעצור מיידית את החוזים האלה בגילה, ממש אתה כוועדה, הוראה, לא יהיה הסכם

מיכאל ביטון:  לדרוש מעמידר לעצור את ההסכמים האלה

יעקב אשר: זה מתחם שכולו של עמידר?     

מיכאל ביטון: כן, עד שהסיפור ייבדק

עינת גנון: שני שלישים ממנו

מיכאל ביטון: שום חתימה על הסכמים של התחדשות עירונית של חברות לדיור ציבורי ללא בחינה של הוועדה שלך שאכן נוספו שם יחידות דיור ולא מעלו באמון של הדיירים

יעקב אשר: יש אישור כבר לתוכנית הזאת?     

מיכאל ביטון: זה מתקדם מידי

מיכאל ביטון:  צריך לעצור את זה

עינת גנון: כן, התוכנית אושרה

מיכאל ביטון: אושרה אבל העסקה לא אושרה

מיכאל ביטון:  ההסכם עם היזם לא אושר וצריך לעצור את זה

עינת גנון: קצת מורכב להיכנס עכשיו לכל פרטי - - -      

מיכאל ביטון: אבל אני לא רוצה להתייחס רק לפרויקט הזה

מיכאל ביטון:  כל פרויקט של התחדשות עירונית בנכסים של המדינה ייבחן שהוסיפו דירות שם לדיור ציבורי ולא עבדו על האנשים

יעקב אשר: אני רואה את זה כדגם

מיכאל ביטון: כן, אבל תבקש דוח

מיכאל ביטון:  אני ביקשתי, עוד לא קיבלתי

מיכאל ביטון:  דוח, מה הפרויקטים שאתם מתכננים ואיפה ומה תוסיפו? ואז להסכים איתם כמה יחידות דיור יהיו לדיור הציבורי

מיכאל ביטון:       מועצות, אתה צודק, השיכון יודע לתת להם כספי תכנון, אבל לעשות את זה כך, מועצה שרצה קדימה, תכנון והובלה עצמית

מיכאל ביטון:  לא יודעת לרוץ? הרשות הממשלתית תתכנן

מיכאל ביטון:  זה תלוי ביחידה

מיכאל ביטון:  המספר 30,000 שקל שנותנים פה לתמריץ להיכנס להתחדשות עירונית, לדעתי מספר לא מעשי

מיכאל ביטון:  הממשלה נתנה מספר כזה לבלוק נטוש במסלול שנקרא עז"ב, עשה זאת בעצמך

מיכאל ביטון:  עשית את זה בבני ברק? אתה יודע מה זה עז"ב? עז"ב זה בניין ברוב רוכשים שעדיין המדינה מוכנה להיכנס אליו בגלל ההיסטוריה שלו שזה היה בניין שלה, ואומרת לאדם, ניתן לך 30,000 שקל, תן 3,000 שקל ונשפץ את הבניין רק סתם שיפוץ, קוסמטיקה, צביעה

מיכאל ביטון:  הכסף הזה לפעמים לא מספיק לשפץ את הבניין

מיכאל ביטון:  הפרמטר של ה-30,000 פה לא יהיה כלכלי

אלעזר במברגר: רק נסביר

אלעזר במברגר:  זה לא קשור

אלעזר במברגר:  אתה מדבר על כסף שהיה אמור להגיע לבן אדם לשפר כדאיות כלכלית של פרויקט

מיכאל ביטון: להשבחת הנכס

מיכאל ביטון:  תאמין לי, אני הבנתי טוב

אלעזר במברגר: זה תמריץ לרשות המקומית

מיכאל ביטון: כמה הקבלן מקבל?     

יעקב אשר: לא קבלן

מיכאל ביטון: הכלכליות תהיה בגלל שטחים משלימים

יעקב אשר: לא, הכלכליות קיימת בגלל שהכלכליות קיימת

מיכאל ביטון: לא, בפריפריה אין כלכליות

יעקב אשר: זה לא פריפריה

מיכאל ביטון: אני עכשיו על פריפריה

מיכאל ביטון:  איך עושים כלכליות בפריפריה?     

יעקב אשר: אנחנו על פריפריה פה מתחילת הדיון

מיכאל ביטון: קרקע משלימה זה נאום שקיים עשר שנים, במברגר

מיכאל ביטון:  אתה יועץ משפטי

מיכאל ביטון:  אני שמעתי אותך אומר כלכליות

מיכאל ביטון:  בדקות שאני פה שמעתי אותך אומר

מיכאל ביטון:      בלי מהלך מאסיבי ופיילוטים בערים בקו השבר הסורי-אפריקני וקרוב אליהם בעיירות פיתוח, עם מאות מיליונים שמורים בתקציב הבא לכך, עם תמריץ לקבלן להיכנס או בכסף תמריץ או בקרקע משלימה או בתוספת יחידות דיור דרמטית על שטחים פתוחים לא מנוצלים - - -      

יעקב אשר: או מיסוי

יעקב אשר:  תשמע עוד רעיונות

מיכאל ביטון: מיסוי, תאמין לי, רעיון טוב, אני לא בטוח

מיכאל ביטון:  תלוי

מיכאל ביטון:  הסיפור של התחדשות עירונית הוא בעצם עבור המוחלשים הוא בלוף גדול והוא באשמת כולם, כל הממשלות

מיכאל ביטון:  האם יהיה פה מהפך? זה תלוי בגישה החדשה

יעקב אשר: זה תלוי גם בנו, כמה נשב להם על הראש

מיכאל ביטון: נכון

יעקב אשר: אגב, אני בישרתי כאן מה שגם ידוע כי זה פורסם

יעקב אשר:  אתה יודע, בדרך כלל אוהבים להבליט דברים אחרים, שבהסכם הקואליציוני שלנו בנושא של התחדשות עירונית לשנה הזו, לפריפריה, ממוקד למקומות שאין כלכליות, 450 מיליון גם לשנה הזו ו-450 מיליון לשנה הבאה, שזה פי כמה וכמה ממה שהיה קודם

יעקב אשר:  תודה רבה ידידי מיכאל ביטון

יעקב אשר:      אתה רוצה גם לדבר עכשיו? בבקשה

משה סולומון: כן

משה סולומון:  אני גם צריך לצאת לוועדת כספים

משה סולומון:       אני רק אוסיף באמת סעיף אחד גדול, אמר מיכאל חברי

משה סולומון:  אני בתפקידי במילואים הייתי מג"ד חילוץ

משה סולומון:  חלק מהתפקיד שלי היה להיערך למציאות של הסלמה או רעד

משה סולומון:  יש אינהרנטיות בין הפריפריה ובין השכונות בפריפריה, לא רק פריפריה גיאוגרפית, גם החברתית, לבין היכולת שלנו להבטיח ביטחון

משה סולומון:  מעבר לביטחון הכלכלי בעניינים אחרים שדיבר עליהם מיכאל קודם, גם הביטחון האישי במובן הזה של אין ממ"דים, במובן הזה של אפילו מקומות מוגנים שזה דבר מאוד משמעותי, לכן אני שב ואומר שהסיפור כאן הוא לא סיפור שהתחיל היום

משה סולומון:       אנחנו כבר עשרות שנים בתוך הסיפור הזה ולכן בעיניי החשיבות כאן זה לשנות את כיוון העבודה, כלומר לבוא ולהגיד, אנחנו מתחילים, למרות שזה לא הטבעי כרגע, דווקא במקומות שבהם הנושאים האלה הם מאוד משמעותיים גם בהיבט הביטחוני, גם בהיבט הכלכלי, גם בהיבט הפריפריאלי

משה סולומון:  להתחיל דווקא בהם יש בעיה כלכלית בהקשר הזה

משה סולומון:  שהמדינה תשקיע במעגל השלישי, תיכנס למעגל השני ואז תחזור שוב למרכז איפה שיש מה שנקרא מעורבות יותר רצינית של הרשויות המקומית

יעקב אשר: סדרי עדיפויות מה שנקרא בלעז

משה סולומון: כן

מיכאל ביטון: היושב-ראש, להגיד תודה למ

מיכאל ביטון: מ

מיכאל ביטון: מ על הדוח שביקשנו מהם, שהוא ממש מציג את הסיפור הזה די יפה

מיכאל ביטון:  מתן נמצא פה? תודה לך

יעקב אשר: החלק של התמ"א

מיכאל ביטון: כן, הם כתבו אותו לבקשתנו

מיכאל ביטון:  תודה רבה

יעקב אשר: חברת הכנסת אתי, את רוצה עכשיו לדבר?     

חוה אתי עטייה: לא עכשיו

יעקב אשר: אלעזר, בוא נתקדם

מתן שחר: היושב-ראש, אפשר רגע הערה בקשר למה שאמר חבר הכנסת? דיברתם על התחדשות עירונית

יעקב אשר: כן, מתן מהמ

יעקב אשר: מ

יעקב אשר: מ, אתה פרסונל, זה בסדר

מתן שחר: רק הערה קטנה כי עלתה פה הנקודה של ההסכם של משרד הבינוי והשיכון, הסכם התחדשות עירונית עם חברת עמידר

מתן שחר:  ההסכם עצמו קובע שהחברה תקדם מיזמי התחדשות עירונית במתחמים שבהם יש רוב לדיור הציבורי, אבל לא מדבר בכלל על תוספת של יחידות דיור או אפילו בנייה - - -      

יעקב אשר: בהסכם המקורי לא

מתן שחר: מדבר שמהרווחים של עמיגור ושל המשרד מהפרויקט, יושקעו בקניית - - -      

יעקב אשר: אבל במקום לעשות את הרווח במקום עצמו, לחתוך, הנה החלק הציבורי יתווסף - - -      

מיכאל ביטון: מידתיות

מיכאל ביטון:  אתה יכול להכפיל את היחידות - - -      

מתן שחר: בעצם אתה מוותר על הכוח שלך בתור יזם גדול - - -      

יעקב אשר: מתי ההסכם הזה נחתם?     

מתן שחר: אני חושב שהראשון ב-2016

מתן שחר:  אני חושב שהיה לו עדכון ב-2021, אם אני זוכר נכון

אלעזר במברגר: אני מציע שנמשיך וגם נתייחס אחר כך נקודתית, כי יש כאן אנשים שבטח ירצו לדבר על זה

אלעזר במברגר:  זה הסיפור של עמידר אבל בסוף לא נסטה מהמסלול העיקרי

אלעזר במברגר:       קודם כל אני מודה לחברי הכנסת על ההערות

אלעזר במברגר:  חלק גדול מהדברים אני מסכים לחלוטין, כלומר האתגר ברור, המשימה ברורה, מה שנקרא, אנחנו על זה לחלוטין ותיכף גם נציג מה נכון לעשות בהקשר הזה

יעקב אשר: אני רוצה לומר כדי שלא תצטרך אתה לומר את זה

יעקב אשר:  הנושא הזה של הזזת הכיוון כמו שדיברנו, קודם כל באמת על המעגלים השלישיים ואחר כך, חד משמעית, אני בכל אופן גם בשיחות שהיה לי עם אלעזר, גם בשיחות עם שר השיכון ועם משרד השיכון, הם כולם מבינים שצריך ללכת להתחבר לכיוון הזה

יעקב אשר:  אנחנו נדאג שזה מה שיקרה בתוכניות העבודה הקרובות

יעקב אשר:  נעקוב אחרי זה, זה התפקיד שלנו

אלעזר במברגר: אז אולי נעבור לפריפריה באמת

אלעזר במברגר:  נסכם את נושא הסכמי מסגרת כי דיברנו עליו

אלעזר במברגר:  אלה יחידות הדיור למעשה שהרשויות הפיקו

אלעזר במברגר:  אני יכול לספר לכם את החוויה שלנו

אלעזר במברגר:  זה היה מדהים

אלעזר במברגר:  אתה רואה ראשי רשויות, אני לא אזכיר שמות, שהיה נורא קשה להוציא יזמים

אלעזר במברגר:  ירקו דם להוציא היתרי בנייה בעיר הזאת

אלעזר במברגר:  ראינו אותם באוקטובר, נובמבר, דצמבר האחרונים רצים בכל הכוח קדימה כדי להוציא היתרי בנייה ולקבל את הכספים

אלעזר במברגר:  בשקף הבא אפשר לראות את הכספים

חוה אתי עטייה: זה לא פריפריה

חוה אתי עטייה:  רמת גן, קריית אונו

אלעזר במברגר: לא, הסכמי מסגרת

אלעזר במברגר:  אני רק סוגר את נושא הסכמי המסגרת שהם לא פריפריה, הם הרשויות שכבר עמוק בתוך הפעילות

אלעזר במברגר:  הוצאנו 221 מיליוני שקלים בפריסה שאתם רואים

אלעזר במברגר:  זה כסף מאוד גדול כשמדובר במרקם ותיק וזה למעשה הכסף שמבחינתנו היה בשנה האחרונה מנוף להוצאת היתרים

אלעזר במברגר:  בפועל, כחוויה אישית שלנו, חווינו אותה בעצמנו, הוא הביא לריצה קדימה ולהוצאת היתרים מאסיבית

אלעזר במברגר:  על זה צריך לשמור

אלעזר במברגר:       תומר, אתה שואל לאן זה הולך קדימה?     

יעקב אשר: לא, לא, אנחנו שאלנו על זה ואנחנו נגיע לשם

תומר רוזנר: בהמשך נגיע

יעקב אשר: בדיוק

אלעזר במברגר: אוקיי, אז בואו נדבר על פריפריה

יעקב אשר: אני מסכים שהנושא של הסכמי מסגרת, הנושא של תמרוץ רשויות שהוא תמרוץ ממוקד ונכון, ובמיוחד אם הוא ייעשה במקומות שצריך, הוא דבר חשוב מאוד לא רק בהתחדשות עירונית, גם בבנייה חדשה של המדינה

יעקב אשר:  כל הנקודה של הסתכלות של ראש עיר, ברגע שמגיעים אליו תושבים והוא לא יהיה מוכן לא עם תשתיות, לא עם דברים כאלה, הוא יקבל את הצעקות, הוא יקבל את הבעיות ולכן את זה צריך למנוע

יעקב אשר:  כל דבר בכיוון הזה הוא נכון

יעקב אשר:  הלאה

יעקב אשר:  לתשומת לב האוצר

אלעזר במברגר: בית שמש, סתם, שגם אנשים ייהנו קצת

אלעזר במברגר:  בבית שמש חצבנו מה שנקרא בסלע

אלעזר במברגר:  רצינו מאוד להוציא מתחם פינוי בינוי ראשון שייצא

אלעזר במברגר:  עבדנו על זה שנים, אפשר לומר

אלעזר במברגר:  עכשיו בחודש דצמבר יוצא מתחם פינוי בינוי גדול בשכונת רמת לח"י, 1,100 היתרי בנייה, 1,100 דירות שמתחדשות, הרבה מאוד בזכות הסכמי המסגרת

אלעזר במברגר:  אני עובר לפריפריה

אלעזר במברגר:      מה שאתם רואים במעגל הזה הוא כמעט מספר את כל הסיפור

אלעזר במברגר:  זה מעגל קסמים עצוב שבעצם מראה בשורה תחתונה למה כל כך קשה להניע התחדשות עירונית בפריפריה ולמה זה לא קרה עד היום

אלעזר במברגר:  אני אגיד את זה בקצרה

אלעזר במברגר:       כולנו מבינים את הנושא של ערכי קרקע נמוכים

אלעזר במברגר:  בסוף, נדמה לי היושב-ראש אמר את זה מקודם

אלעזר במברגר:  יזמים זה עולם עסקי, לא עובדים בהתנדבות

אלעזר במברגר:  יזם צריך לראות כאן שמכירת הדירות תכסה לו את הוצאות הבנייה ומסירת דירות תמורה לדיירים המקוריים

אלעזר במברגר:  אם זה לא מתכנס, אין פרויקט ולכן אין פרויקט

אלעזר במברגר:  זה המציאות נכון להיום

אלעזר במברגר:  מעט מאוד פרויקטים בפריפריה

אלעזר במברגר:       בעיית ביקושים, פחות חווינו את זה בטירוף של שוק הנדל"ן בשנה וחצי האחרונות, אבל בימים כתיקונם, ויכול להיות שאנחנו חוזרים לימים כתיקונם, יש בעיית ביקושים

אלעזר במברגר:  זה לא ברור שקבלן שבנה 200 דירות בשכונה בעיר פריפריאלית, יודע למכור אותם, מסוגל למכור אותם בלוח זמנים סביר

אלעזר במברגר:  זה אתגר, זה מעסיק קבלנים, זה שיקול שלהם כשהם נכנסים לפרויקט

אלעזר במברגר:  גם זה קיים

אלעזר במברגר:      קרקע משלימה שהוזכרה מקודם, צריך לזכור, קרקע משלימה היא פתרון טוב במקומות שיש קרקע מדינה לשיווק ושקרקע נושאת שווי איתה

אלעזר במברגר:  למשל סתם דוגמה, באר שבע

אלעזר במברגר:  בבאר שבע המדינה משווקת המון קרקעות

אלעזר במברגר:  הקרקעות מכניסות מיליארדי שקלים ואפשר להשתמש בהכנסות מקרקע

אלעזר במברגר:  לא בכל רשות יש קרקע מדינה וגם אם יש, בפריפריה רחוקה היא לא נושאת איתה ערך ולכן בעינינו לא זה הפתרון

אלעזר במברגר:  תיכף נדבר על מה כן

אלעזר במברגר:  קרקע משלימה היא פחות מתאימה

אלעזר במברגר:       אין תכנון מאושר זמין, לזה קראתי מעגל קסמים

אלעזר במברגר:  יזמים לא רואים באופק היתכנות כלכלית אז הם לא באים ב-day 1 לקדם תכנון

אלעזר במברגר:  אני בא למשרד האוצר ואומר לו, אני רוצה לקדם תוכנית

אלעזר במברגר:  הם אומרים לי, אתה יודע בסוף להבטיח לנו שיהיה כאן פרויקט, יהיו דירות? אנחנו לא אוהבים להשקיע כסף

אלעזר במברגר:  ראיתם, תכנון זה דבר יקר

אלעזר במברגר:  אתה בא למוסד התכנון, הוא אומר לך, אבל זה פרויקט שיישר במגירה, אנחנו לא משקיעים אנרגיה בפרויקטים כאלה

יעקב אשר: אז פה תחבר את מה שאמרתי לך קודם

יעקב אשר:  במקום להשקיע כסף בתכנון בערים שבהן הרשויות יכולות לעשות את זה ויש להן אינסנטיב לעשות את זה כי הם הולכים להרוויח מזה, בפריפריה המדינה צריכה ליזום

יעקב אשר:  לקחת את כל המקומות שבהם יש שכונות שלמות, שבהם יש בניינים ישנים ושכונות מוזנחות ופשוט להכין תוכניות מגירה שהן לא ישבו הרבה זמן במגירה

יעקב אשר:  אם יהיו תוכניות ויהיה סיוע נכון שתיכף נדבר על הרעיונות, יהיה בסוף ביצוע

אליהו (אלי) רביבו: אני פונה גם אליך אדוני היושב-ראש

אליהו (אלי) רביבו:  האם נשקלה באיזשהו שלב אפשרות שילוב של פרויקט הדיור למשתכן בתוך אותה התחדשות עירונית באזורים פריפריאליים?      

אלעזר במברגר: מחיר למשתכן הוא עולם של מה שנקרא בניית שכונות חדשות

אליהו (אלי) רביבו: למרות שמדובר בעולם אחר וזה פרויקט עצמאי, אם המדינה מבצעת איזושהי אינטגרציה בין הפרויקטים ואומרת - - -      

יעקב אשר: אתה קורא לזה בשם יפה

יעקב אשר:  אני קורא לזה תקציב

יעקב אשר:  שהמדינה תסבסד פרויקטים

יעקב אשר:  תקרא לזה מחיר למשתכן

אליהו (אלי) רביבו: אני אומר שהמדינה פחות תסבסד בפתח תקווה ובאשדוד ובתל אביב, תסבסד יותר באזורים פריפריאליים

אליהו (אלי) רביבו:  זוג צעיר שאין לו קורת גג - - -     

יעקב אשר: אדוני היושב-ראש גם כן עוד 40 דקות בעזרת השם ימונה כיושב-ראש בוועדה אחרת

אלעזר במברגר: דיברנו על הקושי, בואו נדבר על הפתרון

אלעזר במברגר:  אז קודם כל צריך לעדכן כך, בשנה האחרונה, בגלל שאני חושב כאן שבאמת הייתה הבשלה של הבנה

אלעזר במברגר:  שוב, אנחנו לא לבד בעניין הזה

אלעזר במברגר:  העברנו החלטת ממשלה למעשה שהיא עשתה שני דברים: גם הקימה ועדה משרדית אבל מאוד רחבה, זה חשוב

אלעזר במברגר:  אתה רוצה את כל השחקנים איתך: משרד רוה"מ, משרד ביטחון, משרד הפנים, משרד המשפטים, משרד האוצר, מינהל תכנון, רשות מקרקעי ישראל, מועצה לאומית לכלכלה, סביב שולחן אחד גדול מרובע

אלעזר במברגר:  ישבנו ובעצם המטרה הייתה בשיתוף פעולה לשים פעם אחת את כל הכלים שיכולים לעודד

חוה אתי עטייה: מתי התכנסה הוועדה הזאת הבין-משרדית?     

אלעזר במברגר: הייתי יושב-ראש הוועדה יחד עם מנכ"ל משרד הבינוי והשיכון הקודם אביעד פרידמן

אלעזר במברגר:  זה היה בשנה האחרונה, ב-2022

אלעזר במברגר:  יצרנו תהליך זריז, חצי שנה ועדה, לא חמש שנים

אלעזר במברגר:  פרסמנו דוח, הבאנו לקבינט הדיור

אלעזר במברגר:  זה הדוח, אגב

אלעזר במברגר:  אני אשמח גם לתת אותו למי שמעוניין

אלעזר במברגר:  אז קודם כל אני אומר, יש תורה, תיכף גם נציג אותה

אלעזר במברגר:  יש שיטת פעולה

אלעזר במברגר:  יש נוסחה לאיך עושים את זה

אלעזר במברגר:       דבר שני שעשינו כדי שלא נהיה רק בעולם של המלצות כתובות

חוה אתי עטייה: תוכניות מגירה ומתי? כמה זמן מוציאים אותן לפועל? היישום הוא הרבה זמן

אלעזר במברגר: נכון

אלעזר במברגר:  כשאתה בא רק עם המלצות, אתה צריך גם לצידן לעשות פעולה בשטח

אלעזר במברגר:  הוצאנו לפועל לראשונה במדינת ישראל התחדשות עירונית בפריפריה, ארבעה פרויקטים גדולים שיצאו לדרך, בשלומי, בקריית שמונה - - -      

חוה אתי עטייה: כמה שנים לקח הפרויקט הזה עד שהוא יצא לפועל וכבר שקיבלו את הדירות?      

אלעזר במברגר: בואו נסביר

אלעזר במברגר:  יצאנו עם קול קורא שהזמין את הפרויקטים ובחר אותם

אלעזר במברגר:  מאותו רגע הפרויקט יקרה

אלעזר במברגר:  ברגע שהרשות המקומית יודעת שיש כאן מתחם שאנחנו מתכננים אותו לפינוי בינוי ומעמידים לו קופה שמבטיחה לו היתכנות כלכלית, בסדר, אז צריך לעשות עדיין חוזים עם בעלי הדירות וצריך לבנות את זה

אלעזר במברגר:  ברור, זה שנים, זה לא ביומיים, אבל יש כאן משפחות שיודעות שהן מתחילות וגומרות פרויקט

אלעזר במברגר:  זה משהו שלא היה עד היום

אלעזר במברגר:  זה ארבעה פרויקטים, שכונות שהולכות ומתחדשות בערים שעד היום לא ראינו שם התחדשות עירונית

אלעזר במברגר:  אני כבר אומר, הרעיון הוא להכפיל ולשלש ולרבע, לייצר מציאות שבכל שנה עשרות פרויקטים יוצאים לדרך

אליהו (אלי) רביבו: חלק מהסכמי הגג לא צובעים סכום מסוים שמחייב ייעוד חד מימדי?     

אלעזר במברגר: אני אסביר

אלעזר במברגר:  הסכמי הגג, אני אזכיר, הם עוסקים בבנייה חדשה אבל במסגרתם ראשי רשויות אמרו, אם אני מקדם בנייה חדשה, אני גם רוצה פתרון לשכונות הוותיקות שלי, והבטיחו להם מכסה מסוימת

אלעזר במברגר:  פעם זה היה בקרקע, היום בכסף

אלעזר במברגר:  מתוך יחידות הדיור החדשות שייבנו, חלק מההכנסות של המדינה משיווק הקרקע ישרת את המטרה הזאת

יעקב אשר: איזה מטרה?     

אלעזר במברגר: סבסוד פרויקטים להתחדשות עירונית, רק פינוי בינוי

אלעזר במברגר:  שוב, אנחנו כרגע בפריפריה

אלעזר במברגר:  אני רוצה להישאר בפריפריה, ברשותכם, כי הסכמי הגג לא בהכרח פריפריה

אלעזר במברגר:  בואו נדבר על פריפריה

אלעזר במברגר:       עשינו שני דברים

אלעזר במברגר:  יצרנו שיטת פעולה

אלעזר במברגר:  הוצאנו לדרך ארבעה פרויקטים

אלעזר במברגר:  מה אומרת שיטת הפעולה? יש לנו תוכנית אופרטיבית ואני מבקש להציג אותה

יעקב אשר: אלעזר, רק תתקדם בבריף

אלעזר במברגר: אנחנו מתקדמים לסוף

אלעזר במברגר:  תוכנית הפעולה אומרת כזה דבר: קודם כל אנחנו נעשה דבר שלא נעשה אף פעם

אלעזר במברגר:  אתה נדמה לי הזכרת את זה, היושב-ראש

אלעזר במברגר:  קודם כל מיפוי

אלעזר במברגר:  בואו נסתכל כממשלה על ערי הפריפריה ונזהה את כל המתחמים שהם בוא נגיד הכי טובים שאפשר, כלומר הם אולי לא כלכליים אבל הם קרובים לכלכליות

אלעזר במברגר:  זוהי פעולת מיפוי

יעקב אשר: אני חושב שזה צריך להתחיל אחרת

עינת גנון: לא, המיפוי מתייחס לכל המרכיבים

יעקב אשר: בדיוק

יעקב אשר:  אתה חייב כדי לדעת איפה יש לך יותר כלכליות

יעקב אשר:  זה בסוף בהמלצות או בתוכנית העבודה שלכם

עינת גנון: נכון

יעקב אשר: אבל לדעתי מדינת ישראל חייבת שיהיה לה תוכנית מיפוי היום שכרגע ממוקדת פריפריה

יעקב אשר:  עזבו את מרכז הארץ, שם יש הרבה אנשים שעושים את זה לבד

אלעזר במברגר: זאת בדיוק ההמלצה

אלעזר במברגר:  יש לנו אגף תכנון ברשות להתחדשות עירונית

אלעזר במברגר:  אנחנו מפעילים מסה גדולה של חברות מתכננות מהטובות בישראל, והן עושות היום את הפעולה הזאת

אלעזר במברגר:  כבר התחלנו אותה עוד לפני שזה יכנס לתקציב הדו-שנתי הקרוב

אלעזר במברגר:       אנחנו מפעילים היום את הפעילות הזאת בכוחות שלנו, ממפים למעשה בכל ערי הפריפריה, היום בחלק משמעותי מהן

אלעזר במברגר:  נשלים את זה ברגע שנקבל את התקציב הדו-שנתי

אלעזר במברגר:  אנחנו עושים מהלך מיפוי גדול שבעצם מסתכל על כל הערים הללו ומסמן בהן את המתחמים שמתאימים להתחדשות עירונית

אלעזר במברגר:  זה דבר ראשון

מתן שחר: לפי איזה קריטריונים מתאימים?     

אלעזר במברגר: זה עבודה מקצועית של מתכננים

אלעזר במברגר:  בדוח של הוועדה הסברנו, מי שרוצה להעמיק, אגב, באמת תקראו את הדוח

אלעזר במברגר:  בדוח הסברנו מה הם מאפיינים שהם תומכי התחדשות עירונית בפריפריה

אלעזר במברגר:  סתם דוגמה, זה נוגע לצפיפות במצב הנכנס

אלעזר במברגר:  כשהמתחם הוא פחות צפוף יותר קל לך

אלעזר במברגר:  זה נוגע לשימוש בשטחים פתוחים, מצב המבנים

אלעזר במברגר:  כמובן שיש ניסיון לטפל במבנים שהם במצב היותר ירוד

תומר רוזנר: יש שאלה כלכלית שאתם התייחסתם אליה והיא שאלה נכונה וחשובה, אבל היא בוודאי לא יחידה

תומר רוזנר:  ניקח שתי דוגמאות

תומר רוזנר:  ניקח דוגמה אחת של שתי ערים שיש להן אותה שכונה עם אותה צפיפות, עם אותן תשתיות

תומר רוזנר:  ברור שאתה תעדיף נגיד אחת שהיא בקו העימות, שיש לה גם סיכון הרבה יותר גדול גם לטילים וגם לרעידות אדמה מאשר נגיד בעיר שהיא פחות

תומר רוזנר:  השיקול הוא לאו דווקא כלכלי

תומר רוזנר:  יש גם שיקולים של המדינה שהם מעבר לכלכלי, שצריך להביא אותם בחשבון

אלעזר במברגר: נסביר את זה

אלעזר במברגר:  בקול הקורא שפרסמנו שנה שעברה וזכו בו ארבעת השכונות שראיתם היו בדיוק את השיקולים האלה

אלעזר במברגר:  אלה היו הפרמטרים, גם מצב המבנים שהזכרת, גם הנושא של קירבה לקו עימות, גם הנושא של איום ססמי

אלעזר במברגר:  אלה היו ודאי שיקולים אבל בסוף אני אומר, אחרי שמנתחים את הפרמטרים האלה, קיימים גם פרמטרים תכנוניים, אמרתי, צפיפות של המתחם, היכולת להישען על מוסדות ציבור קיימים

אלעזר במברגר:  יש הרבה פרמטרים תכנוניים, ביטחוניים

יעקב אשר: בואו נסכם את הוויכוח הזה כי אין פה ויכוח

עינת גנון: המיפוי שאלעזר מדבר עליו מתמקד ביישובים לאורך קו השבר הסורי-אפריקני

יעקב אשר: אם אני אתרגם את מה שאלעזר אומר, הוא אומר בעצם, אם בחרתי ארבעה-חמישה שהם על סף הכלכליות, אני יכול לעשות חמישה פרויקטים, ואם אני אבחר כאלה שלא בסף כלכליות, אני אוכל לעשות רק שניים

יעקב אשר:  זה גם שיקול

יעקב אשר:  הלאה

אלעזר במברגר: מאה אחוז

אלעזר במברגר:  אגב, שוב, יש כאן המון פרטים

אלעזר במברגר:  אנחנו מנסים מה שנקרא להציג מלמעלה

אלעזר במברגר:       אדוני היושב-ראש, הסתכלנו על כל היישובים, בשלב ראשון בסיכון הססמי המוגבר

אלעזר במברגר:  מי שלא מכיר, יש עשרה יישובים כאלה, תשעה בצפון הארץ, אחד בדרום, אילת

אלעזר במברגר:  ביישובים הללו חשבנו שלפחות בפיילוט שעשינו עם ארבעת המתחמים, להתחיל בהם

אלעזר במברגר:  יש כאן דילמה, אגב

יעקב אשר: ביישובים הללו יש מינהלת להתחדשות עירונית?     

אלעזר במברגר: לא, אני רק אומר לפני מינהלת

אלעזר במברגר:  יש כאן דילמה האם ללכת קודם כל ליישובים הללו בעדיפות או לפרוס את התוכנית יותר רחב לכלל ערי הפריפריה? יש כאן דילמות בסדרי עדיפויות

אלעזר במברגר:  עדיין לא הוכרעה הדילמה הזאת אבל היא דילמה שלנו, האם אתה נותן עדיפות מלאה לערי הסיכון הססמי וזה משאיר בחוץ ערים אחרות שגם צריכות חידוש ותמיכה ממשלתית בסבסוד פרויקטים או שאתה הולך רחב יותר ובאמת פותח ליותר רשויות?     

יעקב אשר: או שאתה מגדיל את התקציב ולוקח - - -      

תומר רוזנר: עוד פעם טעות

תומר רוזנר:  יש לך סיכון ססמי שזה נכון, עשר ערים וכו'

תומר רוזנר:  נגיד את אשקלון

תומר רוזנר:  היא לא בסיכון ססמי יחסית גבוה אבל יש לה סיכון טילים יום-יומי

אלעזר במברגר: אשקלון מבחינתי היא לא פריפריה

אלעזר במברגר:  אשקלון היא לצורך העניין בתוך אותם - - -      

עינת גנון: ערכי הקרקע בה עלו פלאים בשנתיים האחרונות

תומר רוזנר: זה לא קורה שם

אלעזר במברגר: אבל אנחנו יודעים לטפל בה בכלים אחרים

אלעזר במברגר:  אני מדבר כרגע על תוכנית פריפריה

אלעזר במברגר:  יש כאן דילמה, כמה רחב אתה פורס את המהלך הזה? האם אתה נותן יותר משקל לביטחוני? האם אתה נותן יותר משקל לססמי? מרובים צורכי עצמך

אלעזר במברגר:  יש כאן הרבה דילמות, לאן אתה מותח את זה קודם

תומר רוזנר: הדאגה שיושב-ראש הוועדה הביע היא שבעצם אתם הולכים למקום שכאילו

תומר רוזנר:  זה נכון שזה לא קורה בשוק אבל זה כאילו קל

תומר רוזנר:  אתם צריכים לתת עוד דחיפה קלה וזה יקרה, אבל זה לא השיקול היחיד

יעקב אשר: הוא אמר את השיקול הססמי

יעקב אשר:  זה לא יותר קל בססמי באזורים הללו

יעקב אשר:  בוא נאמר, אם הוועדה מתכנסת היום והוא היה אומר את זה כשלא קרה אתמול האסון בטורקיה, יכול להיות שהיינו קופצים עליו יותר ואומרים לו, מה, זה לא השיקול - - -     

אלעזר במברגר: אגב הדיון הססמי, אנחנו יודעים שיש סדר-גודל, אתם רואים את זה כאן

אלעזר במברגר:  כ-30% מכלל המבנים בערי הסיכון הססמי זה 570 מבנים, זה סדר-גודל של 10,800 דירות

אלעזר במברגר:  ראינו את הדבר הזה

אלעזר במברגר:  אפשרות אחת להגיד, זה קבוצת ההתייחסות, בה מטפלים בעדיפות ואז יצרנו תוכנית שאומרת שבתקציב שאתם רואים שהוא תקציב משמעותי כמובן של 6

אלעזר במברגר: 5 מיליארד שקלים, אבל הוא לא תקציב בעיניי בלתי אפשרי כשאתה פורס אותו על חמש שנים, אתה יכול להניע תוכנית

אלעזר במברגר:  זה כדי שתרגישו סדרי-גודל

אלעזר במברגר:  אתה יכול להניע תוכנית שמטפלת בכל פוטנציאל הפינוי בינוי בעשרת יישובי הסיכון הססמי המוגבר בהיקף הזה

אלעזר במברגר:  זאת תוכנית שאנחנו יודעים להפעיל אותה

אלעזר במברגר:  חמש שנים מהיום נהיה במציאות שסבסדנו פרויקטים בהיקפים האלה בערי הסיכון הססמי

אלעזר במברגר:  השאלה היא במה אתה מתכוון לטפל כמובן

עינת גנון: אני חושבת שהכוונה הייתה לעלות חיזוק ואנחנו מדברים על עלות של התחדשות עירונית

עינת גנון:  לדעתי זה ההבדל

אלעזר במברגר: זה חשוב הנקודה הזאת

אלעזר במברגר:  נגיד על זה מילה, תומר

אלעזר במברגר:  אנחנו מאמינים שהפתרון הנכון כשאתה משקיע תקציב ממשלתי בהיקפים של מיליארדים, הוא להפיק את כל התועלות

אלעזר במברגר:  הוא להשיג גם את החיזוק וגם את המיגון וגם את החידוש השכונה

אלעזר במברגר:  נכון שיש כלי כאילו יותר מהיר תמיד, שהוא נותן רק חיזוק ומיגון של הבניין, אבל אתה נשאר כמובן עם בניין שהוא משנות ה-50' שחיזקת אותו, הוא ישרוד רעידת אדמה שזה מצוין, הוא קיבל הגנה מירי טילים, אבל בסוף נשארת עם השכונה הישנה והתשתיות הישנות

אלעזר במברגר:  כולנו מבינים את המוצר הסופי שהוא כל כך רחוק ממה שאתה משיג בפינוי בינוי

אלעזר במברגר:       התשובה האמיתית היא שבסוף לא כל מתחם מתאים לפינוי בינוי

אלעזר במברגר:  נצטרך גם מתחמים של פינוי בינוי וגם מתחמים שיקבלו מענה בצורה של חיזוק ומיגון

אלעזר במברגר:  יהיה גם וגם

אלעזר במברגר:  לשאלתכם, המכתב ההוא עסק בחיזוק ומיגון וכאן תיארנו הליך של פינוי בינוי

אלעזר במברגר:  יש לכם כאן מסגרת תקציבית שמשקפת טיפול בכל פוטנציאל הפינוי בינוי בעשרת הערים הללו

אלעזר במברגר:  כמובן שברגע שהתקציב בעזרת השם יגיע, 800 מיליון שקלים בדו-שנתי הקרוב, אנחנו מאוד מקווים שהדבר הזה באמת יתורגם לתקציב, אנחנו נוכל לקדם עשרות, לדעתי בין 30 ל-40 מתחמי פינוי בינוי רחבים בכל ערי הפריפריה, ולטעמנו הדבר הזה הוא יהיה שינוי של המציאות

יעקב אשר: איפה אתם בעניין הזה מול האוצר?     

אלעזר במברגר: אנחנו בדיוני תקציב כמובן

יעקב אשר: זו הדרישה שלכם?     

אלעזר במברגר: בוודאי, ומעבר

אלעזר במברגר:  אנחנו סבורים שהתקציב בסיכום הקואליציוני, אמרת את זה מקודם בחיוך, אני אומר את זה ברצינות, הוא בהחלט המינימום הנדרש ואנחנו רוצים תקציבים שגם עולים על זה על מנת לאפשר כמה שיותר התחדשות עירונית כבר בחמש שנים הבאות בערי פריפריה, לסגור את הפער אל מול המרכז

יעקב אשר: השאלה היא מה האוצר לוקח בתחשיבים שלו? האוצר בדרך כלל אוהב לעשות תחשיבים, כמה עולה לו

יעקב אשר:  השאלה כמה יעלה לו סיפור כזה כמו שעולה עכשיו למשרד האוצר בטורקיה, אם עולה להם בכלל

יעקב אשר:  לזה צריך להיות חלק בהסתכלות שלכם, אבל אנחנו נגיע אליך אחר כך

יעקב אשר:  אני מעיר את תשומת ליבך

יעקב אשר:      חברת הכנסת עטייה

חוה אתי עטייה: אם אתה יכול לענות לי

חוה אתי עטייה:  יש 30,000 משפחות ממתינות

חוה אתי עטייה:  איך צריך להפוך את ההתחדשות העירונית להגדלת המלאי? נחשף דיון בוועדת הכספים 36 מיליארד הרוויחו רמ"י

חוה אתי עטייה:  השאלה איפה הכסף, למה זה לא הולך להגדלת מלאי דיור ציבורי לעידוד התחדשות?      

יעקב אשר: זה לא קשור לדיון הזה אבל זה קשור לדיון הזה

יעקב אשר:  זה עלה אתמול באמת בוועדת כספים וזה עולה כל הזמן

יעקב אשר:  אני רק משפט אחד כי זה הולך לאורך כל העשורים

יעקב אשר:  לא הוא יכול לתת לנו את התשובה לזה

יעקב אשר:  המדינה בעצם מרוויחה ממחדליה

יעקב אשר:  יש מחדל שהמחירים עולים, המדינה מוכרת קרקע ומרוויחה בעקבות עליית המחירים הזאת

יעקב אשר:  זה win-win למדינה ו-X-X לתושבים

אלעזר במברגר: אני רוצה להשלים את נושא פריפריה כי בסוף אמרנו שזה יהיה ליבת הדיון

יעקב אשר: כן, בוא תמשיך

אלעזר במברגר: תיראו, הנושא השני, אם אפשר להעביר שקף אחד קדימה

אלעזר במברגר:  לא הזכרנו עד עכשיו, הטבות המס

אלעזר במברגר:  אחת ההמלצות המרכזיות של הוועדה הייתה, לצד התוכנית האופרטיבית במבט יותר רחוק קדימה, הטבות מס

אלעזר במברגר:  הטבות מס שבעצם ישנו את תנאי המשחק הקיימים היום שבהם יזמים לא רואים שם רווח יזמי מינימלי

אלעזר במברגר:  אני לא יודע אם להיכנס לרזולוציה שמופיעה פה, מה בדיוק המנגנון של המיסוי

אלעזר במברגר:  אני אגיד את זה בכותרת

אלעזר במברגר:  הרעיון בסוף היה לאפשר לחברה שמתמחה בפינוי בינוי לקחת פרויקטים כלכליים מאוד מאזורי הביקוש, לעשות סל של פרויקטים עם פרויקט פחות כלכלי או שלא משיג את רף הכלכליות מעיר פריפריאלית ולראות בחבילה הזאת חבילה שמקבלת הטבות מס ביחד ולמעשה בראיית היזם הופכת להיות חבילה כלכלית שמייצרת את הצידוק הכלכלי להרים את הפרויקט גם בערי הפריפריה

אלעזר במברגר:      אנחנו סברנו שזה כלי שיכול בסוף לא בתקציב אלא בשינוי כללי משחק בעולם המיסוי לייצר פנייה - - -      

יעקב אשר: בסוף זה תקציב

אלעזר במברגר: זה אובדן הכנסות

אלעזר במברגר:  פשוט בשיח האוצרי זה מונח אחר

אלעזר במברגר:  אנחנו מדינה, יש לזה עלות, איך שלא תסתכל על זה אבל בסוף זה כלי שיכול בראיית חברות עסקיות להיות סיבה לבוא ולעבוד

אלעזר במברגר:  יש בעניין הזה גם תורה של התאחדות בוני הארץ

אלעזר במברגר:  אולי הם ירצו להתייחס

אלעזר במברגר:  יש להם שיטה מעט שונה משלנו

יעקב אשר: הצעה לשיטה

אלעזר במברגר: כן, נכון, אבל זו המלצה שאנחנו שמנו בוועדה והיא כמובן מחייבת תיקון חקיקה כמובן

תומר רוזנר: קבינט הדיור קיבל אותה?     

יעקב אשר: עדיין לא

תומר רוזנר: לא, הוא אמר שזה בא לקבינט הדיור

אלעזר במברגר: התוכנית הוצגה לקבינט הדיור

אלעזר במברגר:  זה היה בשלהי הממשלה הקודמת, בתקופת בחירות שאי אפשר היה - - -      

יעקב אשר: זה נושא שהולך להיות על השולחן

יעקב אשר:  העלינו את זה בכל מיני צורות, שהכמה שווה שלהם בסופו של דבר זה ליצור את הכדאיות הכלכלית ולקשור את היזמים ואת הקבלנים לעניין הזה שיבנו שם וירוויחו במקום אחר

יעקב אשר:  אפשר לעשות את זה

יעקב אשר:  זה יותר קל אפילו מקרקע משלימה

יעקב אשר:  קרקע משלימה הרבה יותר מסובכת מבחינה סטטוטורית ומכל מיני דברים

אלעזר במברגר: שאלה ליושב-ראש

אלעזר במברגר:  סיימתי את עיקרי הדברים

אלעזר במברגר:  אני מניח שאנשים רוצים להתבטא, אלא אם כן חשוב לכם מאוד משהו מהנושאים הנוספים, אבל לשיקולך

יעקב אשר: קרקע משלימה, אפשר להיכנס לתוך הדיון הזה

אלעזר במברגר: אני יכול לעדכן

אלעזר במברגר:  נושא התחזוקה מופיע שם

יעקב אשר: יש את נושא התחזוקה והנושאים הללו

יעקב אשר:  אם נספיק בסוף, אז אולי נחזור לזה

יעקב אשר:  כרגע אולי נפתח את הדיון לשאר האנשים

יעקב אשר:  אני הייתי רוצה לשמוע קודם כל את משרד האוצר

יעקב אשר:  אתם הולכים להיות שחקנים מאוד חשובים בעניין הזה

יעקב אשר:  בכלל אתם שחקנים חשובים

יעקב אשר:  יש כאלה שאומרים, חשובים יותר מידי, אבל אני הולך עם החשובים וזה בסדר

יעקב אשר:  השאלה האם נופל לכולנו האסימון בעניין הזה? כי בעצם מה ששמענו בדיווח כאן, שלאט-לאט נכנס למדינת ישראל הנושא של התחדשות עירונית

יעקב אשר:  זה לקח זמן

יעקב אשר:  זה נכנס, זה עולה על איזשהו מסלול אבל הוא עולה במסלול שהוא יודע לעלות לבד ולהסתדר לבד עם עזרה קטנה של המדינה

יעקב אשר:       האם אנחנו יודעים לבוא ולתת את הדחיפה הגדולה כדי להשתמש בכלי הזה שאין ספק שהוא הכלי הכי טוב? הוא יותר טוב גם מהתמ"אות על בניינים בודדים, אבל אנחנו לא נזרוק את הכלים הללו כי גם הם חשובים להשלמות כאלה ואחרות

יעקב אשר:       האם משרד האוצר מבין ומפנים לקראת דיוני התקציב הקרבים הבאים שהדבר הזה חייב לעבור שינוי גדול? לדעתי יכול להביא גם את השינוי ונראה את זה בעיניים מהר מאוד

יעקב אשר:  זה הרבה יותר קל מאשר להקים עיר חדשה

יעקב אשר:  זה הרבה יותר קל מאשר להקים שכונה חדשה

יעקב אשר:  אם יש את הכדאיות הכלכליות, אם יש את היזמות? ניגע גם בנושאים האחרים שעדיין לא נגענו פה ביחס לאזרח המתפנה וזכויותיו, והקשישים שאת שאלת והנכים שאני שאלתי

יעקב אשר:  הדברים הללו הם נושאים חשובים אבל אני כרגע מנסה להסתכל, נגיע כמובן גם לזה, בעניין איך אתם רואים את זה מנקודת מבטכם? בבקשה, משרד האוצר

יפתח עשהאל: אני מאגף תקציבים באוצר

יפתח עשהאל:  כמו שאמרת היושב-ראש, אנחנו לא נהיה שותפים, אנחנו כבר עכשיו שותפים

יפתח עשהאל:  אנחנו עובדים במשותף

יפתח עשהאל:       אני אגע בארבעת העניינים הגדולים של התחדשות עירונית ואני אדבר בקצרה על כל אחד מהם

יפתח עשהאל:  יש לנו את הנושא של דיירים, רשויות מקומיות, התכנון והכדאיות הכלכלית

יפתח עשהאל:  בהסדרים האחרונים אנחנו באופן משותף עם הרשות להתחדשות עירונית קידמנו את הרפורמה - - -      

יעקב אשר: אני הייתי רק מציע שמשרד האוצר יעשה את זה בסדר ההפוך: כדאיות כלכלית, אזרחים - - -      

יפתח עשהאל: אני מבין את הכוונה של היושב-ראש, אני רק אומר שבסוף זה הכול מוצמד ביחד

יפתח עשהאל:  אם פינוי בינוי היה אירוע כמעט בלתי אפשרי לפני חמש שנים, היום זה משהו שבשגרה שקבלנים עושים

יפתח עשהאל:  ברגע שזה מה שבשגרה קבלנים עושים, השוק מכיר את זה, הביורוקרטיה מופחתת, הוודאות גדלה, משך הזמנים מתקצר, הכדאיות הכלכליות עולה

יפתח עשהאל:  הדברים האלה הולכים ביחד

יפתח עשהאל:  הרפורמה האחרונה בחוק ההסדרים קידמה את זה

יעקב אשר: זה יכול להעלות את הכדאיות במשהו מסוים מאוד

יעקב אשר:  זה לא יכול לכסות על פער של כדאיות אם ניקח סתם כדוגמה פרויקטים של 1:3, 1:3

יעקב אשר: 5 יחידות דיור מול 1:7

יעקב אשר:  זה יכול לצמצם אבל לא יעשה כלום

יפתח עשהאל: אני לא מסכים שזה כמעט לא עושה כלום

יפתח עשהאל:  זה משהו שהוא מאוד לא בשוליים

יפתח עשהאל:  זה מאוד משמעותי הוודאות של היזם לאורך התהליך, אבל רגע אני שם את זה בצד

יפתח עשהאל:  התכנון ללא ספק הוא נדבך נוסף ויש מקומות של הפריפריה הרחוקה שדיברנו עליה פה, שבאמת הכדאיות הכלכלית היא נמוכה יותר, שגם אם נשחק עם התכנון וגם אם נשחק עכשיו עם הוודאות, לא נצליח להגיע לשם עם הכדאיות הכלכלית

יעקב אשר: נכון, ולכן?     

יפתח עשהאל: לכן קודם כל היה את הפיילוט שמוקצה כרגע שהרשות להתחדשות עירונית דיברה עליו, של 110 מיליון שיצא לדרך

יפתח עשהאל:  גם אנחנו תמכנו והובלנו את זה במשותף

יפתח עשהאל:  הסכמי גג שהם במקומות עם כדאיות כלכליות אבל עדיין הם לא תמיד ליבת המטרופולין וגם עוזרות

יפתח עשהאל:  בהמשך לגבי החיזוק והמיגון והתחדשות עירונית בפריפריה, כמו שאמרו, מדובר ב-6

יפתח עשהאל: 5 מיליארד עוד לפני שדיברנו על הטבות המס וקרקע משלימה וכל המקומות האלה, וזה רק לעשר הערים שהוצגו

יפתח עשהאל:  זה סכומים אדירים

יפתח עשהאל:  הכול צריך להיות משוקף בתקציב, זה העיקרון הראשון, לדבר על הטבות מס בהיקפים כאלה

יפתח עשהאל:  זה מן משחקים לא יעילים שבסוף חוטאים למטרה

יפתח עשהאל:  זה נכון שהממשלה תתעדף את זה בתוך התקציב

יפתח עשהאל:       כשאנחנו הולכים לתוך התקציב זה באמת תקציבי ענק

יפתח עשהאל:  יש לנו כמה הערות גם על הדוח שהועלה, שאפשר גם לייעל את ההתחדשות העירונית, גם לחזק ולמגן יותר מבנים עם תקציב יותר נמוך, אבל ללא ספק מדובר בתקציב עצום שהוא כבר לא ברמת המשחק הקטן בתקציב אלא זה תקציב ענק שדורש תוכנית עבודה מאוד מעמיקה ובחינה של עלות-תועלת על כל אזור ואיך נכון להתייחס אליו

יפתח עשהאל:  גם דיבר על זה אלעזר מקודם, איפה נכון למגן, איפה נכון לחזק, איפה נכון התחדשות עירונית

יפתח עשהאל:  אנחנו עושים את העבודה הזאת עם הרשות להתחדשות, מסתכלים עליה קדימה ובדיוני התקציב הקרובים גם יעלו את הסוגיות התקציביות הנדרשות

יעקב אשר: בעלות-תועלת גם מכניסים את החשש של רעידות אדמה?     

תומר רוזנר: חיסכון מול בנייה חדשה גם

יפתח עשהאל: גם חיסכון אל מול בנייה חדשה

יעקב אשר: אני מתחיל רגע עם רעידות אדמה בגלל שאני כן חושב שלאור הדברים, ואני לא יודע, צריך לשמוע ממומחים, אבל כנראה שיש איזשהו משהו בפעם ב-100 שנה שכן קורה במקומות שזה קרה, אז אני חושב שהדבר הזה צריך להיות פקטור גדול

יעקב אשר:       כמו שאמר היועץ המשפטי, אנחנו אומרים את זה לאורך כל הדרך

יעקב אשר:  אנחנו מהאוצר רוצים גם חשיבה

יעקב אשר:  אני יודע שאם אני אבוא ואגיד לך היום, תביא 40 מיליארד, אתה לא יודע להביא את זה

יעקב אשר:  אתה לא יודע להביא תוספת של 30 או 40 מיליארד, אבל אתה יודע כן לעשות דברים והאוצר כן יודע לעשות דברים כאלה כמו למשל, דיברנו על זה לאורך כל העניין, לראות ולבחון פרויקטים חדשים של בנייה חדשה מול פרויקטים כאלה

יעקב אשר:  גם כל מיני הטבות ואזורים חדשים, שוב, באזורי ביקוש ושם המדינה משקיעה הרבה כסף בהגרלות וסבסוד והדברים הללו שבסוף פותרים לאנשים שיכולים לקנות דירה ב-1

יעקב אשר: 5 מיליון או ב-1

יעקב אשר: 7 מיליון אבל קיבלו הנחה שהוא ירד מ-2

יעקב אשר: 5 ל-1

יעקב אשר: 7 מיליון

יעקב אשר:  מה עשינו? האנשים האלה הם לא אנשים שנמצאים במקומות שצריך את העזרה המאסיבית

יעקב אשר:  הם גם צריכים, הכול טוב ויפה, אבל שם השוק יודע לעבוד לבד

יעקב אשר:  שם יכולים להגיע להיצע גדול שיוריד מחירים בסופו של דבר אולי

יעקב אשר:       הסיפור שלנו זה הבלנס עם המקומות האחרים ולכן ההסתכלות שלכם צריכה להיות כמה המדינה מרוויחה מהקרקע, כי מה שהיא מרוויחה מהקרקע היא צריכה להתחלק עם התושבים לנושא של הבנייה, לנושא של הבית שלהם, של קורת הגג שלהם

יעקב אשר:           דבר שני, יכול להיות ששינוי בעוצמות

יעקב אשר:  יש לכם הסכמי גג שקשורים רק ליחידות דיור חדשות, בעוצמות אדירות, במיליארדי שקלים שיושבים וממתינים

יעקב אשר:  חלק עושים וחלק לא עושים אבל המדינה משקיעה

יעקב אשר:  המדינה צובעת כספים וממילא היא לא יודעת להביא אותם לכאן

יעקב אשר:  תעשו חיתוך בעניין הזה בחוכמה, בהסתכלות נכונה ופשוט העברת משאבים ממקום למקום, לתת יותר את המשאבים לדבר הדחוף הזה בלי לפגוע לגמרי בעניין השני

יעקב אשר:  זה צריך להיות בלנס

יעקב אשר:  צריך גם הסתכלות כוללת בעניין, לכן התשובות האלה שזה הרבה כסף וזה 6 מיליארד והכול, זה תשובות של קופאיות, הן לא תשובות עם הסתכלות יותר רחבה

יעקב אשר:      אני מבין שאתה לא תיתן לנו תשובות אחרות כרגע וזה בסדר או לא בסדר

יעקב אשר:  אני לא רוצה לשחק בנדמה לי

יעקב אשר:  הרי הוא לא ייתן פה הצהרות סתם, רק אני אומר, את זה תעביר למי שצריך להעביר

יעקב אשר:  אנחנו נעביר להם את זה גם בדרכים שלנו

יעקב אשר:  ברור שחייב להיות כאן פוקוס בעניין הזה של התחדשות עירונית, של פינוי בינוי, של הדברים הללו בדגש כרגע, פשוט לקחת את המדינה, לצבוע את החלק של הפריפריה ולצבוע איפה השוק יודע לייצר לעצמו לבד את הכלכליות של בניית דירות

יעקב אשר:  התשובה תהיה מאוד ברורה ואז כל המשאבים הממשלתיים צריכים להיות מופנים לשם

אלעזר במברגר: אני אוסיף על זה רק שבראייה שלנו ברשות להתחדשות עירונית אנחנו עובדים באמת בשיתוף פעולה צמוד עם משרד האוצר

אלעזר במברגר:  אני חושב שהם לגמרי מבינים את הפוטנציאל של ההתחדשות העירונית, אגב, גם את התרומה שלה לפתרון משבר הדיור כמובן

אלעזר במברגר:  זה לא היה הפוקוס בדיון הזה אבל היא מייצרת היקף אדיר של יחידות דיור

אלעזר במברגר:  הסוגיות התקציביות כמובן יידונו בסיכום התקציבי שעליו אנחנו יושבים היום, ואנחנו, אדוני היושב-ראש, מאוד אופטימיים

אלעזר במברגר:  אתה צודק, זה לב העניין

אלעזר במברגר:  אין קמח, אין תורה

יעקב אשר: חד משמעי

יעקב אשר:  שחקן נוסף ראשי, גדי רובין, מרכז שלטון מקומי

גדי רובין: שלום, תודה רבה

גדי רובין:  קודם כל עו"ד מירה סלומון מתנצלת, היא הייתה חייבת ללכת לוועדה אחרת

גדי רובין:  אני אשתדל לייצג אותה

גדי רובין:  ממש כמה נקודות קצרות

יעקב אשר: תפקידך בכוח?     

גדי רובין: אני עורך דין, אני נותן ייעוץ משפטי למרכז השלטון המקומי בתחומים האלה

יעקב אשר: אני הייתי פחות מתייחס על המשפטי

גדי רובין: לא, אני לא אתייחס לצד המשפטי

יעקב אשר: אני ראיתי שגם רמ"י שלחו את הייעוץ המשפטי

יעקב אשר:  מי הנציג של רמ"י? היה והלך?      

קריאה: יצא

יעקב אשר: הוא היה ויצא

יעקב אשר:  פה אנחנו מדברים כרגע לא על העניינים המשפטיים

יעקב אשר:  אנחנו מנסים לחיות בעולם המעשה

יעקב אשר:  המשפטנים הם אלה שצריכים לבשור לנו ולהוריד את הסלעים בדרך המשפטית כדי שנגיע לעולם המעשה, ועולם המעשה הוא החשוב כאן, לכן היה כן חשוב לי לדעת, אבל אם אתה יודע, זה בסדר, מה באמת קורה ברשויות, מה ההסתכלות שלכם לעניין הזה, איפה מרכז שלטון מקומי בלכוון את החיצים למקומות הנכונים?     

גדי רובין: אני אגיד ממש ארבע-חמש נקודות קצרות שאנחנו, מרכז שלטון מקומי, רואים אותן

גדי רובין:  דבר ראשון אנחנו מאוד בעד פרויקטים של התחדשות עירונית

גדי רובין:  אנחנו חושבים שההתחדשות ברמת הבניין הבודד, התמ"א 38 הייתה מאוד קשה לרשויות המקומיות וברגע שהולכים לפרויקטים של התחדשות עירונית, מבחינתנו זה מבורך

גדי רובין:  אנחנו חושבים שנכון להסתכל על פרויקטים של התחדשות עירונית ברמת המכלול כולל התכנון והבינוי לצורכי ציבור ותשתיות ולכן אנחנו מאוד מברכים על הסכם המסגרת להתחדשות עירונית ועל הראיה הכוללת בהקשר הזה

גדי רובין:      אנחנו בהחלט בעד להסית את מרכז הכובד להתחדשות עירונית ולא לפרויקטים של רמת הבניין הבודד, ואם ברמת הבניין הבודד, אז באמת במתווה שקד ולא במתווים של תמ"א 38 הישנים שהם קשים לנו

גדי רובין:  אנחנו כן חושבים שצריך לחשוב על מודלים שונים לכל האזורים

גדי רובין:  נכון לאזורי סיכון סייסמולוגי צריך לקחת מתווים אחרים

גדי רובין:  לאזורים במרכז הארץ לקחת מתווים אחרים

יעקב אשר: לא, לא

יעקב אשר:  בין הסיימולוגי למרכז הארץ יש עוד הרבה פריפריה שלא יושבת דווקא על הסיימולוגי אבל היא יושבת בפריפריה, לכן שלא נטעה

יעקב אשר:  עוד פעם, שעניין טורקיה לא ייקח אותנו קיצוני מידי לכיוון מסוים

יעקב אשר:  יש פריפריה שבמקום לקרוא לה פריפריה נקרא לה חוסר כדאיות כלכלית

יעקב אשר:  בתוכה יש את החלק המסוכן שנמצא על הקו הזה שדיברנו עליו, אחר כך כל השאר ובסוף האזורים שיש כלכליות לבד

אלעזר במברגר: אני אגיד רק משפט לטובתך

אלעזר במברגר:  צריך לזכור, נחדד פשוט, שכל הסיפור הססמי משאיר את הדרום לחלוטין בחוץ

אלעזר במברגר:  גם חלק גדול מהצפון כמובן, אבל הדרום הוא פשוט לא שם

אלעזר במברגר:  אילת היא ססמית

אלעזר במברגר:  הנגב המזרחי, הנגב המערבי, מצפה דרום, דימונה, ירוחם, ערד הם כולם לא במשחק הזה

יעקב אשר: אתה צודק מאה אחוז, אלעזר

גדי רובין: אז אני אגיד משהו באופן כללי מכיוון שאני מלווה את התחום הזה כבר הרבה שנים גם כעו"ד בסקטור הפרטי, גם מצד מרכז השלטון המקומי, זה נכון, אתם צודקים במאה אחוז

גדי רובין:  צריך לזכור מאיפה התחלנו ולאן הגענו ואנחנו התחלנו עם תוכנית לסיכון מפני רעידות אדמה שאחרי זה הלבישו עליה עוד תוכנית להקמת ממ"דים לסיכון מפני טילים והיום היא הגיעה לתוכנית שהיא בעצם מזיזה את כל ההתחדשות העירונית והתכנון במדינת ישראל כדי לתת פתרון ליחידות דיור

יעקב אשר: נכון

גדי רובין: אבל צריך להפריד בין הדברים

גדי רובין:  לפעמים חוסר המיקוד הזה יוצר בעייתיות

גדי רובין:  אנחנו חושבים, מרכז השלטון המקומי שקודם כל צריך לטפל באזורים האלה של הסיכון הסייסמולוגי שבמקרה הם גם אזורי פריפריה ברמת הכדאיות הכלכלית

גדי רובין:  כמעט כל עשרת היישובים האלה הם כאלה שיש בהם כדאיות כלכליות לא גבוהה, בוא נגיד את זה במילים עדינות

גדי רובין:  כן צריך לטפל גם בפריפריה, גם אם זה פריפריה בצפון-מערב הנגב שאין שם סיכון סייסמולוגי כמעט, אבל יש שם סיכונים אחרים ואנחנו מודעים להם

יעקב אשר: אני הייתי מצפה שמרכז שלטון מקומי ישלח מישהו מראשי הרשויות או מהאנשים שהם כל כך רוצים או זקוקים או בעלי תפקיד שהוא לאו דווקא, אין לי בעיה איתך, זה בסדר גמור הקטע המשפטי ובקטע מהסתכלות הזאת אבל אני חושב שהנושא הזה יותר מידי חשוב בשביל - - -      

גדי רובין: אני אעביר את המסר

גדי רובין:  אני הייתי שמח שיישב פה יחד איתי או במקומי

יעקב אשר: יש ראשי רשויות שמרכזים נושאים

יעקב אשר:  יש מישהו בטח שאמון על הבנייה והתכנון ועל ההתחדשות

יעקב אשר:  אני חושב שהרשויות המקומיות צריכים להיות הקליינטים שדופקים על הדלת ומבקשים את העזרה של המדינה במקומות שצריך את העזרה, ואת האי הפרעה של המדינה במקומות שצריך אי הפרעה

חוה אתי עטייה: אדוני היושב-ראש, זה שאמרת לבזר את הסמכויות מהשלטון המרכזי למקומי, לתת להם יותר סמכויות ואז אני חושבת שיזוזו דברים יותר

יעקב אשר: אבל דיברו על זה שיש גם באישורים של תוכניות

אלעזר במברגר: אני חייב לשתף אתכם, עשיתי מהלך הפוך בשנה האחרונה, אני רוצה לומר את האמת

אלעזר במברגר:  היה לנו פעילות שמוקדה היה העברת כספים לרשות מקומית שהיא מניעה את התכנון ובשנה האחרונה, אני אומר, הניסיון הנצבר שלנו היה, עבדנו עד לפני שנתיים ושלוש במודל שאנחנו מעבירים כספי תכנון לרשות המקומית

אלעזר במברגר:  היא עושה את התכנון ואנחנו מממנים אותו, מלווים מלמעלה

אלעזר במברגר:  הניסיון הנצבר אצלנו היה שזה עובד הרבה יותר מהר, בלי לפגוע באף אחד, הרבה יותר מהר כאשר אני גם מתקצב וגם מפעיל את צוותי התכנון בעצמי כרשות להתחדשות עירונית, והרשות המקומית שותפה ומלווה ומהנדס העיר יד ביד, אבל אנחנו יודעים להפעיל את זה הרבה יותר מהר מהרשות המקומית

יעקב אשר: בסדר גמור

יעקב אשר:  כן, רצית להשלים את דבריך?     

גדי רובין: אני אשלים

גדי רובין:  אני כמובן אעביר את המסר

יעקב אשר: כן, ביקשתי גם ממנהלת הוועדה שתעביר את המסר הזה

גדי רובין: אני רק אומר, אנחנו חושבים שהכלי הזה של התחדשות עירונית כמו שאתם אמרתם, הוא לא כלי בלעדי

גדי רובין:  אני רוצה להזכיר, יש דברים שאפשר לעשות ברמה מיידית

גדי רובין:  בוועדה לביקורת המדינה היו מהנדסי ערים שהראו שלפעמים כשיש בניינים ברמה של בניין מסוכן, גם אם זה לא בניין מסוכן שצריך לפנות אותו אלא בניין שאנחנו יודעים שהוא ברמה לא טובה, אפשר לפעמים לחזק אותו בעלויות הרבה יותר קטנות ובלוח זמנים הרבה יותר קצר

גדי רובין:  לא צריך להזניח גם את הדבר הזה

גדי רובין:  זה הכול

גדי רובין:  תודה רבה

יעקב אשר: אוקיי, תודה רבה

יעקב אשר:  עומר גוגנהיים, התאחדות הקבלנים בוני הארץ

עומר גוגנהיים: שלום אדוני

עומר גוגנהיים:  אתה רצית מקודם את עולם המעשה, אז אנחנו באים מעולם המעשה

עומר גוגנהיים:  אנחנו הקבלנים הבונים, אלה שמממשים את אותן תוכניות

עומר גוגנהיים:  חבל שבדיוק יצאה חברת הכנסת עטייה כי רציתי להגיד לה שאם תמ"א 38 לא תוארך, כי היא רצתה שהבניין שלה יחוזק, אז אם תמ"א 38 לא תוארך, היא תמצא את הפרויקט שלה אולי בעוד עשר שנים מתחדש

עומר גוגנהיים:       אנחנו חושבים שמאוד מאוד חשוב להאריך את תמ"א 38 כי חלופת שקד כפי שהיא היום עדיין לא בשלה

עומר גוגנהיים:  כוחות השוק עדיין לא הפנימו אותה

יעקב אשר: מה המשמעות של המילים "לא בשלה"?     

עומר גוגנהיים: לא בשלה זה אומר שעדיין לא אושרו למשל התקנות מכוחה

עומר גוגנהיים:  לא בשלה זה אומר שכדי שתוכל לבקש בקשה להיתר מכוח תמ"א 38, מקדים לזה תהליך ארוך מול דיירים, מול רשות מקומית שעד שאתה מגיע לבקשה להיתר, לפני זה זה שלוש–ארבע שנים

עומר גוגנהיים:  כדי שהיום נוכל לבקש בקשה להיתר מכוח "חלופת שקד", צריך להתאים את כל החוזים לטובת העניין, לתאם עם הרשות, להכין תוכנית בניין עיר, תב"ע לבניין הבודד ואחריו או במקביל אליו לבקש את ההיתר, סיפור של שמונה, תשע, עשר שנים במקרה הטוב לבניינים מכוח אותה תוכנית, לכן אנחנו סבורים שיהיה נכון, אדוני היושב-ראש, שימשיכו להאריך את תמ"א 38 כדי שהיא תמשיך לתפקד במקרים הבודדים שכבר נשאר תמ"א, היא תמשיך לחול ובמקביל תיבחן אותה חלופת שקד

אלעזר במברגר: עומר, מה אתה אומר על התוכניות העירוניות שתיארנו?     

עומר גוגנהיים: אז זהו, זה הדבר השני שרציתי להגיד

עומר גוגנהיים:  אני חושב שזה חשוב מאוד

עומר גוגנהיים:  העבודה שהרשות הממשלתית עושה היא עבודה מבורכת

עומר גוגנהיים:  אנחנו רואים בכלל איך כל ההתחדשות העירונית, היא נעשית יותר בת קיימא ונעשית בשיח הציבורי וזה הרבה בזכות הרשות הממשלתית להתחדשות עירונית שמתירה חסמים, עוזרת לגייס תקציבים

עומר גוגנהיים:  התוכניות שעושים הן מצוינות אבל הן לא מספיקות כי זה לא בכל הרשויות ולא בכל המקומות שבהם יש פעילות של תמ"א

עומר גוגנהיים:       רק רציתי להגיד לאדוני עוד דבר אחד קטן

עומר גוגנהיים:  מעגל הקסמים שדיבר עליו בפריפריה הוא מעגל מאוד מאוד קשה ומאוד מאוד כואב

עומר גוגנהיים:  לממש תוכניות להתחדשות עירונית בפריפריה זה משימה מאוד קשה כי אין הרבה ביקושים בפריפריה והמחירים לא מחזיקים את זה, ולכן אנחנו חושבים שנכון להפריד את הדיון בין חיזוק שצריך כמו שאמר אדוני מהשלטון המקומי

יעקב אשר: חיזוק בפריפריה, ועסקים לעשות בגוש דן?     

עומר גוגנהיים: לא, לא

עומר גוגנהיים:  התחדשות עירונית זה דבר שצריך לקרות והוא לוקח זמן

עומר גוגנהיים:  אף אחד פה לא מתקן את המקרר שלו לפני שהוא התקלקל

עומר גוגנהיים:  הבעיה, שאם אנחנו נתקן את הבניינים אחרי שתקרה רעידת אדמה, זה לא כמו לתקן מקרר

עומר גוגנהיים:  זה כרוך בחיי אדם ולכן בלי קשר לאירוע של התחדשות עירונית צריך לטפל בבניינים, צריך להקצות לזה תקציבים

יעקב אשר: אם אתה בא ואומר לי, במילים אחרות אם אני מבין אותן נכון

יעקב אשר:  אתה אומר לי, תקשיב, אנחנו מבוני הארץ מה שנקרא, ואני לא מכיר את הדעה הזאת

יעקב אשר:  אני חושש מאוד לשמוע כזה דבר ואני אומר לך את זה רק כדי שפעם הבאה אל תגיד את זה בטעות

יעקב אשר:  אתה בא ואומר לי, תקשיב, שם יש פיקוח נפש, לכן צריך לעשות את הדברים הנקודתיים

יעקב אשר:  את הפרויקטים הגדולים, את ההתחדשות בואו נשאיר למקומות שאנחנו יודעים - - -      

עומר גוגנהיים: חס ושלום, אוי ואבוי

יעקב אשר: קודם כל הפרוטוקול קיבל את ה"אוי ואבוי"

יעקב אשר:  אני מצפה מכם שתבואו ותגידו, כן, אנחנו נבנה, לוקחים על עצמנו אם המדינה תדע לעזור לנו כדי להגיע לכלכליות במקומות הללו, אנחנו נלך על זה בכל הכוח

עומר גוגנהיים: בכל הכוח

יעקב אשר: זה המטרה שלנו

עומר גוגנהיים: זה המטרה המשותפת

יעקב אשר: זאת מטרת הדיון הזה כאן

עומר גוגנהיים: לחלוטין

יעקב אשר: זה אוזני האוצר, לאוזני הממשלה, לאוזני כולם

יעקב אשר:  ההעדפה של העניין הזה כרגע, שכלול שלו

יעקב אשר:  כמובן גם צריך להסתכל על לראות שהרגולציה תהיה פחות בעייתית ואני חושב שזה נכנס היום לאיזשהו מסלול שאפשר לדבר עליו, אבל אם הכוח יהיה מופנה לשם, אנחנו נגיע לזה

יעקב אשר:  עובדה שזה עובד היום בקטן

יעקב אשר:  עובד באותם מקומות שמתחילים את הפיילוטים שלהם

אלעזר במברגר: אדוני, אני לא מודאג

אלעזר במברגר:  לי זה ברור

אלעזר במברגר:  אם אנחנו נדע לייצר רווחיות מינימלית לפרויקטים, יזמים יבואו לממש

יעקב אשר: כמו שקורה בגוש דן, גם שם זה יתחיל להיות כלכלי

תומר רוזנר: זה לא בטוח מה שאתה אומר

יעקב אשר: הביקוש יגיע גם כן מאיך הערים האלה ייראו ואם יש שכונות חדשות, מודרניות, יפות, מסודרות, בתי ספר והכול

תומר רוזנר: אין עבודה, אין תעסוקה

תומר רוזנר:  לא באים

יעקב אשר: הדברים הללו ימשכו

עומר גוגנהיים: קודם כל תבינו משהו

עומר גוגנהיים:  כשאנחנו נכנסים לתא שטח שהמכפיל שלו הוא 1:6–1:7, אנחנו מדברים על צפיפויות שאני לא בטוח שאפשר לחיות ככה

יעקב אשר: בלתי אפשרי

עומר גוגנהיים: יותר מזה, אני גם לא בטוח שהיום חצור הגלילית יודעת לקבל ככה פרויקטים

אלעזר במברגר: עומר, רק אני אגיד, בארבעת השכונות שאנחנו מקדמים היום, שהצגתי, המכפיל הוא סביב ה-3

עומר גוגנהיים: אלעזר, בשביל לעשות מכפיל 3 במקומות כאלה אתה צריך - - - 

עומר גוגנהיים:  לא יספיק לך

עומר גוגנהיים:  אתה צריך לחזק את הרשות המקומית

אלעזר במברגר: רק אני אגיד, כל הרעיון הוא לייצר תכנון יפה, נאות ולהשלים אותו בכסף

עומר גוגנהיים: אנחנו תומכים ברשות הממשלתית להתחדשות עירונית מאוד

יעקב אשר: טוב, איך אומרים, התעשת מהר

עפרה כרמון אבן: אדוני היושב-ראש, אפשר התייחסות של משרד הרווחה?     

יעקב אשר: בוודאי

עפרה כרמון אבן: אנחנו מקשיבות קשב רב

יעקב אשר: רק פעם הבאה תבקשי ממנהלת הוועדה ואז אני גם אדע, כי אני לא מכריח משרדי ממשלה לדבר, אבל בבקשה, שם ותפקיד לפרוטוקול

עפרה כרמון אבן: אני מתכננת, מנהלת תחום בכיר, תכנון בראייה חברתית במשרד הרווחה

עפרה כרמון אבן:       אני רוצה לומר שהחשיבה של להסית את מרכז הכובד לפריפריה מאוד חשוב בעיניי

עפרה כרמון אבן:  לא דובר פה מספיק כל הסיפור הזה של ההשלכות החברתיות של התחדשות עירונית, כל הנושא הזה של קיטוב

עפרה כרמון אבן:  אין לי הרבה מה לומר, רק כמה משפטים

יעקב אשר: זה נכון לגמרי

יעקב אשר:  כשדיברנו על שתי מדינות, זה במיוחד בהיבט הזה

עפרה כרמון אבן: זה לא דובר ולכן היה חשוב לי להדגיש את זה

עפרה כרמון אבן:  זה נכון שהתחדשות עירונית היא מביאה ברכה לבעלי הדירות והיא מייצרת מוביליות כלכלית דרמטית לבעלי הדירות, אבל אין לנו עדיין כממשלה מענים לאוכלוסיית השוכרים

עפרה כרמון אבן:  אנחנו רואים דחיקה של אוכלוסיות ששוכרות, שכבר לא יכולות לשכור את הבניינים המתחדשים או את הדירות המתחדשות, שזו סוגיה שאנחנו חייבים לתת עליה את הדעת איכשהו

יעקב אשר: אגב, בתוכנית ממשלתית אם הממשלה נותנת תקצוב, יכול להיות שהיא יכולה גם להקצות דיור להשכרה

עינת גנון: אני חושבת שצריך להפריד פה דווקא את הדיון בין הפריפריה לבין דיון - - -      

יעקב אשר: זה נכון, אבל אחר כך לגזור ממנו

עינת גנון: הקושי המרכזי לדעתי שעפרה מכוונת אליו הוא דווקא במקומות במרכז הארץ שבהם יש כבר היצע גדול של פרויקטים של התחדשות עירונית ואז זה כבר מתחיל להוות איזושהי תופעה שצריך בהחלט לתת עליה את הדעת, לכן דווקא במרכז הארץ אנחנו נתנו הנחיה לפחות לצוותי התכנון שלנו, איפה שאפשר, לכלול בכל תוכנית דיור בהישג יד, חד משמעית, כדי לתת מענה

עינת גנון:  ברור שזה לא אותם שוכרים אבל חד משמעית ברור לנו שבמרכז הארץ איפה שיש ריבוי פרויקטים, חייבים גם לבנות את התשתית לדיור בהישג יד

יעקב אשר: כן, אבל יכול להיות שגם בפריפריה

יעקב אשר:  אולי באחוזים אחרים, בכמויות אחרות אבל אם כבר המדינה מכניסה יד לכיס, אז יכול להיות שעם עוד כניסה קטנה אפשר גם לייצר לאנשים שחיים בפריפריה מסוימת הרבה שנים ורוצים להמשיך שם אבל הם לא מגיעים לדירה והם לא יגיעו כנראה לדירה בתקופה הקרובה, אז הם יידחו בסופו של דבר החוצה במקרים כאלה, כי גם אל תשכחו שכשעיר גם תתקדם, אז גם מחירי השכירות יכולים לעלות

אלעזר במברגר: אני קורא לזה לא להיות קורבן להצלחה

יעקב אשר: בדיוק

יעקב אשר:  אגב, אתה שותף בוועדת ההיגוי שלכם בצורה כזו או אחרת מבחינת ההיבט החברתי?     

אלעזר במברגר: בוועדה הבין-משרדית למיטב זכרוני לא

יעקב אשר: נקודת המבט החברתית צריכה להיות בתוך העיר

עינת גנון: היא כל הזמן לנגד עינינו

יעקב אשר: זה ברור

יעקב אשר:  עינת, אני מכיר אותך כמה ימים וכמה שנים

יעקב אשר:  אני לא חושב שלא אבל תשקלו את זה

אלעזר במברגר: שוב, אם נצליח נביא פעילות לערים שעוד לא הכירו את סוג הפעילות הזה, וזה מביא איתו אתגרים חברתיים לא פשוטים

אלעזר במברגר:  אמרתי, בגבעתיים, רמת גן כבר מכירים את זה

אלעזר במברגר:  בערי פריפריה, בחצור הגלילית זה תופעה של השנה האחרונה

אלעזר במברגר:  בגלל שיצרנו שם את התקווה, את האופק הזה לפרויקטים, אז אנחנו מזהים בעיר התעניינות של יזמים

אלעזר במברגר:  זה בסדר, אבל זה מביא איתו גם סוג של לחצים לפעמים על האנשים שחיים שם וזה צריך ללוות חברתית

יעקב אשר: כולכם, זו המלצה שלי

יעקב אשר:  כן, מתן

מתן שחר: רק שתי מילים על הנושא שעכשיו אתם מדברים עליו

מתן שחר:  מה שנקרא ג'נטריפיקציה, כלומר דחיקה של אוכלוסיות חלשות מאזורים מסוימים בתוך העיר היא תופעה מאוד מוכרת בהתחדשות עירונית לא רק בארץ

מתן שחר:  זו תופעה שקיימת בכל העולם וחלק מהפרויקטים הגדולים ביותר בתחום הזה בארצות הברית למשל זה מה שגרם להכשלה של הפרויקטים בחלק מהמקרים או להשלכות מאוד שליליות

מתן שחר:  גם בארץ זה קורה בעיקר כשבארץ רוב ההתחדשות העירונית מחליפה בתים נמוכים וזולים במגדלים מאוד גבוהים ומאוד יקרים, כלומר הדרמטיות במעבר היא הרבה יותר גדולה

מתן שחר:  לא בונים בלוק עירוני של שמונה קומות כמו בניו יורק

מתן שחר:       הדבר השני זה בעצם שאחת ההשלכות, זאת אומרת כל דירה שהרשות הציגה כהישג ונבנתה מחדש, אפשר להסתכל על זה מהצד השני של זה, כצמצום מלאי הדיור בר השגה "הטבעי", למה? כי הן אותן דירות היותר זולות, יותר ישנות חוץ מעלויות התחזוקה

מתן שחר:  אלה שני אפקטים שהם תוצאה ישירה של התחדשות עירונית שלא אוהבים לדבר עליה

יעקב אשר: אגב, אתה לוקח התחדשות עירונית באזורי המרכז וכו' ששם זה מגיע למגדלים מפוארים וכו'

יעקב אשר:  הציפייה שלי בהתחדשות עירונית בפריפריה זה לעשות את השכונה יפה, בניינים קטנים ויפים

אלעזר במברגר: זה שש-שבע קומות, זה לא מגדלים

יעקב אשר: בדיוק, לא מגדלים מפוארים

מתן שחר: אני אומר שגם הפריפריה החברתית בתוך הערים, יש ערים היום שמתמודדות - - -      

יעקב אשר: אנחנו מדברים גם על הפריפריה

מתן שחר: בסופו של דבר זה גם הצמצום של הדיור בר השגה "הטבעי" בתוך הערים, גם בפריפריה וגם לעלויות הדיור הדרמטיות שמושתות

מתן שחר:  זה לא ייראה במדד מחירי הדיור, זה ייראה במדד מחירי תחזוקת הדירות, אם היה מדד כזה

תומר רוזנר: יש מדד מחירי השכירות

מתן שחר: נכון, מחירי השכירות

מתן שחר:  ככל שההתייחסות לסוגיות החברתיות האקוטיות והמקרו האלה, ועוד לא נכנסנו לסוגיות חברתיות במיקרו

אלעזר במברגר: אני רק אשיב במשפט

אלעזר במברגר:  אני אומר, התיאור הוא כמובן תופעה מוכרת וידועה והיא אתגר

אלעזר במברגר:  כמובן אסור לגזור ממנה את המסקנה שנשאיר לנו בערים מלאי של דירות דפוקות וישנות כי הן מספקות פתרון זול

יעקב אשר: לא, לא, ברור, ברור

אלעזר במברגר: אנחנו צריכים כמובן ללכת בכל הכוח על חידוש כשבדרך, נכון, זה מצמצם מלאי ישן שהיה פעם פתרון זול לשכירות

יעקב אשר: לגרום לכך שאותם אנשים שחיו במלאי הישן יישארו באותו אזור שהם היו קודם ולא יצטרכו לנדוד מתוכנית אחת לתוכנית שנייה והם יגיעו ככה בסוף לחוץ לארץ

אלעזר במברגר: כן, זה נכון

יעקב אשר: רן מלמד

רן מלמד: שלום

יעקב אשר: מי גבירתי שרצתה רשות דיבור?     

רות רז: אני מהותמ"ל ואנחנו מקדמים תוכניות התחדשות עירונית גם באזורים שהם פריפריה, נקרא לזה ביניים

יעקב אשר: אני אתן לך עוד שנייה

רות רז שמולביץ: נשמח משפט אחד

יעקב אשר: כן, ודאי, יותר ממשפט אחד

יעקב אשר:  כן, רן

רן מלמד: תודה, צוהריים טובים, אני מארגון "נקודת מפנה"

רן מלמד:       אני רוצה להתחבר לדברים שנאמרו פה

רן מלמד:  שלחתי לך גם, אדוני, ולחברי הוועדה מסמך בנושא הזה

רן מלמד:  יש בעיה עם מה שאני מגדיר אוכלוסיית השוכרים הוותיקים, אנשים שגרים הרבה מאוד שנים בבניינים שהולכים לעבור התחדשות עירונית

רן מלמד:  זה הרבה יותר גרוע אם הם צריכים לעבור פינוי בינוי

רן מלמד:  הם נאלצים לעזוב את הדירות

רן מלמד:  בניגוד לבעלי הנכסים הם לא מקבלים סיוע מוגדל או פיצוי על העזיבה שלהם

רן מלמד:  הם צריכים לשכור דירות, מעבר לזה שלפעמים באזורים אחרים גם במחיר יותר גבוה

רן מלמד:  הם לא מקבלים על זה איזושהי תמיכה לא מהמדינה ולא מהיזם

רן מלמד:  אילו אוכלוסיות שקל מאוד לזהות אותם

רן מלמד:  אגב, חלקים גדולים מהם זה אנשים מבוגרים, עולים מחבר המדינות שזכאים למשל לדיור מוגן שלא קיים היום עבורם והם מחכים לו

רן מלמד:  הם לא בהכרח זכאים לדיור ציבורי ולכן הם לא מקבלים סיוע מוגדל מהמדינה בנושא הזה

רן מלמד:       אני חושב שהפתרון הוא די פרקטי

רן מלמד:  במסמך שהגשתי לך יש נוסח להצעת חוק שאומר, בואו נגדיר מה זה שוכר ותיק, בואו נכניס את ההגדרה הזאת לחוק, בואו נקבע מה ההגדרה הזאת אומרת מבחינת סיוע בדיור, הפחתת תשלומי ארנונה לתקופה מסוימת, הזכות לחזור לדירה שהוא עזב, במחיר מפוקח בצורה כזו או אחרת, ואני חושב שאפשר לתת לזה פתרון

יעקב אשר: צריך גם להגדיר מה זה שוכר ותיק

רן מלמד: בהצעת החוק שמונחת לפניך יש הגדרה מסודרת לנושא הזה

רן מלמד:  היא גם פותרת את הבעיה שמי שלא גר מספיק שנים בנכס, יבוא וינסה - - -      

יעקב אשר: אני רוצה לומר לך משהו, רן

יעקב אשר:  בדיון היום אנחנו לא ניכנס כרגע, ואני מסכים שאנחנו ניכנס

יעקב אשר:  אני גם אודיע שאנחנו ניכנס לזכויות של המפונים, מה שנקרא

יעקב אשר:  גם המפונים השוכרים שצריך לדעת לראות איך לטפל בעניין הזה, כי כל אחד יכול מחר להיקרות שוכר ותיק וזה יתחיל להיות גם עסק לפעמים

יעקב אשר:  צריך לדעת להגדיר את זה נכון ולעשות את זה בצורה המיטבית שלא ייצא חוטא נשכר ולא השוכר נשכר

רן מלמד: אני לגמרי מסכים

רן מלמד:  הצעת החוק שהכנו מבוססת על הדבר הזה

יעקב אשר: בהתייחס לדבר נוסף שלא דיברנו על זה הרבה, זה בזכויות האנשים שנכנסים לזה, בעלי הדירות, קשישים, כל הזכויות האלה

יעקב אשר:  אנחנו על זה נעשה דיון נפרד

יעקב אשר:  נדבר על זה אולי בענייני חקיקה

יעקב אשר:  יכול להיות שבהצעות לחקיקה למרות שהייתה חקיקה לא מזמן

יעקב אשר:  אני לא יודע כמה היא נגעה

אלעזר במברגר: התיקון מלפני שנה וחצי בחוק ההסדרים האחרון עסק בזכויות קשישים, עסק בחולה הנוטה למות

יעקב אשר: השאלה, הדיווח עוד אין לנו על זה

יעקב אשר:  אנחנו רוצים לראות באמת מה קורה היום, לשמוע גם את הציבור בעניין הזה, לכן אני אומר, אני כרגע בדיון עכשיו לא אתייחס כרגע

יעקב אשר:  הנושא הזה יהיה ביחד תחת הכותרת של זכויות האנשים שגרים היום באותם מתחמים

רן מלמד: לגמרי

יעקב אשר: אני דבר אחד מבין ויודע, שאם אנחנו נדע לעגן את זכויותיהם נכון ולהוריד להם פחדים מיותרים שיש בכזה דבר, אנחנו רק נאיץ את התהליכים

אלעזר במברגר: רק שלא תהיה טעות, אנחנו עסוקים בזה כל היום

אלעזר במברגר:  זה המשימה המרכזית של המינהלות העירוניות שהצגתי

אלעזר במברגר:  רק אני אגיד, יש חקיקה משמעותית שמייצרת הרבה הסדרים שמתייחסים בדיוק לזה, וכמובן אדוני היושב-ראש, אם תירצו, נבוא ונציג הכול

אלעזר במברגר:  היום עסקנו כפי שראיתם בעיקר בדיווח שנתי ובפריפריה

אלעזר במברגר:  יש עוד הרבה נושאים חשובים וטובים שנשמח לעסוק בהם

יעקב אשר: דני גיגי, מנכ"ל פורום דיור ציבורי

דני גיגי: כמו שנאמר פה מקודם, כסף יש

דני גיגי:  יש למדינה את הכסף להשקיע בדיור

דני גיגי:  יש למדינה את הכסף להשקיע גם בהתחדשות עירונית

דני גיגי:  התחדשות עירונית זה דבר מבורך

דני גיגי:  אנחנו בעד התחדשות עירונית, אנחנו רוצים התחדשות עירונית

דני גיגי:  גם דיירי הציבור הציבורי רוצים התחדשות עירונית

דני גיגי:  הבעיה נמצאת במקום הזה שבו זה הופך להיות פינוי

דני גיגי:  זה הופך להיות בשביל הרבה מאוד משפחות פשוט פינוי

דני גיגי:       רק מקרה לאחרונה, אתן לכם דוגמה, נווה שרת

דני גיגי:  חזרו דיירים אחרי התחדשות עירונית, נאלצו לשלם פתאום 1,000 שקל ועד בית

דני גיגי:  דייר דיור ציבורי שמשלם 50 שקל שכירות ועוד 50 שקל ועד בית, פתאום נאלץ לשלם 1,000 שקלים

אלעזר במברגר: לא, אבל לזה יש פתרון בחוק

דני גיגי: אני יודע שיש חוק

אלעזר במברגר: אתה אומר שהחוק לא מקוים?      

עינת גנון: הוא מדבר על מקרה שבו נחתמו הסכמים לפני החוק ולכן החוק לא חל עליהם

עינת גנון:  אגב, אני אגיד שלפנים משורת הדין, במקרה הספציפי שהוזכר הגענו להסכמה, הגענו לפשרה

דני גיגי: נכון

דני גיגי:  במקרה הספציפי הזה הגיעו להסכמה

דני גיגי:  יש עוד 100 מתחמים כאלה שבהם יש תהליכים שנפלו בתפר הזה ולא טופלו

יעקב אשר: אם אתה רוצה לתרום מה שאנחנו יכולים לתרום בעניין הזה, תשלח בבקשה מכתב לוועדה עם פירוט של המתחמים

יעקב אשר:  אנחנו ננסה להעביר - - -      

דני גיגי: אני מבקש את העזרה פה של הרשות להתחדשות עירונית שמכירה את המתחמים האלה

דני גיגי:  אני עמותה

יעקב אשר: אני לא יודע אם שלחת אליהם

עינת גנון: אתה אומר שיש מקרים קונקרטיים

דני גיגי: אני אומר שיש 100 מקרים כאלה שאנחנו - - -      

יעקב אשר: עזוב 100

יעקב אשר:  אני לא יודע אם יש 100

יעקב אשר:  גם אם יש 80 וגם אם יש שמונה זה גם מספיק

יעקב אשר:  מקרים שאתה יודע שבהם נפל - - -      

תומר רוזנר: מה שהרשות יודעת, שתעביר לנו

יעקב אשר: תעביר אלינו, אנחנו נבדוק את זה עם הרשות, עם אחרים לראות

יעקב אשר:  אולי נגיע להסדרים מקומיים באותו מקום

דני גיגי: מעבר לזה אני רוצה להגיד שכל התהליך של התחדשות עירונית הוא דבר חשוב ומדהים שצריך לשמש גם עבור, נאמר פה מקודם נגד רעידות אדמה וכל מיני דברים אחרים, אבל הוא גם אמור לשרת עבור מטרות חברתיות, וכשאני מדבר על מטרות חברתיות אני מדבר על דיור ציבורי, אני מדבר על דיור בר השגה

דני גיגי:  אני חושב שהמדינה צריכה להכניס את היד לכיס, לשפות יזמים, לדאוג שבכל אחד מהפרויקטים שלכם יהיה הגדלה של דיור ציבורי

דני גיגי:       לא יכול להיות שיש לכם פרויקטים ענקיים, כולל פרויקטים שכל האדמה שייכת כבר לדיור ציבורי ועליהם אין שום תוספות לא לדיור ציבורי, לא לדיור בר השגה

דני גיגי:  הכול מופרש החוצה, ואגב, עם רווחים ענקיים למדינה ולחברות המשכנות, דוגמה, גילה שאחריי ידבר פה הוועד שלהם

דני גיגי:  דוגמה של גילה, 100 מיליון שקל רווחים לחברת עמידר, 200 מיליון שקל רווחים למדינה, אפס תוספות של דיור ציבורי או דיור חברתי

יעקב אשר: אנחנו רוצים לשמוע אותו

יעקב אשר:  תודה רבה

יעקב אשר:  בבקשה

מרדכי נורוק: שלום, אני יושב-ראש הוועד של הדיור הציבורי במתחם מרכז קליטה בגילה

מרדכי נורוק:  אני אתן קצת רקע על השכונה ועל הפרויקט שמתהווה

מרדכי נורוק:  בעצם אני מייצג את האוכלוסייה שנפגעת מפרויקט התחדשות עירונית, אז אני בא על דרך השלילה

מרדכי נורוק:       בעצם אנחנו מדברים על מרכז שהיה מרכז קליטה, היה לאוכלוסייה עולה

מרדכי נורוק:  בשנת 1992 המרכז עבר לתחום האחריות של עמידר

מרדכי נורוק:  עמידר, מי שלא מכיר, היא חברה משכנת שאחראית לדאוג לדיור של מחוסרי דיור

מרדכי נורוק:  היא זרוע ביצועית תחת משרד הבינוי

מרדכי נורוק:       אני אלך טיפה היסטוריה לפני שבכלל נהייה פרויקט פינוי בינוי

מרדכי נורוק:  השכונה שלנו קיימת 30 שנה, עברה שיפוץ ראשון מזה 30 שנה לפני שנה

מרדכי נורוק:  עדיין השיפוץ מתהווה ברגעים אלה ממש

מרדכי נורוק:  יש שם הזנחה פושעת של השכונה

מרדכי נורוק:  אנשים פחדו ללכת שם, דירות חשוכות

מרדכי נורוק:  הדירות מוזנחות לחלוטין

מרדכי נורוק:  התחילו לשפץ רק בשנים האחרונות, כלומר אנשים שגרים שם 30 שנה עברו שיפוץ לאחרונה, בחמש שנים האחרונות בכל היותר

מרדכי נורוק:       האוכלוסייה שם היא חלשה, לא דוברת עברית

מרדכי נורוק:  אנחנו מדברים על אוכלוסייה שעלתה מפרס, מרוסיה, מאתיופיה, הרבה מאוד ותיקים, אנשים שצריכים עזרה בסיוע כשהם מגיעים לסניף

מרדכי נורוק:  במהלך ה-30 שנה האלה עוד לפני שאנחנו נגיע לשנת 2017 לחוק ההתחדשות העירונית, נוצר חוסר אמון מוחלט בין האוכלוסייה לעמידר

מרדכי נורוק:  חשוב להבין את זה

מרדכי נורוק:  בכל מקום שתחפשו באינטרנט על עמידר, אתם תיראו רק תביעות וייצוג, ושלילי ושלילי ואנחנו פגועים מהם עוד לפני שהגיע 2016

מרדכי נורוק:      בשנת 2016 יוצא החוק של ההתחדשות העירונית

מרדכי נורוק:  החוק של ההתחדשות העירונית מאפשר מתנה לעמידר

מרדכי נורוק:  הוא אומר בעצם, עמידר, אתם לא רק חברה משכנת, אתם גם חברת נדל"ן

מרדכי נורוק:  אתם יכולים לעשות פרויקטים ולהרוויח אחלה כסף

מרדכי נורוק:  הדבר הזה במהותו הוא ניגוד אינטרסים

מרדכי נורוק:  אנחנו הנפגעים הראשונים

אלעזר במברגר: לא חוק, הוא מתכוון להסכם לדעתי, הסכם שעשתה המדינה עם עמידר

מרדכי נורוק: כן

מרדכי נורוק:  ב-2016 המדינה מאפשרת לעמידר להיות חברת נדל"ן

מרדכי נורוק:  היא אומרת, אתם דואגים לחברה החלשה - - -      

יעקב אשר: אגב, זה הסכמים נפרדים בין עמידר ועמיגור למשל?      

עינת גנון: רק לעמידר נכון לרגע זה יש הסכם מהסוג הזה

עינת גנון:  כמובן שאם עמיגור תרצה, היא רשאית לעשות זאת

יעקב אשר: אם זה התוצאות - - -      

עינת גנון: אני מכירה את מוטי, מכבדת אותו

עינת גנון:  אני רק אדגיש שההסכם לא מדבר על עשיית רווחים לשם עשיית רווחים, אלא שההכנסות תשמשנה אך ורק לטובת הדיור הציבורי

מרדכי נורוק: 50% מהם

עינת גנון: לא נכון

עינת גנון:  בין אם לחיזוק והתחדשות בפריפריה ובין אם לרכישת דירות חדשות

עינת גנון:  זה חשוב להדגיש

מרדכי נורוק: ברשותכם, אני אמשיך

מרדכי נורוק:  בשנת 2016 החלטה שבעיניי, אני אגיד שהיא תמוהה לחלוטין

מרדכי נורוק:  היא מאפשרת לגוף שאחראי לשכבות חלשות ואמור לממן לו שיפוצים ולאפשר לו לרכוש דירות במחיר מסובסד, מה שהוא מקבל, הוא מקבל זכות, בעצם וטו של לפנות את אותו דייר, לעשות על חשבונו פינוי בינוי ולהרוויח אחלה כסף

מרדכי נורוק:  באותו רגע לדעתי מה שנוצר פה זה ניגוד אינטרסים

תומר רוזנר: מרדכי, בוא תתמקד בנקודה

תומר רוזנר:  בהנחה ויש בשכונה הזאת הסכם עם יזמים שעושים פינוי בינוי, למה הדיירים הנוכחים של הדיור הציבורי נפגעים מזה?     

מרדכי נורוק: אני בדיוק נוגע בזה

מרדכי נורוק:  תנו לי שלוש דקות והכול יהיה ברור

מרדכי נורוק:  אם יהיה, תשאלו אותי שאלות

מרדכי נורוק:       אני אומר שבמהות ההסכם הזה שעמידר הופכת להיות חברת נדל"ן ומצד שני היא חברה משכנת שאמורה לדאוג לאוכלוסייה המחוסרת דיור, יש ניגוד אינטרסים מובהק

מרדכי נורוק:  עמידר רוצה שכמה שיותר למכור את הדירות האלה

תומר רוזנר: תגיד מה הפגיעה?      

מרדכי נורוק: אז אני אדבר מה הפגיעה

מרדכי נורוק:  קודם כל האנשים האלה חיים בחוסר ודאות מוחלט

מרדכי נורוק:  הם לא יודעים מה קורה איתם, הם לא יודעים מתי הטרקטור ילכו, הם לא יודעים איפה הם יגורו בזמן הפינוי, הם לא יודעים כמה כסף המדינה תשקיע בזמן הפינוי

מרדכי נורוק:  אין שום הסכם מול כל דייר

מרדכי נורוק:  תאר לעצמך שעוד שנה יש לך טרקטורים בבית ואתה לא יודע מה הולך איתך

תומר רוזנר: אתה אומר שחסר מידע לדיירים, זאת אומרת מה קורה איתם בעצם

מרדכי נורוק: אף אחד לא יודע כלום

מרדכי נורוק:  הפרויקט מתקדם, עוברים על החוק של הדיור הציבורי

מרדכי נורוק:  חוק הדיור הציבורי הוא מגן על האזרח הזה של הדיור הציבורי

מרדכי נורוק:  יש לצורך העניין מכירה בסבסוד של דירות

מרדכי נורוק:  המכירה מוקפאת משנת 2017 באופן בלתי חוקי לחלוטין

מרדכי נורוק:  זה עבר את כל הוועדות המחוזיות

מרדכי נורוק:  זה עבר אצל היועץ המשפטי של משרד הבינוי

תומר רוזנר: מכירת הדירות לדיירים, אתה מדבר?     

מרדכי נורוק: כן

תומר רוזנר: לא מתקיימת מכירת דירות לדיירים?     

מרדכי נורוק: משנת 2017 הדיירים לא יכולים לקנות

עינת גנון: זה לא נכון

מרדכי נורוק: זה נכון ויש לי מכתבים ויש פרוטוקולים

עינת גנון: יש מכתבים אבל זה עדיין לא נכון

מרדכי נורוק: זה נכון לחלוטין

מרדכי נורוק:  משנת 2017, יש לי מסמכים ופרוטוקולים של העניין הזה

מרדכי נורוק:  זה עניין די שקוף וחבל לי בכלל להתווכח עליו

מרדכי נורוק:  הסיבה לזה יכולה להיות שהמדינה לא רוצה שיעברו לידיים פרטיות עוד ועוד ידיים כדי שלא יהיה רוב שהוא לא בבעלות המדינה

מרדכי נורוק:  בנוסף, בשכונה הזאת קרה עוד משהו שעיכב את הפרויקט הזה ומנע מזה שהידיים יעברו לידיים פרטיות

מרדכי נורוק:  50 דירות של קיבוץ עירוני שוכנו במהלך השנים בניגוד לחוק הדיור הציבורי, בניגוד לדעת מבקר המדינה

מרדכי נורוק:  הדבר הזה גם מנע את היתכנות הרוב של הדיירים כנגד המדינה

מרדכי נורוק:       מה שקורה עכשיו זה שאנחנו במצב שאנחנו בני ערובה של המדינה

מרדכי נורוק:  המדינה נוהגת בנו בחוסר ודאות

מרדכי נורוק:  היא רומסת את הזכויות שלנו

מרדכי נורוק:  היא לא נותנת לנו שום התחייבות לעתיד

קריאה: זה סיסמאות

מרדכי נורוק: זה לא סיסמאות

יעקב אשר: יש לך משהו נוסף שקרה בפועל חוץ מלהסביר?     

מרדכי נורוק: אני אגיד

יעקב אשר: לא, אתה חוזר

מרדכי נורוק: שאלת אותי מה קורה בפועל

מרדכי נורוק:  אני אענה לך מה קורה בפועל

יעקב אשר: יש משהו שלא אמרת אותו, שאתה צריך להגיד אותו עכשיו?     

מרדכי נורוק: כן

מרדכי נורוק:  אני אומר עכשיו את הדברים האחרונים שיש לי

מרדכי נורוק:  היו שיחות בין ההתחדשות העירונית לבין הוועד שלנו, ארבעה פרוטוקולים

מרדכי נורוק:  ארבעתם טורפדו

מרדכי נורוק:  יש לי הקלטות של הישיבות והם נכתבו באופן שונה

מרדכי נורוק:  בוועדה המחוזית לא נכח אף נציג של משרד הבינוי למרות שהוא אמור להיות הנציג המבקר

מרדכי נורוק:  זה פרויקט עצום

מרדכי נורוק:  אנחנו מדברים על ארבע דירות על כל דירה, 1,300 דירות על מתחם של 300 דירות

מרדכי נורוק:  משרד הבינוי לא נכח בישיבה של הוועדה המחוזית שהולכת לאשר את התוכנית

מרדכי נורוק:  כל הדבר הזה יוצר חוסר אמון מוחלט בכלל המערכות, גם בוועדה המחוזית של ירושלים שאומרת שהיא לא יכולה להתעסק בדברים לא משפטיים, גם במשרד הבינוי שהוא אחראי לאכוף את ההתנהלות של עמידר, גם בעמידר שכמובן הוא נגוע באינטרסים, גם ההתחדשות העירונית שרוצה להציג פה על הגרפים מספרים גדולים של פרויקטים

מרדכי נורוק:  בשורה התחתונה, הפרויקט שאמור להיות חברתי ויש לו פוטנציאל של 300 מיליון שקל שיכלו ללכת להיות מושקעים קודם כל באוכלוסייה שהולכת להיות מטורטרת, קודם כל האוכלוסייה שלא יודעת מה יקרה איתה, הם פשוט רומסים את כל הזכויות שלה

יעקב אשר: איפה עומדת התוכנית הזאת שם?     

עינת גנון: התוכנית אושרה ממש לאחרונה

מרדכי נורוק: אני רק רוצה לסכם, משפט אחרון

מרדכי נורוק:  300 מיליון שקל רווח, שום נגיעה חברתית, אפס דירות לדיור הציבורי

מרדכי נורוק:      אני מייצג את הדיירים האלה

מרדכי נורוק:  אני אומר את זה בכאב לב גדול

מרדכי נורוק:  אני לא אגיד עוד בישיבות כאלה

מרדכי נורוק:  אני אומר, אנחנו מתנגדים לפרויקט הזה מכל צד שהוא, ואם זה ההתחדשות העירונית, אנחנו מעדיפים - - -      

יעקב אשר: הפרויקט הזה כרגע לא לשולחן

יעקב אשר:  אני מבקש, תודה רבה

יעקב אשר:  יש דבר שנקרא, תפסת מרובה, לא תפסת

יעקב אשר:  בסוף זה בורח לכל הכיוונים

יעקב אשר:       עינת, אמנם זה לא היה הדיון

יעקב אשר:  בואי תתרמי לנו מה את יודעת להגיד לנו על העניין הזה, כי בעיקרון הדבר שבאמת הכי מדאיג פה זה הנושא הזה של הקפאת המכירות כדי לגרום בעצם שלא יהיו תלויים בתושבים בסוף

יעקב אשר:  זה משהו שקצת נשמע לא טוב

עינת גנון: הטענה הזו הועלתה על ידי הוועד כמה וכמה פעמים

עינת גנון:  עשינו על כך מספר גדול של דיונים

עינת גנון:  בדקנו היטב היטב את הטענה הזו

עינת גנון:  הייתה בתקופה מאוד קצרה הנחיה להקפיא, תקופה מאוד קצרה של חודשים ספורים

מרדכי נורוק: אני מצטער, זה שקר

מרדכי נורוק:  זה לא נכון ויש לי פרוטוקול מתועד

יעקב אשר: תודה רבה

יעקב אשר:  אל תעני תשובות, לא צריך

עינת גנון: אוקיי

יעקב אשר: אנחנו נמשיך הלאה

יעקב אשר:  אתה רוצה לנהל את הדיון?      

מרדכי נורוק: לא, אני רק אומר

יעקב אשר: לא, לא, אתה כל הזמן רק אומר

יעקב אשר:  אתה לא עוזר כלום לעניין

יעקב אשר:  אני רציתי לשמוע את הדברים כדי לראות מה אנחנו יכולים לעשות עם זה הלאה, אז או שאתה לא עונה עכשיו ולא מדבר

יעקב אשר:  יש דרך לדבר ויש דרך גם לשתוק

יעקב אשר:  כן

עינת גנון: הנחינו את עמידר לבדוק ולהביא לנו את הממצאים

עינת גנון:  היו פניות בודדות של משפחות שהתעניינו, לא הגישו בקשת רכישה

עינת גנון:  יש נוהל מסודר להגשת בקשת רכישה

עינת גנון:  אף משפחה לא הגישה בקשה

יעקב אשר: מה ענו להם? את אומרת את זה אבל את לא אחראית על עמידר

עינת גנון: לא, אני ממש לא אחראית על עמידר

עינת גנון:  אנחנו לא משרד השיכון

אלעזר במברגר: התלונות הגיעו אלינו ואנחנו בדקנו - - -      

עינת גנון: אנחנו כפופים לשר הבינוי והשיכון אבל בטח ובטח שלא בתחומים של הדיור הציבורי

עינת גנון:       הדיונים שהתקיימו עם חברי הוועד היו אצלנו במשרד יחד עם משרד השיכון כי בהחלט אנחנו מייחסים לפרויקט הזה חשיבות

עינת גנון:  בדיוק בגלל המצוקה והטענות שעלו, הנחינו את עמידר

עינת גנון:  הם עשו שני ימים מרוכזים אך ורק לדיירי הדיור הציבורי בפרויקט גילה, לא לאף דייר מפרויקט אחר בירושלים

יעקב אשר: את שמעת התנגדויות?     

עינת גנון: לא התנגדויות אלא כדי שדיירים יבואו ויגידו מי ביקש לרכוש ומנעו ממנו

עינת גנון:  התבקשו להביא אסמכתאות אפילו שהתקיימה שיחה, לא מעבר לזה

עינת גנון:  לצערי לא היו שום אסמכתאות

תומר רוזנר: עכשיו אם הם רוצים לקנות, הם יכולים?     

עינת גנון: הם ידעו את זה

עינת גנון:  אמרנו להם

עינת גנון:  פתחנו להם את כל האפשרות להגיש בקשה מיום שהתחלנו לשבת איתם

עינת גנון:  לא הוגשה בקשת רכישה

עינת גנון:  יש בקשות שהוגשו ויש מי שערער עליהן בגלל הסכומים, בגלל השומות

עינת גנון:  זה אירוע אחר לגמרי, זה לא קשור

עינת גנון:  כל מי שביקש לרכוש בתקופה של השלוש שנים האחרונות יכול היה לעשות זאת

תומר רוזנר: עכשיו הם רוצים לקנות

עינת גנון: יכול מחר לגשת להגיש בקשת רכישה

עינת גנון:  כן, התשובה חיובית והדברים נאמרו ונכתבו

מרדכי נורוק: יש לי מסמך - - -      

יעקב אשר: סליחה, אתה שומע אותי? אני רוצה לעזור לכם ואתם רק מזיקים כל הזמן לעצמכם

יעקב אשר:  אני לא בית משפט

יעקב אשר:  אני לא יודע לקבוע מי ומה

יעקב אשר:  אני סומך על עינת שהאינפורמציה שהיא נותנת לפחות במה שקשור אליה, היא אינפורמציה שהיא עומדת מאחוריה

יעקב אשר:  שאל היועץ המשפטי שאלת המיליון דולר נקרא לזה, אולי מיליון שקל, לא יודע כמה זה

עינת גנון: קצת יותר

יעקב אשר: אם תוגש בקשה לרכישה עכשיו, היא תמומש

מרדכי נורוק: יש פה בלבול מקצועי לחלוטין

יעקב אשר: בלבול מקצועי, אז אני לא יודע

מרדכי נורוק: אני יכול להגיד

מרדכי נורוק:  אני רוצה להגיד את זה בכבוד

מרדכי נורוק:  פשוט יש פה בלבול שהוא לא נוגע לדבר בכלל מבחינה מקצועית

מרדכי נורוק:  אני בקיא בעניינים כי אני מתעסק עם זה שלוש וחצי שנים

יעקב אשר: הבנתי שאתה בקיא

מרדכי נורוק: גם אם תלך לעמידר הם יגידו לך, המכר מוקפא משנת 2017

מרדכי נורוק:  מה שהיא מדברת עליו זה נקודה אחרת לחלוטין

מרדכי נורוק:  משנת 2017 כל דייר שניסה לרכוש את הדירות קיבל מחיר - - -      

יעקב אשר: אני שואל אותך שאלה

יעקב אשר:  אם היום הוא יבקש?     

מרדכי נורוק: אני אומר לך רגע את האינפורמציה המקצועית המדויקת

יעקב אשר: מה יקרה היום?     

מרדכי נורוק: משנת 2017 ועד היום אותו דבר קורה

מרדכי נורוק:  הם מקבלים מחיר מאוד מאוד גבוה שמתחשב בהתחדשות העירונית של הפרויקט, שהוא הופך להיות בלתי ישים לחלוטין לדיור הציבורי והוא מתאפשר לרכישה רק בגמר הפרויקט, כלומר הם מחזיקים אותנו בני ערובה עד גמר הפרויקט כשהפרויקט מוערך להיגמר בעוד עשר שנים, כלומר אנחנו מדברים על 15 שנים שהמכר הזה מוקפא לחלוטין

יעקב אשר: אוקיי

יעקב אשר:  אני לצורך העניין הזה צריך את עמידר

יעקב אשר:  אני מבקש מכתב מסודר, מפורט על כל הנושאים הללו

יעקב אשר:  אנחנו נקיים על זה דיון נפרד אם נצטרך

אלעזר במברגר: אם תרצה אדוני היושב-ראש, נעביר לכם גם התייחסות כתובה מפורטת

יעקב אשר: שלכם

עינת גנון: של משרד השיכון

יעקב אשר: אבל אתם לא השחקן הראשי פה

אלעזר במברגר: אפשר לדאוג לזה, לא בעיה

יעקב אשר: זה עמידר שהוא גם תחת משרד השיכון בצורה כזו או אחרת

תומר רוזנר: ואנחנו רוצים לראות את ההסכם בבקשה

יעקב אשר: כן

עינת גנון: ההסכם מופיע באתר האינטרנט של משרד השיכון

עינת גנון:  נשלח לשלוח אותו

תומר רוזנר: עם העדכונים

יעקב אשר: ותמ"ל, בבקשה

רות רז שמולביץ: אני רציתי להגיד ממש משפט קצר בהקשר של השיחה הקודמת שהייתה

רות רז שמולביץ:  כמובן הנושאים שעלו פה על שולחן הוועדה - - -      

יעקב אשר: אני מבין שחלק גדול מההתחדשויות העירוניות הולכות בכלל דרך הוועדות המחוזיות, פחות ותמ"ליות, נכון?     

קריאה: יש גם וגם

רות רז שמולביץ: בוא נגיד שהתרומה של השנה האחרונה, של אישור תוכניות בהיקף מאוד משמעותי היא חד משמעית התרומה של הותמ"ל, בין היתר בגלל ששנה קודם הייתה הקפאה, אז חד משמעית יש היקף מאוד - - -      

יעקב אשר: אבל איך עובדות הוועדות המחוזיות בעניין הזה?     

רות רז שמולביץ: בוא נגיד שהתחרות היא תחרות בריאה

יעקב אשר: אוקיי

רות רז שמולביץ: בשנה האחרונה אושרו בותמ"ל 12,000 יחידות דיור בהתחדשות עירונית שהן בעצם תוכניות שגם הוכרזו בנגלה האחרונה ברובן, ויש כרגע על שולחנה של הוועדה כ-45,000 יחידות דיור בהתחדשות עירונית בתוכניות שמקודמות

יעקב אשר: כמה יש בוועדות מחוזיות?     

רות רז שמולביץ: כמה היום בתכנון?     

אלעזר במברגר: עדיין רוב המסה היא בוועדות מחוזיות

אלעזר במברגר:  מה שצריך להגיד, שהביקורת שנשמעה בעבר על הוועדות המחוזיות, אנחנו פחות מזהים אותה היום

אלעזר במברגר:  התחרות עזרה מאוד ויש קיצור לוחות זמנים גם במחוזיות

אלעזר במברגר:  אנחנו עובדים מטבע הדברים בעיקר מול מחוזית מרכז בתל אביב

אלעזר במברגר:  אנחנו מצליחים להביא תוכניות רחבות לאישור בלוחות זמנים סבירים

אלעזר במברגר:  אני חושב שדווקא בתכנון, אני אומר לסיכום, אנחנו פחות מרגישים היום את הקושי

יעקב אשר: כן, אבל שוב, השאלה מה יקרה בתוכניות שיבואו לא בתל אביב ומרכז?     

אלעזר במברגר: אלה ועדות מחוזיות שלדעתי מאוד מאוד צמאות ומחכות לרגע שהם יקבלו תוכניות כאלה

אלעזר במברגר:  אם אתה שואל אותי, הם יחבקו אותן

רות רז שמולביץ: רציתי רק להסב את תשומת ליבכם לסוגיה

רות רז שמולביץ:  דיברנו על מה היא פריפריה ודיברתם על פריפריה שהיא גם גיאוגרפית והיא גם חברתית

רות רז שמולביץ:  אני חושבת שזאת שאלה שצריך להקדיש לה לפחות דיון אחד בפני עצמו כי אפשר גם לראות את הפריפריה בתוך רשויות שהן נחשבות כביכול במרכז הארץ

יעקב אשר: חד משמעי

רות רז שמולביץ: אז זה דבר ראשון

רות רז שמולביץ:  דבר שני, אני יכולה לתת דוגמאות מתוכניות ספורות שאני אחראית עליהן, בנתיבות, בקריית גת, באשקלון למרות שהיא כבר כאילו נחשבת אזור ביקוש, גם ברמלה ובלוד, שתוכניות מתקשות להגיע לכדאיות כלכלית

רות רז שמולביץ:  אותם הסכמי גג או אותם תקציבים שנדרשים לתמיכה בתוכניות האלה, הם קריטיים

רות רז שמולביץ:      עוד נתון שנורא חשוב לי להגיד כי דיברתם על איפה המגדלים ואיפה הבנייה הנמוכה יותר

רות רז שמולביץ:  תוכנית בנתיבות או תוכנית בקריית גת שעומדת כרגע להיכנס לדיון לוועדה היא במכפיל של 1:10, זאת אומרת על 140 יחידות דיור נכנסות נדרשות 1,400 יחידות דיור גרוסו מודו לכדאיות כלכלית

יעקב אשר: זה לא סביר

רות רז שמולביץ: יכולה לתת את כל הפרטים אבל אנחנו עשינו פה מאמצים מאוד גדולים לייצר בנייה מגוונת ועדיין מרבית יחידות הדיור הן מקודמות - - -      

יעקב אשר: מי מגיש?     

רות רז שמולביץ: יזם פרטי

רות רז שמולביץ: מרבית יחידות הדיור מקודמות בבנייה מגדלית כי במגדל היכולת לתת הרבה יותר יחידות דיור מאשר בפריסה מרחבית של בנייה שהיא עד תשע-עשר קומות

רות רז שמולביץ:  אני רק מעלה את הנושא הזה לתשומת לב

רות רז שמולביץ:  זה נושא שאנחנו מתעסקים איתו בצורה יום-יומית

רות רז שמולביץ:  הדרישה לחנייה תת קרקעית יחד עם השינוי בתקן ההנדסי של איך מתוכננים חניונים, יחד עם המורכבות של לשים ממ"דים גורמים למצב שמאוד מאוד קשה בתוכניות לקדם בניינים שהם בפריסה שהיא נמוכה יותר

רות רז שמולביץ:  אני מתמודדת עם האתגר הזה יום-יום

יעקב אשר: השאלה מה דעתם על תוכנית כזאת שמגיעה על 1:10 במקומות כאלה עם מגדל כזה?     

רות רז שמולביץ: אנחנו מנסים למתן את זה ולכן נדרש פה תמיכה שהיא נוספת, שהיא לא רק כמוסד תכנון

רות רז שמולביץ:  מוסד תכנון לא יכול לייצר רגולציה על מגדלים

רות רז שמולביץ:  מוסד תכנון לא יכול לבוא ולייצר מנגנונים

רות רז שמולביץ:  אנחנו כל הזמן מעלים את זה בפני משרד המשפטים

יעקב אשר: יכול בהחלט לתת את חוות דעתו, האם כזה דבר מתאים למרקם העירוני של אותו מקום, כן או לא?     

רות רז שמולביץ: נכון

רות רז שמולביץ:  אנחנו חושבים שצריך לייצר כלים שיאפשרו - - -      

יעקב אשר: אל תשכחו, בכל מגדל יש גם את הדברים, הפסיליטיז שאם לא עושים אותם, אז המגדל הופך להיות מהר מאוד לסלמס ומטרד ולכן זה לא מתאים לאותן אוכלוסיות שרוצים לפתור להם את הבעיה באזור הזה

רות רז שמולביץ: נכון, ובדיוק בגלל זה אני מעלה את זה, כי אלה סוגיות שהן לא בידיים שלנו כמוסד תכנון ואני חושבת שצריך להיות יותר ויותר דיונים על זה

יעקב אשר: בואו נקווה שאין פה חלק גדול של כאלה פרויקטים של 1:10 או דברים מהסוג הזה, כי אחרת זה סתם על הנייר

רות רז שמולביץ: לא, זה דוגמאות מאוד כביכול בשוליים אבל שוב, זאת בדיוק המצוקה שלנו כמוסדות תכנון, כי מגיעות תוכניות, יש רצון לייצר את אותם שינויים

רות רז שמולביץ:  קריית גת למשל, אני יכולה להגיד לך שהבניינים הקיימים הם בניינים סדוקים, בניינים שחלק מהם אפילו כבר לא מאוכלס בגלל מצב קשה של הבניינים בפועל

רות רז שמולביץ:  יש יזם פרטי שאומר, אני מוכן ואני רואה בזה כדאיות כלכליות

יעקב אשר: אם הוא רואה כדאיות כלכלית אז מה הבעיה?     

רות רז שמולביץ: הוא רואה כדאיות כלכלית אבל התוצר הוא מגדלים, בין היתר של 18 עד 25 קומות

אלעזר במברגר: צריך לומר בהקשר הזה אם אפשר להתייחס

אלעזר במברגר:  יש גם פרויקט שאין לו זכות קיום

אלעזר במברגר:  גם זה צריך להגיד

אלעזר במברגר:  אם תא שטח מסוים, תכנונית מוסד התכנון חושב שבשום דרך אי אפשר לתכנן תכנון נאות ובודקים תקן 21 ורואים שהוא לא מתקרב בתכנון נאות לרווח יזמי מינימלי, יש גם פרויקטים שבאמת אי אפשר לייצר ויכול להיות שהמגרש הזה ספציפית לא מתאים לפינוי בינוי

תומר רוזנר: או שצריך מימון מדינה כמו שאתם רוצים לעשות

אלעזר במברגר: נכון, אז שוב, לא פתחנו, דיברנו פריפריה

אלעזר במברגר:  יש גם עולם של קרקע משלימה שזה סבסוד פרויקטים במקומות שהם לא פריפריה

אלעזר במברגר:  זה גם פתרון מסוים

יעקב אשר: כן, אבל אתה יודע שקרקע משלימה, בסוף האוצר מתרגם את זה לכסף

אלעזר במברגר: נכון

יעקב אשר: אם אני יודע להוציא כרגע כסף מהמדינה, ממשרד האוצר, אני מעדיף שכל המשאב ילך כרגע יותר לכיוון הזה מאשר - - -      

אלעזר במברגר: קרקע משלימה זה כלי שאנחנו רוצים להשתמש בו בזהירות

אלעזר במברגר:  הוא לא הצדקה לפרויקטים שאין בהם היגיון

אלעזר במברגר:  אנחנו לא רוצים שהוא יסבסד פרויקטים שלא צריכים לקום

אלעזר במברגר:  אנחנו מצפים עדיין שבהליכי תכנון בתכנון נאות, במקומות שהם עדיין אזורי ביקוש התכנון ייתן את המענה הכלכלי, זאת אומרת נייצר תוכניות כלכליות

יעקב אשר: טוב

יעקב אשר:  תודה רבה לך

אורי סביר: אני רציתי להגיד רק עוד משפט

יעקב אשר: כן, שם ותפקיד

אורי סביר:  אני אחראית התחדשות במטה מינהל התכנון

אורי סביר:  קודם כל להגיד שבאמת כל מינהל התכנון, כל המערכת מוכוונת התחדשות עירונית

אורי סביר:  אנחנו מסיימים את שנת 2022 עם היקפי שיא של תוכניות שאושרו בהתחדשות עירונית, כמעט מחצית מיחידות הדיור שאושרו השנה

אורי סביר:       ביחס לפריפריה ברור שנדרשים כלים משלימים כמו שעלה פה בדיון, ולא את הכול אנחנו יכולים לפתור על ידי זכויות בנייה

אורי סביר:  אני רק רוצה לציין שבמחוזות הפריפריאליים שלנו במינהל התכנון, גם במחוז צפון וגם במחוז דרום אפילו שיש רק ניצני התחדשות עירונית, יש שם צוותים ייעודיים לנושא הזה של התחדשות עירונית

יעקב אשר: איפה?     

אורי סביר: במחוזות צפון ודרום שהם באמת מנסים לאתר את המקומות הנכונים, לקדם, לראות מה אפשר לעשות עם מדיניות שאפשר לגבש כשלב מקדים

יעקב אשר: זה ממש להעלות לי להנחתה לסיכום, מה שנקרא

יעקב אשר:      להלן הסיכום שלנו

יעקב אשר:  אדוני היועץ המשפטי, אם תרצה להוסיף משהו אז תגיד

יעקב אשר:  נושא חיזוק המבנים הישנים ועידוד ההתחדשות העירונית, הבנו כולנו, למי ששכח, שהוא גם עניין של הצלת חיים הן מבחינת הסכנה לרעידת אדמה והן מבחינת מיגון בזמן מלחמה, שגם זה חלק מסכנת חיים וצריך לקחת את זה בחשבון

יעקב אשר:      לאור הדברים הללו מבלי שנתייחס תיכף בכלל לכל הנושא של התחדשות עירונית, הוועדה קוראת לראש הממשלה או למנכ"ל משרד ראש הממשלה או לממשלה להקים באופן מיידי ועדת שרים לטיפול בנושא היערכות לרעידות אדמה, תוך הפניית משאבים לחיזוק המבנים בפריפריה כדי שלא נקום לאותו חלום בלהות שאנחנו ראינו אותו היום אצל שכננו, ושזה לא יקרה גם בארץ

יעקב אשר:  כמובן גם זה כולל חיזוק וחידוש המבנים וכו', אבל תוכנית אופרטיבית, שוב, בדגש למקומות שהם גם פריפריה שהם במקרה גם על השבר הסורי-אפריקני, מה שנקרא

יעקב אשר:      מכל העולה כאן ומהדוח, קודם כל באמת תודה ליושב-ראש הרשות, עו"ד במברגר, לסמנכ"לית עינת גנון, באמת על דוח ממצה, דוח עם כיוון של עשייה, של להכניס את הדברים האלה למשהו מעשי

יעקב אשר:  אני חושב שבהחלט ההרגשה שלי היא שאתם נרתמים לעניין הזה של להוביל את הכוח לכיוונים הללו שדיברנו עליהם שזה אזור הפריפריה והפריפריה החברתית, אותם אזורים שאין את הביקוש הכלכלי, שאין את הטריגר שזה קורה לבד, וזה קורה בהרבה מאוד יישובים, גם ביישובים יהודיים, גם ביישובים ערביים, גם ביישובים אחרים

יעקב אשר:       אמנם התחדשות עירונית היא פחות ביישובים הערבים כי סוג הבנייה הוא אחר, הוא יותר כפרי, שעל זה לא נגענו היום בוועדה

יעקב אשר:  רשמתי לעצמי לנגוע בזה אבל לא הספקנו

יעקב אשר:  בכל מקרה אנחנו רואים בעצם שיש בנייה מאסיבית במרכז הארץ

יעקב אשר:  יש אינסנטיב כלכלי, יש עזרה שלכם מקצועית וגם יותר ממקצועית, גם הכנת תוכניות, אבל פה אנחנו צריכים לפעול מיידית לשינוי המגמה

יעקב אשר:  זה לא חייב לבוא על חשבון אף אחד אבל פשוט שינוי המגמה, שינוי הכוח לכיוון הזה

יעקב אשר:       הוועדה מבקשת משר הבינוי והשיכון, מנכ"ל הרשות להתחדשות עירונית לקדם לאלתר תוכנית מיפוי כוללת של כל האזורים שהם אינם אזורי ביקוש

יעקב אשר:  פשוט תוכנית כוללת של המיפוי של אותם אזורים בהם אפשר לדבר על התחדשות עירונית

יעקב אשר:  לא הייתי נכנס כרגע ברמה של בית בתמ"א או משהו כזה

אלעזר במברגר: לאתר מתחמי פינוי בינוי

יעקב אשר: מתחמי פינוי בינוי שהם חלק מתוכנית של התחדשות עירונית, כך אני מגדיר אותם, פשוט שנהיה מוכנים בעניין הזה

יעקב אשר:       הוועדה קוראת וממליצה ומבקשת לפתוח את המינהלות הללו כמו שקיימות היום ב-42 יישובים, לפתוח את המינהלות הללו כבר עכשיו, שוב, אני מדבר על האזורים שנמצאים באזורי האי ביקוש, כי כדי להתחיל להכניס את הרשויות לעניין, להתחיל לבנות תשתית ניהולית של העניין, לחבר את הרשויות לעניין כדי שאם יבוא הכסף ויבוא הסיוע, שתיכף נגיע למה שצריך לקרות לדעתי, שהדברים האלה כבר יהיו מוכנים ואפויים מספיק, מה שנקרא

יעקב אשר:      הוועדה סבורה שחייבים כאן הסתכלות מערכתית שמאזנת את ההשקעות התקציביות של המדינה

יעקב אשר:  אנחנו מבינים ויודעים שהמדינה משקיעה הרבה מאוד כסף בבניית דירות חדשות וכו'

יעקב אשר:  אני חושב שמה שעלה מהדיונים של הוועדה בצורה מאוד ברורה, שיש השקעות אסטרונומיות בסוג מסוים של פתרון שהוא מבורך, אבל לדעתי האיזון לא נכון

יעקב אשר:       אנחנו מברכים כמובן על התוספת בתקציב שכבר סוכמה בין השר ואני מקווה שהוא גם יצליח להביא יותר לנושא של התחדשות עירונית, אבל אנחנו חושבים שהמדינה צריכה להקדיש מאמצים הרבה יותר גדולים ותקציב הרבה יותר גדול להתחדשות עירונית, כי העלות שלה נמוכה יותר מאשר בנייה של שכונה חדשה עם כל הדברים האלה, בגלל כמו שדיברנו, הנושאים הציבוריים הקיימים, בתי ספר קיימים, פיתוח תשתיות, צנרת, ביוב, מים

יעקב אשר:  הכול עובר שם כבר בכל מקרה והתאמות זה דבר הרבה יותר קל לעשות, לכן אנחנו רואים בעניין הזה חשיבות גדולה מאוד של הסתת חלק מהתקציבים או חלק מהסכמי הגג שכרגע יש על תוכניות גרנדיוזיות שעוד ישכבו הרבה זמן גם על המדפים, והמדינה היום כבר תופסת את הכספים לעניין הזה, ופשוט לתת עידוד ענק לנושא הזה, הרבה יותר מ-6 מיליארד שקל לצורך העניין

יעקב אשר:  שוב, מדברים שהמדינה בכל מקרה הולכת להוציא

יעקב אשר:  לתת את הדבר הזה ואני בטוח שבעזרת העבודה המצוינת שלכם הדברים האלה גם יתממשו יותר מהר

יעקב אשר:       דבר נוסף ואחרון שאנחנו לא דיברנו עליו מספיק היום, אנחנו נדבר על זה, זה הנושא שברגע שדברים כאלה קורים, לראות את זכויות האנשים שגרים שם, גם דיירי דיור ציבורי אבל גם אנשים שהם לא דיירי דיור ציבורי

יעקב אשר:  גם אנשים שהם בעלי בתים ושוכרים, מעמדם, מה מוצע להם, האם באמת החקיקה שנעשתה לפני שנה וחצי מתקיימת בפועל, כן או לא? האם היא מספיקה, כן או לא? האם צריך לשנות אותה בדברים מסוימים עם תיקונים כאלה ואחרים? ללמוד לקח מהעניין הזה

יעקב אשר:  על זה אנחנו נעשה דיון נוסף

יעקב אשר:       אם אנחנו מחברים חיים של אנשים, זה בצל רעידות אדמה, איכות חיים של אנשים, קורת גג לאנשים, מחברים את כל זה ביחד, זה אחד הדברים שלדעתי הממשלה צריכה להוביל עם כל המשאבים, ואני מצפה ממשרד האוצר שיתגייס לעניין הזה

יעקב אשר:  לא רק להסביר למה אין כסף, גם איך לוקחים כספים שמושקעים באותו נושא ויודעים לטייב אותם תוך כדי תנועה

יעקב אשר:  יכול להיות שיגיע מצב שיצטרכו לעשות החזרה מפה לשם, אבל תכנון מלא הוא שם משחק

יעקב אשר:  זה מה שאנחנו מצפים

יעקב אשר:  זה הוועדה תעקוב לאורך הקדנציה הזאת שהולכת להיות כנראה קדנציה ארוכה

יעקב אשר:  אני מאחל לכם בהצלחה הלאה

יוסף עטאונה: ברשותך כבוד היושב-ראש, רק משפט אחד אם אפשר

יעקב אשר: אתה יודע, אנחנו באים לסיכום ועכשיו יש לך משפט

יוסף עטאונה: אני קודם כל מתנצל

יוסף עטאונה:  אני הייתי בוועדת חינוך

יוסף עטאונה:  זה דיון שאני יזמתי בוועדת חינוך, מאוד חשוב לגבי לימודי רפואה ומחסור בהתמחויות

יוסף עטאונה:      אני כחבר ועדה הגעתי לדיון

יוסף עטאונה:  אני לא יודע אם זה המקום או הדיון שאני יכול להתחבר אליו, אבל כשמדברים על התחדשות עירונית והדברים שאתה מציג, אני רוצה להציג את הסוגיה שיכולה מאוד להתחבר עם הנושא, זה כל היישובים הבדואים שהמדינה הכירה בהם לפני 17 ו-18 שנים במועצה אזורית אל קאסום ומועצה אזורית נווה מדבר

יעקב אשר: יש שם התחדשות עירונית?     

אלעזר במברגר: להבנתי זה לא בנייה רוויה, אני מניח

יוסף עטאונה: רק תשמעו אותי עוד שני משפטים

יוסף עטאונה:  אני לא אאריך

יוסף עטאונה:  לקחו כפרים שהיו לא מוכרים, הכירו בהם ויש מועצות והכול

יוסף עטאונה:  15 שנה, 17 שנה שום דבר בתחום התכנון והפיתוח ביישובים האלה חוץ ממוסד חינוכי, בית ספר וחצי כביש, לא נעשה

יוסף עטאונה:  גם ברישוי של הבתים, גם בפיתוח של שכונות חדשות וגם בבינוי בכלל

יוסף עטאונה:  כל עצם ההכרה היא להיטיב עם האנשים שיכולים לקבל קורת גג ואיכות חיים ברמה

יוסף עטאונה:  שום דבר גם בתכנון לא נעשה שם

יעקב אשר: אני רק אזכיר לך שפנית אלי ודיברת איתי ואני מתכוון לעשות את זה, גם לעשות דיון ממוקד יותר על הנושאים שקשורים לאוכלוסייה הערבית במיוחד בהיבט של הבדואים

יעקב אשר:  נדמה לי שדיברת איתי על כפרים בדואים או ערים בדואיות, איך שתקרא לזה, אבל זה לא הנושא עכשיו

יעקב אשר:  לא ניכנס לזה עכשיו אבל אמרת את הדברים וטוב שאמרת אותם

יעקב אשר:       היועץ המשפטי, בבקשה

תומר רוזנר: אני מציע לוועדה לבקש, שכבר בדוח הקרוב שהרשות הממשלתית להתחדשות עירונית צריכה להגיש לנו בחודש הקרוב אני מניח או בחודש-חודשיים הקרובים, אני לא זוכר בדיוק את התאריך, אבל בתקופה הקרובה ולקראת הצעות נוספות שממשמשות ובאות עלינו בהצעת חוק ההסדרים ככל הנראה, ייכלל דיווח הרבה יותר מפורט בכל הנוגע לנושאים שהיושב-ראש רמז עליהם גם כבסיס לדיון המשך שהוא רוצה לעשות בנושא השפעת תיקוני החקיקה שכבר נעשו, ככל שישנה, ואם צריך לעשות עבודה על העניין הזה, שתיעשה עבודה על העניין הזה

תומר רוזנר:       אני חושב שהדוח שהוא דוח מאוד מקיף ומרשים

תומר רוזנר:  חסר פן מאוד מאוד חשוב וזה בעלי הדירות והדיירים והשוכרים ודיירי הדיור הציבורי של אותם מתחמים, הן לגבי התהליך

תומר רוזנר:  קיבלנו גם טענות בכתב לגבי השיתוף שלהם בתהליך

תומר רוזנר:  אני לא יודע אם הן נכונות או לא כמובן, אבל שהרשות לא משתפת את הציבור בעניין

תומר רוזנר:  אני אומר דברים שפשוט קיבלנו כטענות

תומר רוזנר:  אני לא עומד מאחוריהן כי הן נכונות או לא נכונות, אבל קיבלנו טענות בהקשר הזה

תומר רוזנר:  הדברים האלה צריכים לקבל התייחסות בדוח הרשות ואנחנו לא רואים עליהם כמעט כל התייחסות בדוח, לכן אני מציע לוועדה לבקש שכבר בדוח הקרוב ייכלל פירוט נרחב באופן משמעותי לגבי הדברים האלה

יעקב אשר: הדוח הקרוב?     

תומר רוזנר: על 2022 למעשה

תומר רוזנר:  זה צריך להיות מוגש בחודש הקרוב

יעקב אשר: הדוח, כבודו במקומו מונח כרגע בעניין הזה וזה בסדר

תומר רוזנר: זה אמור להיות חלק מפעילות הרשות

יעקב אשר: כן, כן

אלעזר במברגר: אני כן מציע שכל תלונה ממוקדת או פנייה שיש לכם בעניין הזה, כן תעבירו לנו לבדיקה

יעקב אשר: מעבר לתלונות אני רק אומר דבר אחד, כן הייתי רוצה התייחסות שלכם יותר מורחבת לגבי שירות הלקוחות הזה, איך עובד

יעקב אשר:  מה קרה בעקבות החוק שהיה?     

אלעזר במברגר: אני אחדד

אלעזר במברגר:  אתם מדברים על המעטפת המיוחדת שהחוק רוצה להעניק לאנשים שהם אוכלוסיות מוחלשות

תומר רוזנר: לא, לא

אלעזר במברגר: זה יכול להיות דיור ציבורי, זה יכול להיות בעלי מוגבלויות

תומר רוזנר: החוק שונה במספר רב של היבטים

תומר רוזנר:  החוק שונה בהורדת הרוב הנדרש, באפשרויות פנייה לממונה

אלעזר במברגר: אנחנו לעניין הזה ננסה לתת התייחסות הכי טובה שאפשר

אלעזר במברגר:  כשמדובר על היטלי השבחה אנחנו יודעים להגיד באופן ברור מה קרה

אלעזר במברגר:  כשמדובר על איך הפחתת הרוב הדרוש תורגמה לעלייה במספרים של התחדשות עירונית, כולנו מבינים שזה לא מדע מדויק

אלעזר במברגר:  זה תהליכים שמושפעים מהרבה מאוד מרכיבים, אגב, מהריבית, משוק

יעקב אשר: לא ביקשתי שתכתבו דברים שאתם לא יודעים

יעקב אשר:  תכתבו מה שאתם יודעים

תומר רוזנר: ואם אתם לא יודעים, תגידו שאתם לא יודעים

אלעזר במברגר: כל מה שנדע לזקק ולתת כתמונה, ניתן

יעקב אשר: בסדר

אלעזר במברגר: בסדר גמור

עפרה כרמון אבן: משרד הרווחה ישמח לשתף בהרבה מאוד מידע שנאסף מחוויית המשתמש בשטח

יעקב אשר: אגב, זה החובה שלכם להציף את זה

תומר רוזנר: לשתף את הוועדה בכל מקרה

יעקב אשר: בלי קשר, נכון

תומר רוזנר: נקודה אחרונה שאני מציע, מה קורה בקצה התהליך? גם לגבי זה אין לנו שום מידע בדוח

תומר רוזנר:  יש לנו כבר שכונות לא מעטות שכבר אוכלסו

אלעזר במברגר: רק אני אגיד לכולם, מי שפחות מכיר, גם אנחנו בעצם מאוד מאוד סקרנים לראות סוף-סוף לאור הבשלה של פרויקטים ואכלוס שלהם כבר, בואו נראה מה בסוף השינוי שאנשים חוו מעבר לנדל"ן

אלעזר במברגר:  האם הייתה מוביליות חברתית? כל הדברים שציפינו לקבל מפרויקט התחדשות עירונית

אלעזר במברגר:  מרוצים? איך זה שינה את החיים שלהם וכו', אגב, גיוס לצה"ל, תעסוקה

אלעזר במברגר:  איך זה שינה את החיים שלהם בכל המערכים האלה?      אנחנו פעם ראשונה יצאנו למחקר מעמיק בסוגיה הזאת

אלעזר במברגר:  לקחנו גוף שעושה את זה עבורנו

אלעזר במברגר:  אנחנו ננתח כמות מאסיבית של מתחמים שעברו את התהליך ונציג כאן בשמחה את התוצאות

יעקב אשר: חברים, תודה רבה לכולם, הישיבה נעולה